ഇന്ത്യയിലേക്കുള്ള വിമാനസര്‍വീസ് പുനരാരംഭിക്കുമെന്ന പ്രതീക്ഷയില് പ്രവാസി സമൂഹം\nആളുകളെ ഒഴിപ്പിക്കുന്നതിന് ഇന്ത്യയിലേക്ക് സർവീസ് നടത്താൻ യു.എ.ഇ വിമാന കമ്പനികൾ സന്നദ്ധത അറിയിച്ചിരുന്നെങ്കിലും കേന്ദ്രം അനുകൂല തീരുമാനം കൈക്കൊണ്ടിട്ടില്ല\n09 Apr, 2020 at 06:33 PM\nഅടുത്ത ആഴ്ചയോടെയെങ്കിലും ഇന്ത്യ വിമാന സർവീസ് പുനരാരംഭിക്കുമെന്ന പ്രതീക്ഷയിൽ പ്രവാസി സമൂഹം. രോഗലക്ഷണം പോലും ഇല്ലാത്ത ആയിരങ്ങളാണ് നാട്ടിലേക്ക് പോകാൻ കാത്തിരിക്കുന്നത്. ആളുകളെ ഒഴിപ്പിക്കുന്നതിന് ഇന്ത്യയിലേക്ക് സർവീസ് നടത്താൻ യു.എ.ഇ വിമാന കമ്പനികൾ സന്നദ്ധത അറിയിച്ചിരുന്നെങ്കിലും കേന്ദ്രം അനുകൂല തീരുമാനം കൈക്കൊണ്ടിട്ടില്ല. ഇന്ത്യയിലേക്ക് സർവീസ് പുനരാരംഭിക്കുമെന്ന പ്രതീക്ഷയിൽ ബുക്കിങ് തുടങ്ങിയ വിമാനക്കമ്പനികൾ പിൻമാറ്റം പ്രഖ്യാപിച്ചതോടെ പ്രവാസികൾ കടുത്ത നിരാശയിലാണ്. ആയിരക്കണക്കിനു പേരാണ് ഇന്ത്യയിലേക്ക് മടങ്ങാൻ യു.എ.ഇയിൽ കാത്തിരിക്കുന്നത്.\nഇവർക്ക് അതിനുള്ള അവസരം ഒരുക്കണമെന്ന് സാമൂഹിക പ്രവർത്തകർ ആവശ്യപ്പെടുന്നു. വിമാന സർവീസിനുള്ള വിലക്ക് ഈ മാസം 14 കഴിഞ്ഞും തുടരുമെന്നാണ് കേന്ദ്ര സർക്കാർ നൽകുന്ന സൂചന. എമിറേറ്റ്സും എത്തിഹാദും വിദേശ രാജ്യങ്ങളിലേക്ക് സേവന സർവീസുകളാണ് ഏർപ്പെടുത്തിയിരിക്കുന്നത്. ചില വിമാന കമ്പനികൾ ഓൺലൈൻ ബുക്കിങ്ങ് ആരംഭിച്ചതും നിർത്തി. ഇന്ത്യൻ വിമാനത്താവളങ്ങൾ സാധാരണ വ്യോമ ഗതാഗതത്തിനായി 14 വരെ തുറക്കില്ലെന്നാണ് ദുബൈ യ് ഇന്ത്യൻ കോൺസുൽ ജനറൽ ട്വിറ്റർ സന്ദേശത്തിൽ അറിയിച്ചത്.\nമലയാളികളെ നാട്ടിലെത്തിക്കാൻ അടിയന്തര ഇടപെടൽ ആവശ്യമാണെന്ന് യു.എ.ഇ പി.ആർ.ഒ അസോസിയേഷൻ പ്രധാനമന്ത്രിക്കും മുഖ്യമന്ത്രിക്കും നൽകിയ നിവേദനത്തിൽ ചൂണ്ടിക്കാട്ടി. ഈ മാസം 14ന് ലോക്കൗട്ട് പിൻവലിച്ചാലും വിമാന സർവീസ് പുനരാരംഭിക്കുമോ എന്നതാണ് പ്രവാസികളെ ഇപ്പോൾ അലട്ടുന്നത്. ഇക്കാര്യത്തിൽ ഇനിയും വ്യക്തതയില്ല. മറ്റ് രാജ്യക്കാർ തങ്ങളുടെ പൗരന്മാരെ കൊണ്ടുപോകുേമ്പാൾ ഇന്ത്യ തുടരുന്ന നിേഷധാത്മക നിലപാട് പുന:പരിശോധിക്കണമെന്നും പ്രവാസി സംഘടനകൾ ആവശ്യപ്പെടുന്നു\nplane service to india


ആര്.എസ്.എസ് സംഘം കുടുംബത്തെ ആക്രമിച്ചതായി പരാതി; നാലംഗ കുടുംബം ആ...\nആര്.എസ്.എസ് സംഘം കുടുംബത്തെ ആക്രമിച്ചതായി പരാതി; നാലംഗ കുടുംബം ആശുപത്രിയില്\nര‍ഞ്ജുവിന്റെ ഭാര്യ ശ്രീദേവിയെ ചവിട്ടിവീഴ്ത്തുകയും വസ്ത്രം വലിച്ചുകീറുകയും ചെയ്തു. വടികൊണ്ടുള്ള അടിയേറ്റ് രഞ്ജുവിന്റെ തലക്കും, ശ്രീദേവിയുടെ ചെവിക്കും പരിക്കേറ്റു. മകനായ രജിന്റെ കൈ ഒടിയുകയും...\n06 Mar, 2019 at 06:01 AM\nകൊല്ലം മനയില്‍കുളങ്ങരയില് നാലംഗ കുടുംബത്തെ ആര്.എസ്.എസ് പ്രവര്‍ത്തകര് വീടുകയറി ആക്രമിച്ചതായി പരാതി. ടാക്സി ഡ്രൈവറായ മനയിന്‍കുളങ്ങര സ്വദേശി രഞ്ജുവിനും കുടുംബത്തിനുമാണ് മര്‍ദനമേറ്റത്. വീടിന്റെ വേലി പൊളിച്ചത് ചോദ്യം ചെയ്തതിനെത്തുടര്‍ന്നാണ് ആക്രമണമുണ്ടായതെന്ന് പരാതിയില് പറയുന്നു.\nഇക്കഴിഞ്ഞ തിങ്കളാഴ്ച വൈകിട്ടോടെയാണ് സംഭവം. വീടിന്റെ വേലി വാഹനം ഉപയോഗിച്ച് തകര്‍ത്തത് ചോദ്യം ചെയ്ത രഞ്ജുവിനെ അയല്‍വാസിയായ സുദര്‍ശന് മര്‍ദിക്കുകയായിരുന്നു. ര‍ഞ്ജുവിന്റെ കരച്ചില് കേട്ട് പുറത്തിറങ്ങിയ ഭാര്യ ശ്രീദേവി ആക്രമണം തടയാന് ശ്രമിച്ചതോടെ സുദര്‍ശന്റെ സഹോരന്‍മാരടക്കം9അംഗ സംഘമെത്തി രഞ്ജുവിനെയും കുടുംബത്തെയും ആക്രമിച്ചു. രക്ഷിതാക്കളെ മര്‍ദിക്കുന്നത് തടയാന് ശ്രമിച്ച മക്കളായ രജിത്തിനെയും റെജിനെയും സംഘം മര്‍ദിച്ചു.\nര‍ഞ്ജുവിന്റെ ഭാര്യ ശ്രീദേവിയെ ചവിട്ടിവീഴ്ത്തുകയും വസ്ത്രം വലിച്ചുകീറുകയും ചെയ്തു. വടികൊണ്ടുള്ള അടിയേറ്റ് രഞ്ജുവിന്റെ തലക്കും, ശ്രീദേവിയുടെ ചെവിക്കും പരിക്കേറ്റു. മകനായ രജിന്റെ കൈ ഒടിയുകയും രജിത്തിന്റെ മൂക്കിന് പരിക്കേല്‍ക്കുകയും ചെയ്തു. കൊല്ലം ജില്ലാ ആശുപത്രിയില് ചികിത്സയിലാണ് ഇവര്. സംഭവത്തില് കൊല്ലം വെസ്റ്റ്പൊലീസ് കേസെടുത്തിട്ടുണ്ട്.\nഎം. ശിവശങ്കര്, യു.വി ജോസ്, സന്തോഷ് ഈപ്പന് എന്നിവരെ ഒരുമിച്ച് ചോദ്യം ചെയ്യുന്നു\nബിനീഷ് കോടിയേരിയെ ചോദ്യം ചെയ്യുന്ന ഇ.ഡി ആസ്ഥാനത്ത് എന്.സി.ബി സംഘമെത്തി\nതെറ്റ് ചെയ്തവര് ഭവിഷ്യത്ത് അനുഭവിക്കേണ്ടി വരുമെന്ന് എം.എ ബേബി


3000 കോടിയ്ക്ക് പ്രതിമ നിർമ്മിക്കുന്ന രാജ്യത്ത് പോളിയോ തുള്ളിമരുന്നിന് പണമില്ല – Prathipaksham\n3000 കോടിയ്ക്ക് പ്രതിമ നിർമ്മിക്കുന്ന രാജ്യത്ത് പോളിയോ തുള്ളിമരുന്നിന് പണമില്ല\nJanuary 24, 2019. 1:27 pm January 26, 2019. 12:10 am\nരാജ്യത്ത് പോളിയോ തുള്ളിമരുന്ന് ലഭ്യമല്ലെന്ന് കേന്ദസർക്കാർ. പോളിയോ വാക്സിന്റെ അഭാവവും വാക്സിൻ വാങ്ങാനുള്ള ഫണ്ടിന്റെ അഭാവവും മൂലം ഫെബ്രുവരി മൂന്നിന് നടക്കേണ്ട തുള്ളിമരുന്ന് വിതരണം അനശ്ചിത കാലത്തേയ്ക്ക് മാറ്റിവെക്കാൻ കേന്ദ്ര സർക്കാർ സംസ്ഥാനങ്ങളോട് നിർദ്ദേശിച്ചു. ഇത് സംബന്ധിച്ച് കേന്ദ്ര ആരോഗ്യ കുടുംബക്ഷേമ മന്ത്രാലയം ഫെബ്രുവരി മൂന്നിന് നടക്കേണ്ട തുള്ളിമരുന്ന് വിതരണം മാറ്റിവെക്കണമെന്ന് കാണിച്ച് ജനുവരി 18ന് സംസ്ഥാനങ്ങൾക്ക് കത്തയച്ചു.\n“ഒഴിവാക്കാനാവാത്ത സാഹചര്യങ്ങൾ മൂലം ഫെബ്രുവരി മൂന്നിന് നടക്കേണ്ട തുള്ളിമരുന്ന് വിതരണം മാറ്റിവെച്ചിരിക്കുന്നു. പുതുക്കിയ തീയതി പിന്നീട് അറിയിക്കുന്നതാണ്” കത്തിൽ പറയുന്നു.\nലോകാരോഗ്യ സംഘടനയുടെ നിർദ്ദേശ പ്രകാരം പോളിയോ നിർമ്മാർജ്ജനത്തിന്റെ ഭാഗമായി അഞ്ച് വയസ്സിൽ താഴെയുള്ള എല്ലാ കുട്ടികൾക്കും പോളിയോ വാക്സിനായി തുള്ളിമരുന്ന് വർഷത്തിൽ രണ്ട് തവണയാണ് നൽകുന്നത്. ഇന്ത്യയിൽ വാക്സിൻ ഉൽപ്പാദിപ്പിക്കുന്നതിന്റെ തോത് വളരെ കുറവാണ്, മാത്രവുമല്ല തുള്ളിമരുന്നിന്റെ സുരക്ഷാ പരിശോധനകൾക്ക് എടുക്കുന്ന കാലാവധി വളരെ കൂടുതലുമാണ്, വേണ്ടത്ര ഫണ്ട് ഇതിന് ലഭ്യമല്ലാത്തതും വാക്സിൻ ക്ഷാമത്തിലേയ്ക്ക് നയിച്ചുവെന്നാണ് ഓൺലൈൻ മാധ്യമമായ ദി പ്രിന്റ് ഡോട്ട് ഇന്നാണ് ഇത് സംബന്ധിച്ച് റിപ്പോർട്ട് ചെയ്തത്. 280 കോടി രൂപയാണ് പോളിയോ നിർമ്മാർജ്ജനത്തിനായി ബജറ്റിൽ വകയിരുത്തിയിട്ടുള്ളത്.\nഗാസിയാബാദ് ആസ്ഥാനമായുമുള്ള വാക്സിൻ നിർമ്മാതാക്കളായ ബയോ-മെഡ്ന്റെ നിർമ്മാണ കരാർ നിർദ്ദിഷ്ട മാനദണ്ഡങ്ങൾ പാലിക്കാത്തതിനാൽ കഴിഞ്ഞ സെപ്റ്റംബറിൽ കേന്ദ്ര സർക്കാർ റദ്ദാക്കിയിരുന്നു. ഭാരത് ബയോ ടെക്ക്, പനേസ ബയോ ടെക്ക് എന്നീ രണ്ട് കമ്പനികൾ മാത്രമാണ് രാജ്യത്തിപ്പോൾ പോളിയോ വാക്സിൻ നിർമ്മിക്കുന്നത്. ജനനനിരക്ക് കൂടുകയും നിർമ്മാണം ചുരുങ്ങുകയും ചെയ്തതാണ് ഇപ്പോഴത്തെ പ്രതിസന്ധിയ്ക്ക് കാരണമെന്ന് ആരോഗ്യ മന്ത്രാലയത്തിലെ മുതിർന്ന ഉദ്യോഗസ്ഥൻ ദി പ്രിന്റിനോട് വെളിപ്പെടുത്തി. ബയോ-മെഡ്ന്റെ നിർമ്മാണ പ്രവർത്തനങ്ങൾ മരവിപ്പിച്ച ആരോഗ്യമന്ത്രാലയം മറ്റ് കമ്പനികൾക്ക് പോളിയോ വാക്സിൻ നിർമ്മാണത്തിൽ കൂടതൽ മാനദണ്ഡങ്ങൾ ഏർപ്പെടുത്തുകയും ചെയ്തു. ഇതും തുള്ളിമരുന്ന് വൈകാൻ കാരണമാകുന്നുവെന്നാണ് ഉദ്യോഗസ്ഥർ പറയുന്നത്.\nമരുന്ന് വാങ്ങുന്നതിന് മതിയായ പണം ലഭ്യമല്ലെന്നുള്ളതും ഗുരുതര പ്രതിസന്ധിയായി തുടരുന്നു. കൂടാതെ കഴിഞ്ഞ വർഷത്തേക്കാൾ 100 ശതമാനം വർധനവാണ് തുള്ളിമരുന്നിന് ഉണ്ടായിരിക്കുന്നത്. 280 കോടി രൂപ ബജറ്റിൽ വക ഇരുത്തിയിരുന്നെങ്കിലും ഇത് നിലവിലെ അവസ്ഥയിൽ പര്യാപ്‌തമല്ല. കൂടതൽ ഫണ്ട് ലഭ്യമാക്കുന്നതിന് വേണ്ടി അന്താരാഷ്ട്ര പോളിയോ നിർമ്മാർജ്ജന സംഘടനകളുമായി സർക്കാർ ബന്ധപ്പെട്ടിട്ടുണ്ട്.\nയുണിസെഫിന്റെ കണക്കുകൾ പ്രകാരം 61 രൂപയുണ്ടായിരുന്ന മരുന്നിന് ഇപ്പോൾ 147 രൂപയാണ്. ഇത് അടുത്ത വർഷത്തോടെ 177 ആയി വർധിക്കുമെന്നാണ് പറയുന്നത്. വാക്സിൻ രംഗത്ത് പ്രവർത്തിക്കുന്ന അന്താരാഷ്ട്ര സംഘടനയോട് മന്ത്രാലയം ഇത് സംബന്ധിച്ച സഹായത്തിനായി ബന്ധപ്പെട്ടിട്ടുണ്ട്. കോടിക്കണക്കിന് രൂപയുടെ സഹായമാണ് ഗവി പോളിയോ നിർമ്മാർജ്ജനത്തിനായി ഇന്ത്യക്കുൾപ്പടെ നൽകി വരുന്നത്.\nPosted in ആരോഗ്യം, ദേശീയം, വാര്‍ത്ത\nTagged in Central Government, Polio Vaccination\nPrevഒരു സർവ്വകലാശാലയെ ഭരണകൂടമില്ലാതാക്കിയതിന്റെ ചരിത്രം\nNextകാട് ആദിവാസികളുടേതാണ്; അവിടെ ചില ഭരണകൂട നിയമങ്ങളുമായി ചെല്ലരുത്


ബലെനോയ്ക്ക് ഫെയ്‌സ്‌ലിഫ്റ്റിനുള്ള സമയമായി; പ്രീമിയം ഹാച്ച്ബാക്ക് വരിക പുതിയ ഡീസല് എഞ്ചിനില് - Malayalam DriveSpark\nബലെനോയ്ക്ക് ഫെയ്‌സ്‌ലിഫ്റ്റിനുള്ള സമയമായി; മാരുതി ഹാച്ച്ബാക്ക് വരിക പുതിയ ഡീസല് എഞ്ചിനില്\nPublished: Monday, April 9, 2018, 12:15 [IST]\n2015 ഓക്ടോബര് മാസമാണ് മാരുതിയുടെ പ്രീമിയം ഹാച്ച്ബാക്ക് ബലെനോ ഇന്ത്യന് തീരമണഞ്ഞത്. അന്നു മുതല് ഇന്നു വരെ ചൂടപ്പം പോലെയാണ് ബലെനോയുടെ വില്‍പന. എന്നാല് ബലെനോ പഴഞ്ചനായി തുടങ്ങിയെന്ന പരിഭവം വിപണിയില് ഉയര്‍ന്നു തുടങ്ങിയിട്ട് കാലം കുറച്ചായി.\nബലെനോയ്ക്ക് ഫെയ്‌സ്‌ലിഫ്റ്റിനുള്ള സമയമായി. ഇതു മാരുതിക്കും അറിയാം. ഹ്യുണ്ടായി i20 യുടെ ഫെയ്‌സ്‌ലിഫ്റ്റ് പതിപ്പ് വിപണിയില് എത്തിക്കഴിഞ്ഞു.\nസമയം നഷ്ടപ്പെടുത്താതെ ബലെനോ ഫെയ്‌സ്‌ലിഫ്റ്റിനെ അവതരിപ്പിക്കാനുള്ള തിടുക്കത്തിലാണ് മാരുതി ഇപ്പോള്. അടുത്ത വര്‍ഷം ആദ്യ പകുതിയോടെ പുതിയ ബലെനോ വിപണിയില് എത്തുമെന്ന് റിപ്പോര്‍ട്ട്.\nപുതിയ ഡീസല് എഞ്ചിനാണ് വരാനിരിക്കുന്ന ബലെനോയുടെ പ്രധാന ആകര്‍ഷണം. അതേസമയം ബലെനോ ഫെയ്‌സ്‌ലിഫ്റ്റിന്റെ പെട്രോള് എഞ്ചിനില് മാറ്റമുണ്ടാകില്ല.\nകമ്പനി വികസിപ്പിച്ച പുത്തന് 1.5 ലിറ്റര് ഡീസല് എഞ്ചിനായിരിക്കും ബലെനോ ഫെയ്‌സ്‌ലിഫ്റ്റില്. 1.3 ലിറ്റര് ഫിയറ്റ് എഞ്ചിന് പകരക്കാരനാണ് പുതിയ 1.5 ലിറ്റര് ഡീസല് എഞ്ചിന്.\nനിലവിലുള്ള 1.2 ലിറ്റര് കെ സീരീസ് എഞ്ചിനില് തന്നെയാണ് ബലെനോ പെട്രോള് വരിക. മാരുതി കാറകളില് ഇപ്പോഴുള്ള 1.3 ലിറ്റര് ഡീസല് എഞ്ചിന് പരമാവധി 74 bhp കരുത്തും 190 Nm torque മാണ് സൃഷ്ടിക്കാനാവുക.\n83 bhp കരുത്തും 115 Nm torque ഉം ഉത്പാദിപ്പിക്കുന്നതാണ് പെട്രോള് എഞ്ചിന്. പുതിയ 1.5 ലിറ്റര് ഡീസല് എഞ്ചിനെ കുറിച്ചുള്ള വിവരങ്ങള് മാരുതി ഇതുവരെയും പുറത്തുവിട്ടിട്ടില്ല.\nമലിനീകരണ മാനദണ്ഡം ഭാരത് സ്റ്റേജ് VI പാലിച്ചാണ് 1.5 ലിറ്റര് ഡീസല് എഞ്ചിന്റെ ഒരുക്കം. 2020 ഓടെ മുഴുവന് മോഡലുകളിലും പുതിയ 1.5 ലിറ്റര് ഡീസല് എഞ്ചിനെ ഉപയോഗപ്പെടുത്താനുള്ള തയ്യാറെടുപ്പിലാണ് മാരുതി.\nബലെനോയ്ക്ക് മുമ്പ് സിയാസ്, എര്‍ട്ടിഗ ഫെയ്‌സ്‌ലിഫ്റ്റുകള് മാരുതി നിരയില് തലയുയര്‍ത്തും. വരാനിരിക്കുന്ന സിയാസ് ഫെയ്‌സ്‌ലിഫ്റ്റില് പുതിയ 1.5 ലിറ്റര് ഡീസല് എഞ്ചിനെ മാരുതി നല്‍കുമോ എന്ന ആകാംഷയിലാണ് വിപണി.\nഒരുപക്ഷെ നിലവിലുള്ള 1.3 ലിറ്റര് ഡീസല് എഞ്ചിന് സിയാസ് ഫെയ്‌സ്‌ലിഫ്റ്റില് തുടരാന് സാധ്യതയുണ്ട്. ഈ വര്‍ഷം സെപ്തംബര് മുതല് ബലെനോ ഫെയ്‌സ്‌ലിഫ്റ്റിന്റെ ഉത്പാദനം മാരുതി ആരംഭിക്കുമെന്നാണ് വിവരം.\nMaruti Baleno Facelift To Get New Diesel Engine. Read in Malayalam.


കൂടുതല് വാക്‌സിനുകള് എത്തി, സംസ്ഥാനത്തെ വാക്‌സിനേഷന് കേന്ദ്രങ്ങളുടെ എണ്ണം കൂട്ടും; ഫെബ്രുവരി 15ന് രണ്ടാഘട്ട വിതരണം ആരംഭിക്കുമെന്ന് ആരോഗ്യമന്ത്രി | Azchavattom Online USA\nതിരുവനന്തപുരം: സംസ്ഥാനത്ത് കൂടുതല് വാക്‌സിനുകള് എത്തിയതോടെ സംസ്ഥാനത്തെ കോവിഡ് വാക്‌സിനേഷന് കേന്ദ്രങ്ങളുടെ എണ്ണം വര്‍ധിപ്പിക്കുന്നു. 133 കോവിഡ് വാക്‌സിനേഷന് കേന്ദ്രങ്ങളാണ് ആദ്യഘട്ടത്തില് സംസ്ഥാനത്തുണ്ടായിരുന്നത്. ഇതിന്റെ എണ്ണം കൂട്ടി വരികയാണ്. നിലവില് 141 വാക്‌സിനഷന് കേന്ദ്രങ്ങളുണ്ടെന്ന് സംസ്ഥാന ആരോഗ്യ വകുപ്പ് മന്ത്രി കെ.കെ. ഷൈലജ അറിയിച്ചു.\nഒരു ജില്ലയില് 14 എന്ന നിലയില് വാക്‌സിനേഷന് കേന്ദ്രങ്ങളുടെ എണ്ണം 249 വരെയാക്കാനാണ് സംസ്ഥാനം തീരുമാനിച്ചിരിക്കുന്നത്. എറണാകുളം ജില്ലയില് 38 കേന്ദ്രങ്ങളും തിരുവനന്തപുരം ജില്ലയില് 30 കേന്ദ്രങ്ങളും സജ്ജമാക്കും. സംസ്ഥാനത്ത് വാക്‌സിന് സ്വീകരിക്കുന്നവരുടെ എണ്ണം കുറവാണെന്ന് ആരോപണം ഉയര്‍ന്നിരുന്നു. അതിനു പിന്നാലെയാണ് വാക്‌സിനേഷന് കേന്ദ്രങ്ങളുടെ എണ്ണം വര്‍ധിപ്പിക്കാന് തീരാമിനിച്ചത്. സംസ്ഥാനത്ത് തിങ്കള്, ചൊവ്വ, വ്യാഴം, വെള്ളി തുടങ്ങി ആഴ്ചയില്4ദിവസമാണ് ഇപ്പോള് വാക്സിനേഷന് അനുവദിച്ചത്. ബാക്കിയുള്ള ദിവസങ്ങളില് കുട്ടികള്‍ക്ക് വാക്‌സിന് എടുക്കുന്നുണ്ടെന്ന് ചൂണ്ടിക്കാട്ടിയാണ് ഈ ദിവസങ്ങളില് മാത്രമായി ഒതുക്കിയത്.\nഫെബ്രുവരി 13 ഓടെ ആദ്യം വാക്സിന് എടുത്ത ആരോഗ്യ പ്രവര്‍ത്തകര്‍ക്ക് രണ്ടാം ഘട്ട വാക്സീനെടുക്കേണ്ട സമയമാകും. അതിനാല് ഫെബ്രുവരി 15നകം ആദ്യഘട്ട വാക്സിനേഷന് പൂര്‍ത്തിയാക്കി ഫെബ്രുവരി 15ന് ശേഷം രണ്ടാം ഘട്ടം ആരംഭിക്കാനാണ് പദ്ധതി. കുട്ടികളുടെ വാക്സിനേഷന് മുടങ്ങാന് പാടില്ല. കുട്ടികളുടെ വാക്സിനേഷന് ഇല്ലാത്ത സ്വകാര്യ ആശുപത്രികള്‍ക്കും പകരം സംവിധാനമുള്ള ആശുപത്രികള്‍ക്കും ഇതിലൂടെ ബുധനാഴ്ചയും വാക്സിനേഷന് നടത്താന് സാധിക്കും. ജില്ലാ ടാക്സ് ഫോഴ്സ് ഇതുസംബന്ധിച്ച് തീരുമാനമെടുക്കുമെന്ന് കെ.കെ.ഷൈലജ പറഞ്ഞു.\nഅതേസമയം ആരോഗ്യ പ്രവര്‍ത്തകരില് ചിലര്‍ത്ത് നിശ്ചയിച്ച സമയത്ത് വാക്സിനെടുക്കാന് സാധിച്ചിട്ടില്ല. അതിനാല് വാക്സിന് എടുക്കുന്നവര്‍ക്ക് 48 മണിക്കൂര് മുമ്ബ് അറിയിപ്പ് നല്‍കാന് നിര്‍ദേശം നല്‍കി. അന്നേ ദിവസം എത്തിച്ചേരാന് കഴിയാത്ത ആരോഗ്യ പ്രവര്‍ത്തകര്‍ക്ക് പകരം രജിസ്റ്റര് ചെയ്തിട്ടുള്ള മറ്റേതെങ്കിലും ആരോഗ്യ പ്രവര്‍ത്തകരെ ചുമതലപ്പെടുത്തി ആ വിടവ് നികത്തും.\nസംസ്ഥാനത്താകെ ആകെ 4,87,306 പേരാണ് രജിസ്റ്റര് ചെയ്തിട്ടുള്ളത്. സര്‍ക്കാര് മേഖലയിലെ 1,86,017 പേരും സ്വകാര്യ മേഖലയിലെ 2,07,328 പേരും ഉള്‍പ്പെടെ 3,93,345 ആരോഗ്യ പ്രവര്‍ത്തകരാണ് ഇതിലുള്ളത്. ഇതുകൂടാതെ 2965 കേന്ദ്ര ആരോഗ്യ പ്രവര്‍ത്തകരും രജിസ്റ്റര് ചെയ്തിട്ടുണ്ട്.\nPreviousസ്‌കൂളില് ഒരു ബെഞ്ചില്2കുട്ടികള്‍ക്ക് ഇരിക്കാം; 10, 12 ക്ലാസുകളുടെ പുതിയ മാര്‍ഗ നിര്‍ദേശങ്ങള് ഇങ്ങനെ\nNextകോവിഡ് പ്രതിരോധം ഇന്ത്യക്ക് നന്ദി അറിയിച്ച് ലോകാരോഗ്യ സംഘടന മേധാവി


രാഹുല് ഗാന്ധി ഏപ്രില് മൂന്നിന് നാമനിര്‍ദേശ പത്രിക സമര്‍പ്പിക്കും; പ്രത്യേക സുരക്ഷ തയാറാക്കാനൊരുങ്ങി പൊലീസ് • ഇ വാർത്ത | evartha\nരാഹുല് ഗാന്ധി ഏപ്രില് മൂന്നിന് നാമനിര്‍ദേശ പത്രിക സമര്‍പ്പിക്കും; പ്രത്യേക സുരക്ഷ തയാറാക്കാനൊരുങ്ങി പൊലീസ്\nevartha Desk April 1, 2019, 8:15 am April 1, 2019\nവയനാട്ടില് മത്സരിക്കുന്ന കോണ്‍ഗ്രസ് അധ്യക്ഷന് രാഹുല് ഗാന്ധി ഏപ്രില് മൂന്നിന് നാമനിര്‍ദേശ പത്രിക സമര്‍പ്പിച്ചേക്കും. അതിനിടെ രാഹുല് ഗാന്ധി കോണ്‍ഗ്രസിന്റെ സ്ഥാനാര്‍ത്ഥിയായതോടെ പ്രത്യേക സുരക്ഷ തയാറാക്കാനൊരുങ്ങുകയാണ് പൊലീസ്. പ്രദേശത്ത് മാവോയിസ്റ്റ് ഭീഷണി നിലനില്‍ക്കുന്നതിനാല് അതുകൂടി കണക്കിലെടുത്താണ് നീക്കം.\nരാഹുല്‍ഗാന്ധിയുടെ സൗകര്യം കണക്കിലെടുത്താണ് പത്രിക സമര്‍പ്പണം നീക്കിവെക്കുന്നത്. വ്യാഴാഴ്ചയാണ് പത്രിക സമര്‍പ്പിക്കാനുള്ള അവസാന ദിവസം. മുന് കൂട്ടി അറിയിച്ചുള്ള പരിപാടികളായതിനാല് അതിനനസരിച്ചുള്ള സുരക്ഷ ക്രമീകരണങ്ങള് തയ്യാറാക്കാന് പൊലീസ് സജ്ജമാണെന്ന് ഉത്തര മേഖല എഡിജിപി ഷെയ്ക്ക് ധര്‍വേസ് സാഹിബ് പറഞ്ഞു.\nരാഹുലിന്റെ വാഹന വ്യൂഹം, സമ്മേളന സ്ഥലങ്ങള്, വോട്ടഭ്യര്‍ത്ഥിക്കാനെത്തുന്ന സ്ഥലങ്ങള് എന്നിവിടങ്ങളിലെല്ലാം പ്രത്യേക സുരക്ഷ ഒരുക്കും. രാഹുലിന് എസ്പിജി സുരക്ഷ നല്‍കുന്നുണ്ട്. അതിന് പുറമെയാണ് പൊലീസിന്റെ സുരക്ഷാ ക്രമീകരണം.\nകോണ്‍ഗ്രസിന്റെ പ്രകടനപത്രിക നാളെയാണ് പുറത്തിറക്കുന്നത്. അതിനാല് രാഹുല് ഗാന്ധിയ്ക്ക് ഡല്‍ഹിയില് തുടരേണ്ടിവരും. അതിനാല് ബുധനാഴ്ച മാത്രമേ രാഹുലിന്റെ കേരളത്തില് എത്താന് സാധിക്കൂ.


ravindra-jadeja-retweets-fan-who-questioned-sehwag | 'വീരേന്ദർ സേവാഗ്, രവീന്ദ്ര ജഡേജയുടെ ബാറ്റിങ്, ബോളിങ്, ഫീൽഡിങ് പ്രകടനങ്ങൾ നിങ്ങളുടെ ടിവിയിൽ കണ്ടില്ലേ? അതോ ആ സമയത്ത് താങ്കൾ ഉറക്കമായിരുന്നോ?' ടീം ഇന്ത്യക്ക് അഭിനന്ദനം അറിയിച്ച ട്വീറ്റിൽ ജഡേജയുടെ പേര് വിട്ടുപോയ സേവാഗ് പുലിവാല് പിടിച്ചത് ഇങ്ങനെ - MarunadanMalayali.com\nOctober 09, 2019 | 07:07 AM IST | Permalink\nപുണെ: വിശാഖപട്ടണം ക്രിക്കറ്റ് ടെസ്റ്റിൽ ഇന്ത്യ നേടിയ 203 റൺസിന്റെ തകർപ്പൻ വിജയത്തിൽ ടീമിന് ആശംസകൾ നേർന്ന മുൻ ഇന്ത്യൻ താരം വിരേന്ദർ സേവാഗ് പുലിവാല് പിടിച്ചു. ടീം അംഗങ്ങളെ പേരെടുത്ത് അഭിനന്ദിക്കുന്നതിനിടെ ഓൾ റൗണ്ടർ രവീന്ദ്ര ജഡേജയുടെ പേര് ഒഴിവായതാണ് സേവാഗിനെതിരെ ആരാധകരുടെ പ്രതിഷേധത്തിന് കാരണമായത്. വിശാഖപട്ടണം ടെസ്റ്റിൽ ഇന്ത്യ നേടിയ തകർപ്പൻ വിജയത്തിന് പിന്നാലെ ടീമംഗങ്ങളെ അഭിനന്ദിച്ച് സേവാഗ് ട്വീറ്റ് ചെയ്തിരുന്നു. അതിൽ ടീമിന്റെ വിജയത്തിൽ ശ്രദ്ധേയ സംഭാവനകൾ നൽകിയ താരങ്ങളുടെ പേരുകൾ എടുത്ത പറഞ്ഞ കൂട്ടത്തിൽ ജഡേജയുടെ പേര് അദ്ദേഹം വിട്ടുപോകുകയായിരുന്നു.\n'രോഹിത് ശർമയെ സംബന്ധിച്ച് അവിസ്മരണീയമായ ടെസ്റ്റ് മൽസരം. ടെസ്റ്റ് ക്രിക്കറ്റിൽ ഓപ്പണറെന്ന നിലയിൽ സ്വപ്നതുല്യമായ തുടക്കം. രോഹിത്തിന് എല്ലാ ആശംസകളും. മായങ്ക് (അഗർവാൾ), (മുഹമ്മദ്) ഷമി, അശ്വിൻ, പൂജാര എന്നിവരുടെ മികച്ച സംഭാവനകൾ കൂടി ചേരുമ്പോൾ ഇത് അനായാസ വിജയമെന്നു തന്നെ പറയണം.' - സേവാഗ് ട്വിറ്ററിൽ കുറിച്ചു. ഇതിന് പിന്നാലെ വിമർശനവുമായി ആരാധകരെത്തി.\nസേവാഗിന്റെ ട്വീറ്റിന് മറുപടിയായി ബിനിത് പട്ടേൽ എന്ന ആരാധകൻ ഇങ്ങനെ കുറിച്ചു: 'വീരേന്ദർ സേവാഗ്, രവീന്ദ്ര ജഡേജയുടെ ബാറ്റിങ്, ബോളിങ്, ഫീൽഡിങ് പ്രകടനങ്ങൾ നിങ്ങളുടെ ടിവിയിൽ കണ്ടില്ലേ? അതോ ആ സമയത്ത് താങ്കൾ ഉറക്കമായിരുന്നോ?'\nസംഭവം ജഡേജ കൂടി ഏറ്റെടുത്തതോടെ ട്വിറ്ററിൽ കളിമാറി. ആരാധകന്റെ ഈ ട്വീറ്റ് രവീന്ദ്ര ജഡേജ റീട്വീറ്റ് ചെയ്തതോടെ ജഡേജയുടെ പേര് സേവാഗ് മനഃപൂർവം വിട്ടുകളഞ്ഞതാണെന്ന തരത്തിൽപ്പോലും വ്യാഖ്യാനങ്ങൾ വന്നു. ടീമിന്റെ വിജയത്തിൽ ജഡേജ നൽകിയ സംഭാവനകളെ അവർ പുകഴ്‌ത്തുകയും ചെയ്തു. അതേസമയം, സേവാഗിന്റെ ഭാഗത്തുനിന്ന് അറിയാതെ സംഭവിച്ചൊരു കൈപ്പിഴ ഇത്തരത്തിൽ വലിയൊരു സംഭവമാക്കിയ ജഡേജയെ വിമർശിച്ചും ചിലർ രംഗത്തെത്തി.\nമൽസരത്തിലാകെ 70 റൺസ് എടുക്കുകയും രണ്ടാം ഇന്നിങ്‌സിലെ നാലു വിക്കറ്റ് നേട്ടമുൾപ്പെടെ ആറു വിക്കറ്റ് വീഴ്‌ത്തുകയും ചെയ്ത ജഡേജയുടെ ഓൾറൗണ്ട് പ്രകടനം ഇന്ത്യൻ വിജയത്തിൽ നിർണായകമായിരുന്നു. രണ്ടാം ഇന്നിങ്‌സിൽ ദക്ഷിണാഫ്രിക്കൻ താരം എയ്ഡൻ മാർക്രത്തെ പുറത്താക്കാൻ ജഡേജ എടുത്ത റിട്ടേൺ ക്യാച്ചിന്റെ വിഡിയോ സമൂഹമാധ്യമങ്ങളിൽ വൈറലായിരുന്നു.


പ്രകടന പത്രികയിൽ പറഞ്ഞത് യാഥാർത്ഥ്യമാക്കാനായെന്ന സംതൃപ്തിയാണ് ഉള്ളത് മുഖ്യമന്ത്രി - Janayugom Online\nDecember 29, 2020, 1:57 pm\nപ്രകടന പത്രികയിൽ പറഞ്ഞത് യാഥാർത്ഥ്യമാക്കാനായെന്ന സംതൃപ്തിയാണ് ഉള്ളത് മുഖ്യമന്ത്രി\nഇടത് സർക്കാർ അഞ്ച് വർഷം പൂർത്തിയാക്കുകയാണ്. സർക്കാർ ഭരണം ഏറ്റെടുക്കുന്നതിന് മുൻപ് ജനങ്ങളോട് സർക്കാർ പറഞ്ഞ പ്രകടന പത്രികയിൽ പറഞ്ഞത് യാഥാർത്ഥ്യമാക്കാനായെന്ന സംതൃപ്തി ഉണ്ടെന്ന് മുഖ്യമന്ത്രി. തൃശ്ശൂരിൽ മുഖ്യമന്ത്രി പിണറായി വിജയന്റെ വാർത്താ സമ്മേളനം നടക്കവെയാണ് ഇക്കാര്യം വ്യക്തമാക്കിയത്.\nനല്ല രീതിയിൽ കേരളത്തിൽ കാര്യങ്ങൾ നിർവഹിക്കാനായി. നവകേരളം സൃഷ്ടിക്കാനായാണ് ഇപ്പോൾ പ്രവർത്തിക്കുന്നത്. മുന്നോട്ട് കുതിക്കാനുള്ള ആത്മവിശ്വാസം എൽഡിഎഫിനും സർക്കാരിനും ഉണ്ട്. ആ കുതിപ്പിന് ദിശാബോധം നൽകാൻ ഈ കാഴ്ചപ്പാടുകൾക്ക് സാധിക്കും. പ്രാദേശികവും സാമൂഹികവുമായ ഭിന്നതകൾക്കനുസരിച്ച് വികസന കാഴ്ചപ്പാട് ഉണ്ടാക്കുകയും അതിന് മുൻഗണനാ ക്രമത്തിൽ കർമ്മ പദ്ധതിയും ഉണ്ടാക്കണം.\nഇപ്പോൾ കൊവിഡ് ഭീഷണി നേരിടുന്ന ഘട്ടമാണ്. വിപുലമായ പരിപാടികൾ പ്രായോഗികമല്ല. സമൂഹത്തിന്റെ അഭിപ്രായങ്ങൾ മനസിലാക്കുക പ്രധാനമാണ്. അല്ലാതെ ഭാവി കേരളത്തിന് വേണ്ട രൂപരേഖ പൂർണതയിലെത്തിക്കാനാവില്ല. ഈ പശ്ചാത്തലത്തിലാണ് സംസ്ഥാനത്ത് വ്യത്യസ്ത മേഖലയിലെ പ്രഗത്ഭരുമായി സംവദിക്കാൻ തീരുമാനിച്ചത്. കേരള പര്യടനം ഈ മാസം 22 ന് ആരംഭിച്ചു. ഇതോടെ 11 ജില്ലകൾ പിന്നിട്ടു. നാളെ എറണാകുളവും ആലപ്പുഴയുമാണ്. ഇടുക്കി ജില്ലയിൽ പിന്നീട് പര്യടനം നടത്തും.\nഅഭിനന്ദനങ്ങൾ…! തിരുവനന്തപുരം മേയർ ആര്യാ രാജേന്ദ്രന് ആശംസകളുമായി ശ്രീലങ്കൻ മന്ത്രി\nകോവിഡ് മരണം; സര്‍ക്കാര് ജനങ്ങള്‍ക്കൊപ്പം, പരാതി ഉണ്ടെങ്കില് ഇടപെടുമെന്ന് ആരോഗ്യമന്ത്രി\nശിവശങ്കറിന് സ്വര്‍ണകടത്തുമായി നേരിട്ട് ബന്ധമുണ്ടെന്ന് കസ്റ്റംസ്; കസ്റ്റഡി കാലാവധി നീട്ടി


Tuesday 19th June 2012 12:28pm\nന്യൂദല്‍ഹി: കേന്ദ്ര പ്രതിരോധമന്ത്രി എ.കെ ആന്റണിയുടെ ഭാര്യ എലിസബത്തിന്റെ പെയിന്റിംഗുകള് 28 കോടി രൂപയ്ക്ക് എയര്‍പോര്‍ട്ട് അതോറിറ്റി ഓഫ് ഇന്ത്യ വാങ്ങിയതായി റിപ്പോര്‍ട്ട്. ഇന്ത്യാ ടുഡേ വെബ്‌സൈറ്റാണ് ഇത് സംബന്ധിച്ച റിപ്പോര്‍ട്ട് പുറത്തുവിട്ടത്. എലിസബത്തിന്റെ എട്ട് ചിത്രങ്ങളാണ് എയര്‍പോര്‍ട്ട് അതോറിറ്റി വാങ്ങിയത്. ചിത്രങ്ങള് രാജ്യത്തെ തിരഞ്ഞെടുത്ത വിമാനത്താവളങ്ങളില് പ്രദര്‍ശിപ്പിക്കാനാണ് തീരുമാനമെന്നും റിപ്പോര്‍ട്ടില് പറയുന്നു.\nചിത്രത്തിന്റെ വിലയുമായി ബന്ധപ്പെട്ട വിശദാംശങ്ങള് നല്‍കാന് എയര്‍പോര്‍ട്ട് അതോറിറ്റിയോ, എലിസബത്തോ തയ്യാറായിട്ടില്ല. ചിത്രങ്ങള് എയര്‍പോര്‍ട്ട് അതോറിറ്റി വാങ്ങിയതായി എലിസബത്ത് സ്ഥിരീകരിച്ചിട്ടുണ്ടെന്ന് ഇന്ത്യാ ടുഡേ പറുയന്നു. എയര്‍പോര്‍ട്ടുമായി ബന്ധപ്പെട്ട വൃത്തങ്ങളില് നിന്ന് ലഭിച്ച വിവരങ്ങളുടെ അടിസ്ഥാനത്തില് 28 കോടി രൂപയ്ക്കാണ് ചിത്രം വാങ്ങിയതെന്നാണ് അറിയാന് കഴിഞ്ഞതെന്നും റിപ്പോര്‍ട്ടില് വ്യക്തമാക്കുന്നു. എ.എ.ഐ വാങ്ങിയ പെയിന്റിംഗുകളില്‍ല് രണ്ടെണ്ണം ഇതിനകം തന്നെ തിരുവനന്തപുരം അന്താരാഷ്ട്ര വിമാനത്താവളത്തില് പ്രദര്‍ശിപ്പിച്ചിട്ടുണ്ട്.\n2002ല് ലേലം ചെയ്ത തിബ് മെഹ്തയുടെ സെലിബ്രേഷനാണ് ഇന്ത്യന് ചിത്രകലയില് 1.5 കോടി രൂപവില നേടുന്ന ആദ്യ ആധുനിക പെയിന്റിംഗ്.\n‘ എന്റെ പെയിന്റിംഗ് വാങ്ങിയവരെക്കുറിച്ചും എത്രരൂപയ്ക്കാണ് പെയിന്റിംഗ് വിറ്റതെന്നതും വിശദമാക്കാന് ഞാനുദ്ദേശിക്കുന്നില്ല. ‘ എലിസബത്ത് പറഞ്ഞു. അതേസമയം തന്റെ ചില ചിത്രങ്ങള് എ.എ.ഐ വാങ്ങിയിട്ടുണ്ടെന്ന കാര്യം എലിസബത്ത് സ്ഥിരീകരിച്ചിട്ടുണ്ട്. പെയിന്റിംഗുകള് വിറ്റുകിട്ടുന്ന പണം തന്റെ എന്.ജി.ഒയായ നവൂതന് ചാരിറ്റബിള് ഫണ്ട് വഴി പാവപ്പെട്ട ക്യാന്‍സര് രോഗികള്‍ക്ക് നല്‍കലാണെന്നാണ് എലിസബത്തിന്റെ അവകാശവാദം. ക്യാന്‍സര് സൊസൈറ്റിക്ക് 3.5 ലക്ഷം രൂപയുടെ ചെക്ക് നല്‍കുന്ന ചിത്രം എലിസബത്ത് തന്റെ ഫെയ്‌സ്ബുക്ക് അക്കൗണ്ടില് പോസ്റ്റ് ചെയ്യുകയും ചെയ്തിട്ടുണ്ട്.\n‘ ഞങ്ങള്‍ക്ക് യാതൊരു വിധത്തിലുള്ള വിദേശധനമോ സര്‍ക്കാര് സഹായമോ ലഭിച്ചിട്ടില്ല. എന്റെ ചിത്രങ്ങള് വിറ്റാണ് ഇതിനുവേണ്ടിയുള്ള പണം കണ്ടെത്തുന്നത്’ എലിസബത്ത് പറഞ്ഞു.\n‘ നിരവധി ക്യാന്‍സര് രോഗികള് ചികിത്സാ സഹായത്തിനുവേണ്ടി എന്റെ ഭര്‍ത്താവിനെ സമീപിക്കാറുണ്ട്. എല്ലാവരെയും സഹായിക്കാന് അദ്ദേഹത്തിന് സാധിക്കാറില്ല. അതിനാല് അവര്‍ക്കുവേണ്ടി എന്തെങ്കിലും ചെയ്യാന് ഞാന് തീരുമാനിച്ചു.’ അവര് പറഞ്ഞു.\nനവംബര്9മുതല് ദല്‍ഹിയിലെ ഇന്ത്യ ഹാബിറ്റേറ്റ് സെന്ററില് മൂന്ന് ദിവസം ചിത്രപ്രദര്‍ശനം നടത്തുന്നുണ്ട് എലിസബത്ത്. പ്രദര്‍ശിപ്പിക്കുന്ന ചിത്രങ്ങളുടെ വില ഇതുവരെ നിശ്ചയിച്ചിട്ടില്ല. വിദഗ്ധരുമായി ചര്‍ച്ച ചെയ്തശേഷമേ ഇക്കാര്യം തീരുമാനിക്കൂവെന്നും അവര് പറഞ്ഞു.\nചിത്രകല അക്കാദമിക് പരിശീലനമൊന്നും എലിസബത്ത് നേടിയിട്ടില്ല. ചിത്രരചന തന്റെ ഹോബിയാണെന്നാണ് എലിസബത്ത് പറയുന്നത്.\nസര്‍ക്കാര് ഓഫീസുകളിലും മന്ത്രിമന്ദിരങ്ങളിലും മോടികൂട്ടാനായി ലക്ഷക്കണക്കിന് രൂപയുടെ കരകൗശല വസ്തുക്കളും പെയിന്റിംഗുകളും വാങ്ങാറുണ്ട്. ഇതില് വന് അഴിമതിയുണ്ടെന്ന് നേരത്തെ തന്നെ ആരോപണമുണ്ടായിരുന്നു. ഇത്തരം കലാസൃഷ്ടികള്‍ക്ക് കൃത്യമായി വിലനിശ്ചയിക്കാന് കഴിയില്ലെന്നതിനാല് അഴിമതി നടത്താന് സൗകര്യം കൂടുതലാണ്. ഈ വാര്‍ത്ത പുറത്തുവരുന്നതോടെ ഈ ആരോപണങ്ങള് ശക്തമാകുകയാണ്.\nഎലിസബത്തിന്റെ എന്.ജി.ഒയ്ക്കാണ് പണം പോകുന്നതെങ്കിലും സ്വകാര്യസംഘടനയായതിനാല് സര്‍ക്കാര് ഓഡിറ്റിംഗില്ല. അതിനാല് തന്നെ പണം എങ്ങിനെ ചിലവഴിക്കുന്നുവെന്നതിനെപ്പറ്റി പൊതുജനത്തിന് അന്വേഷിക്കാനുമാവില്ല.


പുത്തന് ലുക്കില് നിരത്തുകള് കീഴടക്കാനൊരുങ്ങി ബി.എം.ഡബ്ല്യു5സീരീസ്; ജൂണ് 24-നെത്തും | 2021 Model BMW5Series Premium Sedan To Be Launched On June 24\nJun 18, 2021, 04:42 PM IST\nലുക്കിലും ഫീച്ചറുകളിലും ശ്രദ്ധേയമായ മാറ്റങ്ങള് വരുത്തിയാണ് പുതിയ 5സീരീസ് വരവിനൊരുങ്ങിയിട്ടുള്ളത്. എന്‍ജിന് മുന് മോഡലിലേത് തുടര്‍ന്നേക്കുമെന്നാണ് വിവരം.\nബി.എം.ഡബ്ല്യു5സീരീസ് | Photo: BMW India\nജര്‍മന് ആഡംബര വാഹന നിര്‍മാതാക്കളായ ബി.എം.ഡബ്ല്യു ഇന്ത്യയില് എത്തിച്ചിട്ടുള്ള പ്രീമിയം സെഡാന് വാഹനമായ5സീരീസിന്റെ 2021 പതിപ്പ് വരവിനൊരുങ്ങി. ആഗോള വിപണികളില് സാന്നിധ്യമായി മാറിയ ഈ വാഹനം ജൂണ് 24-ന് ഇന്ത്യയിലും അവതരിപ്പിക്കുമെന്ന് നിര്‍മാതാക്കള് അറിയിച്ചു. ഇന്ത്യയിലെ ആഡംബര വാഹനങ്ങളില് ഏറെ സ്വീകാര്യത സ്വന്തമാക്കിയിട്ടുള്ള മോഡലാണ്5സീരീസ്.\nലുക്കിലും ഫീച്ചറുകളിലും ശ്രദ്ധേയമായ മാറ്റങ്ങള് വരുത്തിയാണ് പുതിയ 5സീരീസ് വരവിനൊരുങ്ങിയിട്ടുള്ളത്. എന്നാല്, എന്‍ജിന് മുന് മോഡലിലേത് തുടര്‍ന്നേക്കുമെന്നാണ് വിവരം. ഔഡി A6, ജാഗ്വാര് XF, മെഴ്‌സിഡീസ് ബെന്‍സ് ഇ-ക്ലാസ്, വോള്‍വോ S90 എന്നീ വാഹനങ്ങളായിരിക്കും ഇന്ത്യയില്5സീരീസിന്റെ എതിരാളികള്. അവതരണ വേളയിലായിരിക്കും പുതിയ5സീരീസിന്റെ വില വെളിപ്പെടുത്തുക.\nബി.എം.ഡബ്ല്യുവിന്റെ സിഗ്നേച്ചറായ കിഡ്‌നി ഗ്രില്ലായിരിക്കും ഇതിലും നല്‍കുക. എന്നാല്, മുന് മോഡലിലേതിനെക്കാള് വലിപ്പമുള്ളതായിരിക്കും. അഴിച്ച് പണിതിട്ടുള്ള ഗ്രില്ല്, സിംഗിള് ഫ്രെയിം ഡിസൈനിലുളള പുതിയ ബമ്പര് എന്നിവ മുഖഭാവത്തിലെ ഡിസൈനിലെ മാറ്റങ്ങളാകും. ഉയര്‍ന്ന വേരിയന്റില് ലേസര് ലൈറ്റ് ഹെഡ്‌ലാമ്പുകള് നല്‍കിയേക്കും. എല്-ഷേപ്പിലുള്ള എല്.ഇ.ഡി. ഡി.ആര്.എല്. മുഖഭാവത്തിന്റെ മാറ്റ് കൂട്ടും.\n5 സീരീസിന്റെ എല്ലാ വേരിയന്റുകളിലും 10.3 ഇഞ്ച് വലിപ്പമുള്ള ബി.എം.ഡബ്ല്യു ഐഡ്രൈവ് ഇന്‍ഫോടെയിന്‍മെന്റ് സിസ്റ്റം സ്ഥാനം പിടിക്കും. പുര്‍ണമായും പുതുക്കി പണിത ഡാഷ്‌ബോര്‍ഡ്, ഗ്ലോസ് ബ്ലാക്ക് സെന്റര് കണ്‍സോള്, ലോവര് ക്ലൈമറ്റ് ഡിസ്‌പ്ലേ, പുതിയ ഡിജിറ്റല് ഇന്‍സ്ട്രുമെന്റ് കണ്‍സോള്, ലെതര് ആവരണമുള്ള സീറ്റുകള് എന്നിവ പുതിയ5സീരീസിന്റെ അകത്തളത്തെ അലങ്കരിക്കും.\nഈ വരവിനും 5സീരീസിലെ എന്‍ജിനില് മാറ്റം വരുത്തുന്നില്ല. 530i-യില് 244 ബി.എച്ച്.പി. പവറും 350 എന്.എം. ടോര്‍ക്കുമേകുന്ന 2.0 ലിറ്റര് പെട്രോള് എന്‍ജിനും, 520d-യില് 118 ബി.എച്ച്.പി. പവറും 400 എന്.എം. ടോര്‍ക്കുമേകുന്ന 2.0 ലിറ്റര് ഡീസല് എന്‍ജിനും, 530d-യില് 257 ബി.എച്ച്.പി. പവറും 690 എന്.എം. ടോര്‍ക്കുമേകുന്ന 3.0 ലിറ്റര് ഡീസല് എന്‍ജിനും തുടരും. എട്ട് സ്പീഡ് ഓട്ടോമാറ്റിക്കായിരിക്കും മൂന്നിലും ട്രാന്‍സ്മിഷന് ഒരുക്കുന്നത്.\nContent Highlights: 2021 Model BMW5Series Premium Sedan To Be Launched On June 24


വോട്ട് തരാം പക്ഷേ, ചോദിക്കരുത്... ഒരുതുള്ളി വെള്ളം | Local Body Election Alappuzha 2020\nവോട്ട് തരാം പക്ഷേ, ചോദിക്കരുത്... ഒരുതുള്ളി വെള്ളം\nDec 4, 2020, 03:24 PM IST\nജപ്പാന് പൈപ്പുകളില് മുടങ്ങാതെ വെള്ളംകിട്ടിയിട്ട് മാസങ്ങള് പിന്നിടുന്നു. ഇടയ്ക്കു കിട്ടുന്നതാകട്ടെ ഒന്നിനും തികയുകയുമില്ല.\n# ബിനീഷ് പുരുഷോത്തമന്\nജപ്പാന്‍വെള്ളം കിട്ടാത്തതിനെത്തുടര്‍ന്ന് വള്ളത്തില് വെള്ളം ശേഖരിക്കാന് പോകുന്ന വീട്ടമ്മ| ഫോട്ടോ:മാതൃഭൂമി\nതുറവൂര്: വോട്ടുചോദിച്ചു വീടുകളിലെത്തുന്ന സ്ഥാനാര്‍ഥികളോടു തീരഗ്രാമങ്ങളിലെ ജനങ്ങള്‍ക്ക് ഒന്നേ പറയാനുള്ളു. വോട്ടു ചോദിച്ചോളൂ, തരാം. പക്ഷേ, നടന്നുതളര്‍ന്ന നിങ്ങള് വെള്ളം ചോദിക്കരുത്, കിട്ടില്ല. കോവിഡ്ബാധ ഭയന്നിട്ടോ അഹങ്കാരം കൊണ്ടോ അല്ല അവരിതു പറയുന്നതെന്ന് മുറ്റത്തു നിരത്തിവെച്ചിരിക്കുന്ന ഒഴിഞ്ഞ പാത്രങ്ങള് കണ്ടാല് ആര്‍ക്കും മനസ്സിലാകും.\nജപ്പാന് പൈപ്പുകളില് മുടങ്ങാതെ വെള്ളംകിട്ടിയിട്ട് മാസങ്ങള് പിന്നിടുന്നു. ഇടയ്ക്കു കിട്ടുന്നതാകട്ടെ ഒന്നിനും തികയുകയുമില്ല. ജല അതോറിറ്റി അധികൃതര് ഇടക്കിടെവന്നു പരിശോധന നടത്തിപ്പോകുന്നതല്ലാതെ വെള്ളം കൊടുക്കാന് നടപടികളൊന്നുമായിട്ടില്ല.\nതുറവൂര് സെക്ഷന് ഓഫീസിനു കീഴില്‍വരുന്ന അരൂര്, എഴുപുന്ന, കോടംതുരുത്ത്, കുത്തിയതോട്, തുറവൂര്, പട്ടണക്കാട്, കടക്കരപ്പള്ളി എന്നീ പഞ്ചായത്തുകളില് 39,000 ഗാര്‍ഹിക കണക്ഷനുകളും 2,263 പൊതുടാപ്പുകളുമാണുള്ളത്. ഇതില് പകുതിയും പടിഞ്ഞാറന് മേഖലയിലാണ്.\nതൈക്കാട്ടുശ്ശേരിയിലെ ശുദ്ധീകരണശാലയില്‍നിന്ന് രണ്ടു മോട്ടോറുകള് ഉപയോഗിച്ച് പമ്പു ചെയ്യുന്നുണ്ടെങ്കിലും ഇവിടേക്കു വെള്ളമെത്തുന്നില്ല. മറ്റു ശുദ്ധജല സ്രോതസ്സുകളൊന്നുമില്ലാത്തതിനാല് പൂര്‍ണമായും ജപ്പാന്‍വെള്ളത്തെ ആശ്രയിച്ചാണിവര് കഴിയുന്നത്.\nദിവസങ്ങളോളം വെള്ളം ലഭിക്കാതാകുമ്പോള് പാത്രങ്ങള് കഴുകാനും മറ്റും ഇടത്തോടുകളിലെയും പൊഴിച്ചാലുകളിലെയും ഉപ്പുവെള്ളമാണുപയോഗിക്കുന്നത്. കിലോമീറ്ററുകള്‍ക്കപ്പുറത്തുനിന്ന് തലച്ചുമടായും വള്ളത്തിലും ട്രോളിയിലുമൊക്കെയുമാണിവര് വെള്ളം ശേഖരിക്കുന്നത്.\nചിലര് പണംകൊടുത്തും വാങ്ങുന്നുണ്ട്. അരൂര് മുതല് കടക്കരപ്പള്ളിവരെയുള്ള പഞ്ചായത്തുകളിലേക്ക് ദിവസം 35 ദശലക്ഷം ലിറ്റര് വെള്ളമാണ് ആവശ്യം. നിലവില് 28 ദശലക്ഷം ലിറ്റര് വെള്ളമേ പമ്പു ചെയ്യുന്നുള്ളൂ. മര്‍ദം കുറവായതിനാല് പടിഞ്ഞാറന് മേഖലയിലേക്ക് വെള്ളം ഒഴുകിയെത്തുന്നില്ല.\nപമ്പുചെയ്യുന്ന വെള്ളത്തിന്റെ അളവുകൂട്ടുക മാത്രമാണ് പരിഹാരമാര്‍ഗം. തൈക്കാട്ടുശ്ശേരി പാലത്തിന്റെ പടിഞ്ഞാറെക്കരയില് റോഡിനടിയിലൂടെ പോകുന്ന പ്രധാനപൈപ്പില് ചോര്‍ച്ച കണ്ടെത്തിയതിനാല് നിലവില് കൂടുതല് വെള്ളം പമ്പുചെയ്യാനാകുന്നില്ലെന്നാണു ജല അതോറിറ്റി അധികൃതര് പറയുന്നത്. തിരഞ്ഞെടുക്കപ്പെടുന്നവര് തങ്ങളുടെ കുടിവെള്ള പ്രശ്‌നങ്ങള്‍കൂടി പരിഹരിക്കാന് ശ്രമിക്കണമെന്നാണിവരുടെ അഭ്യര്‍ഥന.\nContent Highlights: Local Body Election Alappuzha 2020, Alappuzha Drinking Water Crisis\nആലപ്പുഴ: കോവിഡ്ബാധിതരുടെയും ക്വാറന്റീനിലുള്ളവരുടെയും വീടുകളിലെത്തി തപാല് വോട്ടുചെയ്യിപ്പിക്കുന്നതിനു ..


ലയൺ കിങ്ങ് ടീസർ പുറത്ത്. വാൾട്ട് ഡിസ്‌നി പിക്‌ചേഴ്‌സ് നിർമ്മിക്കുന്ന ചിത്രം സംവിധാനം ചെയ്യുന്നത് ജോൺ ഫെവ്രോയാണ്. അടുത്ത വർഷം ചിത്രം പുറത്തിറങ്ങും. പുറത്തിറങ്ങി മണിക്കൂറുകൾക്കകം തന്നെ യൂട്യൂബ് ട്രെൻഡിങ്ങിൽ ഒന്നാം സ്ഥാനത്താണ് ടീസർ.\nസിനിമാ പ്രേമികളുടെ ഇഷ്ട ശബ്ദങ്ങളാണ് ഓരോ കഥാപാത്രത്തിനും ശബ്ദം നൽകിയിരിക്കുന്നത്. സിമ്പയ്ക്ക് ശബ്ദം നൽകിയിരിക്കുന്നത് ഡൊണാൾഡ് ഗ്ലോവറാണ്. നാലയ്ക്ക് ശബ്ദം നൽകുന്ന ബിയോൺസെയാണ്. മുഫാസയായി എത്തുന്നത് ജെയിംസ് ൾേ ജോൺസാണ്.\nപ്രൈഡ് ലാൻഡിലെ മൃഗങ്ങൾക്ക് കുഞ്ഞ് സിമ്പയെ പരിചയപ്പെടുത്തുന്നതാണ് കഥയുടെ തുടക്കം. ഇതാണ് ഈ ട്രെയിലറിൽ കാണിച്ചിരിക്കുന്നതും. ചിത്രം 2019 ജൂലൈ 19ന് പുറത്തിറങ്ങും. 1994 ലെ ‘ദി ലയൺ കിങ്ങ്’ എന്ന ചിത്രത്തിന്റെ റീമേക്കാണ് അടുത്ത വർഷം പുറത്തിറങ്ങാനിരിക്കുന്ന ചിത്രവും.\nRead more on: TEASER | TRAILER


നെറ്റ്‌സില് പോലും നീ എനിക്ക് ബൗള് ചെയ്യരുത്; ബൂമ്രയോട് അത് വ്യക്തമാക്കിയതായി യുവി - Samakalika Malayalam\nനെറ്റ്‌സില് പോലും നീ എനിക്ക് ബൗള് ചെയ്യരുത്; ബൂമ്രയോട് അത് വ്യക്തമാക്കിയതായി യുവി\nBy സമകാലിക മലയാളം ഡെസ്‌ക് | Published: 04th May 2019 10:08 AM |\nLast Updated: 04th May 2019 10:08 AM | A+A A- |\nഎതിര് നിരയിലെ ബാറ്റ്‌സ്മാന്‍മാരുടെ നെഞ്ചിടിപ്പ് കൂട്ടിയാണ് ബൂമ്രയുടെ ഓരോ ഡെലിവറിയും വരുന്നത്. ബൂമ്രയുടെ സ്ഥിരത കണ്ട് തങ്ങള്‍ക്ക് നെറ്റ്‌സില് പോലും നീ പന്തെറിയരുത് എന്ന് സഹതാരങ്ങള് പോലും ബൂമ്രയോട് പറയുന്ന അവസ്ഥയിലെത്തി കാര്യങ്ങള്. എനിക്കെതിരെ ബൗള് ചെയ്യരുത് എന്ന് ബൂമ്രയോട് താന് പറഞ്ഞതായിട്ടാണ് യുവി പറയുന്നത്.\nനെറ്റ്‌സില് ബൂമ്രയ്‌ക്കെതിരെ ഞാന് ബാറ്റ് ചെയ്യാറില്ല. എനിക്കെതിരെ നെറ്റ്‌സില് പോലും ബൗള് ചെയ്യരുത് എന്നാണ് ഞാന് ബൂമ്രയോട് പറഞ്ഞത്. നിലവിലെ ലോക ക്രിക്കറ്റിലെ മൂന്ന് മുന് നിര ബൗളര്‍മാരെയെടുത്താല് ബൂമ്ര അതിലുണ്ടാവും. ആക്രമിച്ചു കളിക്കുമ്പോഴാണ് ബൂമ്ര ഏറ്റവും മികവ് കാണിക്കുന്നത്. പന്തുകൊണ്ട് അവന് കളി ജയിക്കുന്നു. ലോകത്തിലെ ഏറ്റവും മികച്ച ബൗളറാണ് ബൂമ്രയെന്ന് താന് പറയുമെന്നും യുവരാജ്.\nഐപിഎല്ലില് മോശം പ്രകടനത്തിലൂടെ കടന്നു പോകുന്ന കുല്‍ദീപ് യാദവിനെ ലോകകപ്പില് അതൊന്നും ബാധിക്കില്ലെന്നും യുവി പറയുന്നു. ഏകദിനത്തിലാണ് കുല്‍ദീപിന് ഈ തിരിച്ചടി നേരിട്ടത് എങ്കില് നമ്മള് ആശങ്കപ്പെടണമായിരുന്നു. എന്നാല് ഇവിടെ അത് ആവശ്യമില്ല. രണ്ട് സ്പിന്നര്‍മാരുമായി കളിക്കുമ്പോഴാണ് നമ്മുടെ ശക്തി. ഇംഗ്ലണ്ടിലും, സൗത്ത് ആഫ്രിക്കയിലും, ഓസ്‌ട്രേലിയയിലും കുല്‍ദീപ് മികവ് കാണിച്ചതായും യുവി ചൂണ്ടിക്കാണിക്കുന്നു.\nബൂമ്ര യുവരാജ് സിങ് ക്രിക്കറ്റ് ലോകകപ്പ് yuvraj singh bumrah


Jul 18, 2021, 07:24 pm IST\nഡൽഹി: അഫ്ഗാനിസ്ഥാനിൽ താലിബാനും അഫ്ഗാൻ സേനയും തമ്മിൽ നടന്ന ഏറ്റുമുട്ടലിൽ കൊല്ലപ്പെട്ട മാധ്യമപ്രവർത്തകൻ ഡാനിഷ് സിദ്ദിഖിയുടെ മൃതദേഹം ഡൽഹിയിലെത്തിച്ചു. ഡൽഹി ജാമിയ മിലിയ സ‍ർവകലാശാലയിലെ ഖബറിസ്ഥാനിൽ രാത്രി പത്തു മണിയോടെ സംസ്കാര ചടങ്ങുകൾ നടക്കുമെന്ന് കുടുംബം അറിയിച്ചു.\nകാബൂളിൽ നിന്ന് എയർ ഇന്ത്യ വിമാനത്തിലാണ് ഡാനിഷ് സിദ്ദിഖിയുടെ മൃതദേഹം ഡൽഹിയിൽ എത്തിച്ചത്. ഏട്ട് മണിയോടെ മൃതദേഹം ജാമിയ നഗറിലെ വീട്ടിൽ എത്തിക്കും. തുടർന്ന് മതപരമായ ചടങ്ങുകൾ പൂർത്തിയാക്കിയാകും സംസ്കാരം നടക്കുക. നേരത്തെ ഡാനിഷിന്റെ അന്ത്യവിശ്രമം ജാമിയ സർവകലാശാലയിലെ ഖബറിസ്ഥാനിൽ നടത്തണമെന്ന കുടുംബത്തിൻ്റെ ആവശ്യം സർവകലാശാല അംഗീകരിച്ചിരുന്നു.\n‘ഡാനിഷ് സിദ്ദിഖി കൊല്ലപ്പെട്ടത് സാധാരണ വെടിവെപ്പില് അല്ല; മോസ്കിൽ നിന്ന് പിടികൂടി സൈന്യത്തില് നിന്ന് ഒറ്റപ്പെടുത്തി താലിബാന് കൊലപ്പെടുത്തിയത് ക്രൂരമായി’; ഞെട്ടിക്കുന്ന വെളിപ്പെടുത്തല് പുറത്ത്\nTags: Danish Sidiquiindian photo journalist\nസംസ്ഥാനത്ത് നാളെ മുതല് ഡ്രൈവിങ്ങ് സ്‌കുള് തുറക്കാൻ അനുമതി ; കോവിഡ് മാനദണ്ഡങ്ങള് പാലിക്കപ്പെടുന്നുവെന്ന് മോട്ടോര് വാഹനവകുപ്പ് ഉദ്യോഗസ്ഥര് ഉറപ്പു വരുത്തണം


കലാപശാലകള് ആക്കുന്നതാര്? -സജീവ് ആല എഴുതുന്നു | esSENSE Magazine\nCriticism / Politics / Response\nJune 21, 2021 - by Sajeev Ala - LeaveaComment\n‘ഈ നൂറ്റാണ്ട് കണ്ട മഹാനായ നേതാവായി ഒബാമ മാറിയത് കാമ്പസുകളില് കത്തിവീശിയല്ല. എതിരാളികളുടെ പോലും ആദരവ് പിടിച്ചു പറ്റുന്ന രാഷ്ട്രീയ വ്യക്തിത്വമായി ശശി തരൂര് വളര്‍ന്നത് കോളേജില് കളരിപ്പയറ്റ് നടത്തിയല്ല. അധ:കൃത ജനതയുടെ വിമോചനത്തിനായി എണ്ണിയാലൊടുങ്ങാത്ത ബിരുദങ്ങളുമായി പോരിനിറങ്ങിയ ഡോ.അംബേദ്ക്കര് സഹപാഠികള്‍ക്ക് നേരെ കഠാര വീശിയ കഥകള് കേട്ടിട്ടില്ല. കാമ്പസുകളില് കക്ഷി രാഷ്ട്രീയ വിദ്യാര്‍ത്ഥി സംഘടനാ സംവിധാനം നിലനില്‍ക്കുന്നതിന്റെ പ്രധാന ഗുണഭോക്താക്കള് മുഖ്യധാരാ രാഷ്ട്രീയ കക്ഷികളാണ്. യുവത്വത്തിന്റെ ഊര്‍ജ്ജത്തിളപ്പിനെ വന്യമാക്കി വഴിതിരിച്ചുവിടുന്നത് അവരുടെ പൊളിറ്റിക്കല് മാസ്റ്റേഴ്‌സാണ്. കോട്ടയ്ക്കല് ആര്യവൈദ്യശാലയിലെ എണ്ണത്തോണിയില് കിടന്നുകൊണ്ട്, പഴയ കോളേജുകാല വെട്ടും കുത്തും കഥകള് വിളിച്ചലറി ഊറ്റം കൊള്ളുന്ന വയസ്സന്മാരെ സൃഷ്ടിക്കാന് കഴിഞ്ഞുവെന്നതില് നമ്മുടെ സര്‍വകലാശാലകള്‍ക്ക് തീര്‍ച്ചയായും അഭിമാനം കൊള്ളാം.’- സജീവ് ആല എഴുതുന്നു\nഇതായിരുന്നു ബ്രണ്ണന് കോളേജ്, ഇതാണ് ഇന്നും ബ്രണ്ണന് കോളേജ്. ഇതായിരുന്നു യൂണിവേഴ്‌സിറ്റി കോളേജ്, ഇതാണ് ഇന്നും യൂണിവേഴ്‌സിറ്റി കോളേജ്…\nകത്തിയും വടിവാളും സൈക്കിള് ചെയിനും ഹോക്കി സ്റ്റിക്കും വാഴുന്ന കലാലയങ്ങള് സ്‌നേഹവും സൗഹൃദവും സംവാദവും പാരസ്പര്യവും നിറയേണ്ട കാമ്പസുകളെ വെറുപ്പിന്റെ വിദ്വേഷത്തിന്റേ പകയുടെ ചോരയിടങ്ങളാക്കി മാറ്റിയത് രാഷ്ട്രീയമാണ്.\nവാര്‍ധക്യ അവശതയിലും പഴയ കോളേജ് കത്തിക്കുത്ത് വീരഗാഥകള്, ഒരുതരത്തിലുള്ള നാണമോ ജാള്യതയോ ഇല്ലാതെ പൊതുസദസ്സുകളില് അയവിറക്കി സ്വയം ബഫൂണുകളായി മാറുന്ന നേതാക്കളുടെ നാടാണ് കേരളം. ജ്ഞാന-വിജ്ഞാന ശാഖകളുടെ ഉന്നതശിഖരങ്ങള് പടര്‍ന്നു പന്തലിച്ച മഹാവിദ്യാലയങ്ങളെയാണ് സര്‍വകലാശാലയെന്ന് വിളിക്കുന്നത്. ഓക്‌സ്‌ഫോര്‍ഡ് കേംബ്രിഡ്ജ് എന്നൊക്കെ കേള്‍ക്കുമ്പോള് തന്നെ മനസ്സില് ആദരവ് വന്നുനിറയുന്നത് അതുകൊണ്ടാണ്.\nഎന്നാല് രാഷ്ട്രീയ ഗുണ്ടകളെ വിരിയിച്ചെടുക്കുന്ന ഇന്‍കുബേറ്ററുകളാണ് കേരളത്തിലെ കലാലയങ്ങള്.കോളേജിലേക്ക് മാതാപിതാക്കള് മക്കളെ അയ്ക്കുന്നത് അവര് പഠിച്ച് മിടുക്കരായി സ്വാശ്രയ ബോധത്തോടെ പുറത്തിറങ്ങി ഒരു പുതുജീവിതം കെട്ടിപ്പടുക്കുകയെന്ന എന്ന ഒരൊറ്റ ഉദ്ദേശത്തിലാണ്. എന്നാല് ബിരുദവും ബിരുദാനന്തര ബിരുദവും കഴിയുമ്പോഴേക്കും പത്തിരുപത്തഞ്ച് പോലീസ് കേസുകളില് പ്രതിയാവുന്ന സ്ഥിതിയാണ് ഇവിടെ കണ്ടുവരുന്നത്.\nപതിനെട്ട് വയസ്സ് കഴിഞ്ഞ മുതിര്‍ന്ന കുട്ടികള് പഠിക്കുന്ന കാമ്പസുകളില് രാഷ്ട്രീയം പാടില്ലെന്ന് പറയുന്നതിന് എന്തടിസ്ഥാനമാണുള്ളത്…?\nശരിയാണ്. കോളേജില് രാഷ്ട്രീയവും രാഷ്ട്രമീമാംസയും ചര്‍ച്ചയാവണം. ഇക്കണോമിക്‌സും സയന്‍സും സാഹിത്യവും മറ്റ് സര്‍ഗവ്യാപാരമേഖലകളും കാമ്പസുകളില് കൂലങ്കഷമായി ചര്‍ച്ച ചെയ്യപ്പെടണം. പക്ഷെ ഇവിടെ നടക്കുന്നത് രാഷ്ട്രീയ മേലാളന്മാരുടെ അടിമക്കണ്ണുകളായി മാറിയവരുടെ വിദ്യാര്‍ത്ഥി രാഷ്ട്രീയമാണ്. മുകളില് നിന്നുള്ള ഉത്തരവ് അനുസരിക്കുന്ന ചാവേര് മനോഘടനയുള്ള അനുയായികളാണ് കാമ്പസുകളില് രക്തച്ചാലുകള് തീര്‍ക്കുന്നത്. ഇവിടെ സംവാദമില്ല സംവേദനമില്ല സര്‍ഗാത്മകതയില്ല ആകെയുള്ളത് അസഹിഷ്ണു വടിവാളുകളുടെ ശീല്‍ക്കാരമേളം മാത്രം.\nഈ നൂറ്റാണ്ട് കണ്ട മഹാനായ നേതാവായി ഒബാമ മാറിയത് കാമ്പസുകളില് കത്തിവീശിയല്ല. എതിരാളികളുടെ പോലും ആദരവ് പിടിച്ചു പറ്റുന്ന രാഷ്ട്രീയ വ്യക്തിത്വമായി ശശി തരൂര് വളര്‍ന്നത് കോളേജില് കളരിപ്പയറ്റ് നടത്തിയല്ല. അധ:കൃത ജനതയുടെ വിമോചനത്തിനായി എണ്ണിയാലൊടുങ്ങാത്ത ബിരുദങ്ങളുമായി പോരിനിറങ്ങിയ ഡോ.അംബേദ്ക്കര് സഹപാഠികള്‍ക്ക് നേരെ കഠാര വീശിയ കഥകള് കേട്ടിട്ടില്ല. കാമ്പസുകളില് കക്ഷി രാഷ്ട്രീയ വിദ്യാര്‍ത്ഥി സംഘടനാ സംവിധാനം നിലനില്‍ക്കുന്നതിന്റെ പ്രധാന ഗുണഭോക്താക്കള് മുഖ്യധാരാ രാഷ്ട്രീയ കക്ഷികളാണ്. യുവത്വത്തിന്റെ ഊര്‍ജ്ജത്തിളപ്പിനെ വന്യമാക്കി വഴിതിരിച്ചുവിടുന്നത് അവരുടെ പൊളിറ്റിക്കല് മാസ്റ്റേഴ്‌സാണ്.\nവിദ്യാര്‍ത്ഥി സംഘടനാ പ്രവര്‍ത്തനമില്ലെങ്കില് കാമ്പസുകള് മതജാതി സംഘടനകളുടെയും മയക്കുമരുന്ന് വിപണനത്തിന്റെയും കേന്ദ്രമായി മാറുമെന്നാണ് മറ്റൊരു വാദം. അഭിമന്യുവിനെ കുത്തിക്കൊലപ്പെടുത്തിയത് മതാധിഷ്ഠിത വിദ്യാര്‍ത്ഥി സംഘടനയാണ്. മദ്യവും മയക്കുമരുന്നും മലയാള യുവതയെ എന്നേ കീഴടക്കി കഴിഞ്ഞിരിക്കുന്നു. ഇതിനെതിരെ ഒരു ചുക്കും ചെയ്യാന് രാഷ്ട്രീയ പാര്‍ട്ടികളുടെ സാറ്റലൈറ്റുകളായ നമ്മുടെ വിദ്യാര്‍ത്ഥി സംഘടനകള്‍ക്ക് കഴിഞ്ഞിട്ടില്ല. അതുമാത്രമല്ല ഡ്രഗ് അഡിക്റ്റുകളേക്കാള് വയലന്റായി കാമ്പസുകളില് അഴിഞ്ഞാടുന്നത് രാഷ്ട്രീയ ചട്ടുകങ്ങളായ വിദ്യാര്‍ത്ഥി കോമരങ്ങളാണ്.\nകേരളത്തിലെ ഉന്നതവിദ്യാഭ്യാസ മേഖലയുടെ നിലവാരം പരിതാപകരമായി ഇടിഞ്ഞതിന് പിന്നിലും പ്രതിലോമകാമ്പസ് രാഷ്ട്രീയത്തിന് വലിയ പങ്കുണ്ട്. അന്താരാഷ്ട്ര നിലവാരത്തിലേക്ക് നമ്മുടെ സര്‍വകലാശാലകളെ ഉയര്‍ത്തുന്നതിന് അനിവാര്യമായ ഘടനാപരമായ പരിഷ്‌കാരങ്ങള് നടപ്പിലാക്കാന് ഒരുതരത്തിലും അനുവദിക്കില്ലെന്ന കൊടുംവാശി വച്ചുപുലര്‍ത്തുന്നവരാണ് രാഷ്ട്രീയാടിമകളായ കാമ്പസ് സംഘടനകള്.\nആല്‍ബര്‍ട്ട് ഐന്‍സ്‌റ്റൈനും മാഡം ക്യൂറിയും ജോനാസ് സാല്‍ക്കും കാള് പോപ്പറും ജോ ബൈഡനും ജസിന്തയും ഒന്നും ഒരുകാലത്തും കേരളത്തിലെ കാമ്പസുകളില് നിന്ന് ഉണ്ടാകാന് പോകുന്നില്ല.\nകോട്ടയ്ക്കല് ആര്യവൈദ്യശാലയിലെ എണ്ണത്തോണിയില് കിടന്നുകൊണ്ട്, പഴയ കോളേജുകാല വെട്ടും കുത്തും കഥകള് വിളിച്ചലറി ഊറ്റം കൊള്ളുന്ന വയസ്സന്മാരെ സൃഷ്ടിക്കാന് കഴിഞ്ഞുവെന്നതില് നമ്മുടെ സര്‍വകലാശാലകള്‍ക്ക് തീര്‍ച്ചയായും അഭിമാനം കൊള്ളാം.\nPrevious Article ‘വേടന് ദളിത് ആയതിനാല് റേപ്പിന് ഇരയായ പെണ്‍കുട്ടിയുടെ വേദന തേഞ്ഞുമാഞ്ഞുപോവില്ല’; മനുജാ മൈത്രി എഴുതുന്നു\nNext Article മനുഷ്യവര്‍ഗ്ഗമാണോ ഭൂമിയിലെ മുഴുവന് വിനാശങ്ങള്‍ക്കും ഉത്തരവാദി; ലൈഫ്-വിന് സുരേന്ദ്രന് എഴുതുന്നു


Syrian Voice: യാക്കോബായ സഭയുടെ സെക്രട്ടേറിയറ്റ് ഉപവാസം 18ന്\nയാക്കോബായ സഭയുടെ സെക്രട്ടേറിയറ്റ് ഉപവാസം 18ന്\nകൊച്ചി: സഭയോടുള്ള സര്‍ക്കാറിന്റെ നീതിനിഷേധത്തിനെതിരെ ശ്രേഷ്ഠ കാതോലിക്ക ആബൂന് മോര് ബസേലിയോസ് തോമസ് പ്രഥമന് ബാവയും സഭയിലെ മെത്രാപ്പോലീത്തമാരും വൈദികരും സെക്രട്ടേറിയറ്റ് ഉപവാസം നടത്തുന്നു. 18ന് സെക്രട്ടേറിയറ്റിന് മുന്നില് വായമൂടിക്കെട്ടി ഉപവാസ സമരം നടത്തുമെന്ന് കോതമംഗലം മേഖലാ മെത്രാപ്പോലീത്ത അഭി .കുര്യാക്കോസ് മാര് യൗസേബിയോസ്, തൃശ്ശൂര് ഭദ്രാസനം മെത്രാപ്പോലീത്ത അഭി.ഏലിയാസ് മാര് അത്തനാഷ്യോസ് എന്നിവര് പത്രസമ്മേളനത്തില് പറഞ്ഞു.\nനോമ്പുകാലങ്ങളിലും ദുഃഖവെള്ളി, ഉയിര്‍പ്പ് ദിനങ്ങളിലും പള്ളികള് അടഞ്ഞുകിടക്കുന്നത് അനുവദിക്കാനാകില്ല. എല്ലാ മതവിഭാഗങ്ങള്‍ക്കും ലഭിക്കുന്ന അവകാശങ്ങളും ജനാധിപത്യമൂല്യങ്ങളും അവഗണിച്ച് യാക്കോബായ സഭയ്ക്ക് മാത്രം ആരാധന നിഷേധിക്കുകയാണ്. പള്ളികള് പൂട്ടുവാനും സമരങ്ങള് നടത്തുവാനും മെത്രാന്‍കക്ഷി വിഭാഗത്തിന് സര്‍ക്കാര് ഒത്താശ ചെയ്തുകൊടുക്കുന്നു. മാമലശ്ശേരിയില് 264 ദിവസം ആരാധനാസ്വാതന്ത്ര്യത്തിന് വേണ്ടി പോരാട്ടം നടത്തിയ യാക്കോബോയ സഭയോട് സര്‍ക്കാറിന്റെ ഭാഗത്ത് നിന്ന് നീതിപൂര്‍വമായ നടപടികള് ഉണ്ടായില്ല.\nആലുവ തൃക്കുന്നത്ത് പള്ളിയിലും വെട്ടിത്തറ, മണ്ണത്തൂര്, മാമലശ്ശേരി, കണ്യാട്ടുനിരപ്പ്, ഞാറയ്ക്കല് എന്നീ പള്ളികളിലും സഭാവിശ്വാസികള്‍ക്ക് നീതി നിഷേധിക്കപ്പെടുകയാണ്. 17ന് പ്രതിഷേധ ദിനം ആചരിക്കുമെന്നും പിറവം കേന്ദ്രീകരിച്ച് പ്രതിഷേധ സമ്മേളനം നടത്തുമെന്നും സഭാ ട്രസ്റ്റി തമ്പു ജോര്‍ജ് തുകലന് പറഞ്ഞു. തുടര്‍ന്ന് സര്‍ക്കാറിന്റെ ഭാഗത്ത് നിന്ന് നീതിപൂര്‍വമായ സമീപനം ഉണ്ടായില്ലെങ്കില് അഖിലേന്ത്യാതലത്തില് കോട്ടയത്ത് വിശ്വാസികളുടെ സമ്മേളനം നടത്തും. അവിടെവച്ച് അനന്തര നടപടികളും സഭയുടെ നിലപാടും പ്രഖ്യാപിക്കുമെന്നും അദ്ദേഹം പറഞ്ഞു. പത്രസമ്മേളനത്തില് സഭാ സെക്രട്ടറി ജോര്‍ജ് മാത്യു, പി.എസ്. ഷാനു, എ.എം.രാജു, മോന്‍സി വാവച്ചന് എന്നിവര് പങ്കെടുത്തു.


താന് ക്യാന്‍സറിനെ അതിജീവിക്കുമെന്ന് മഞ്ജു വാര്യര് – TruevisionNews\nതാന് ക്യാന്‍സറിനെ അതിജീവിക്കുമെന്ന് മഞ്ജു വാര്യര്\nതനിക്ക് ക്യാന്‍സറിനെ ഭയമില്ലെന്നും ക്യാന്‍സറിനെ അതിജീവിക്കുമെന്നും രോഗത്തെ അതിജീവിക്കാനുള്ള ആത്മവിശ്വാസം തനിക്കുണ്ടെന്നും നടി മഞ്ജു വാര്യര്. തന്റെ അച്ഛനും അമ്മയും കാന്‍സറിനെ അതിജീവിച്ചവരാണ്. അവരോടൊപ്പം നിന്നതു കൊണ്ട് താന് കാന്‍സറിനെ പേടിക്കുന്നില്ല മഞ്ജു കൂട്ടിച്ചേര്‍ത്തു.ക്യാന്‍സറിനെ അതിജീവിച്ച ഒരാളുടെ കൂടെ നില്‍ക്കുക എന്നത് ഏറെ ബുദ്ധിമുട്ടുളള കാര്യമാണന്ന് നടി മഞ്ജു വാര്യര് പറഞ്ഞു.\nക്യാന്‍സര് രോഗികള്‍ക്കു മുടിനല്‍കുന്ന ലോക്ക്‌സ് ഫോര് ഹോപ്പ് എന്ന മുടിദാന പ്രചാരണ പരിപാടിക്ക് താരശോഭയേകി എത്തിയതായിരുന്നു ചലച്ചിത്രനടികളായ മഞ്ജു വാര്യരും റിമാ കല്ലിങ്കലും. എറണാകുളം സെന്റ് തെരേസാസ് കോളജിന്റെ ആഭിമുഖ്യത്തില് നടക്കുന്ന പരിപാടിയില് മുടിദാനം ചെയ്യാന് വീല്‍ച്ചെയറില് എത്തിയ അംഗപരിമിതയായ പദ്മപ്രിയ എന്ന വിദ്യാര്‍ഥിനിയും താരമായി.\nകൊച്ചി സെന്റ് തെരേസാസ് കോളജിന്റെയും കാന്‍സെര്‍വ് ചാരിറ്റബിള് സൊസൈറ്റിയുടെയും ആഭിമുഖ്യത്തിലായിരുന്നു പരിപാടി. കാന്‍സര് രോഗികള്‍ക്ക് സാന്ത്വനമേകി ഇനി സെന്റ് തെരേസാസ് കോളജിലെ വിദ്യാര്‍ഥിനികളും മുഖ്യധാരയിലുണ്ടാകും.\nകാന്‍സര് ചികില്‍സയുടെ ഭാഗമായി മുടി നഷ്ടപ്പെട്ടവര്‍ക്ക് വിദ്യാര്‍ഥിനികള് സ്വന്തം മുടി മുറിച്ച് നല്‍കും. ഭിന്നശേഷിയുള്ള ബിരുദവിദ്യാര്‍ഥിനി പത്മപ്രിയ മേനോനില് നിന്നായിരുന്നു കൂട്ടായ്മയുടെ തുടക്കം. കൂട്ടായ്മയ്ക്ക് കരുത്തേകി വിദ്യാര്‍ഥിനികള് പ്രതിജ്ഞയെടുത്തു.\nകാന്‍സര് രോഗികള്‍ക്ക് സാന്ത്വനമേകി പ്രവര്‍ത്തിക്കുന്ന കാന്‍സെര്‍വ് സൊസൈറ്റിവഴിയാണ് വിദ്യാര്‍ഥിനികളുടെ കൂട്ടായ്മ പ്രവര്‍ത്തിക്കുക. റാണി പത്മിനി എന്ന പുതിയ ചിത്രത്തില് ഒരുമിച്ച് അഭിനയിച്ച മഞ്ജുവാര്യരും റിമ കല്ലിങ്കലും വിദ്യാര്‍ഥിനികളുടെ സാമൂഹ്യപ്രതിബദ്ധതയ്ക്ക് പൂര്‍ണ പിന്തുണ വാഗ്ദാനം ചെയ്താണ് പരിപാടിക്കെത്തിയത്.\nതാരങ്ങള് ആത്മവിശ്വാസം പകര്‍ന്നു നല്‍കിയതോടെ 14 വിദ്യാര്‍ഥിനികളാണ് മുടി നല്‍കാന് മുന്നോട്ടു വന്നത്. രണ്ടാം വര്‍ഷ ചരിത്ര ബിരുദ വിദ്യാര്‍ഥിനിയായ പദ്മപ്രിയ മേനോനാണ് മുടിദാനത്തിന് ആദ്യം തയാറായത്. പിതാവ് ക്യാന്‍സര് ബാധിച്ച് മരിച്ചിട്ട് 40 ദിവസം തികഞ്ഞ ദിവസമാണ് ക്യാന്‍സര് രോഗികള്‍ക്കു മുടി ദാനം ചെയ്യാന് പദ്മപ്രിയ എത്തിയതെന്നതും ശ്രദ്ധേയമായി.\nactress, cancer, manju warrier


ജീവിതത്തിന്റെ ദുരിതക്കയങ്ങളിൽ നിന്നും ഉയിർത്തെഴുന്നേറ്റ ശരണ്യ സ്നേഹസീമയിലേക്ക് - EC Online TV\nHome Kerala News ജീവിതത്തിന്റെ ദുരിതക്കയങ്ങളിൽ നിന്നും ഉയിർത്തെഴുന്നേറ്റ ശരണ്യ സ്നേഹസീമയിലേക്ക്\nജീവിതത്തിന്റെ ദുരിതക്കയങ്ങളിൽ നിന്നും ഉയിർത്തെഴുന്നേറ്റ ശരണ്യ സ്നേഹസീമയിലേക്ക്\nസ്വന്തം ലേഖകൻ ഒക്‌ടോബർ 27, 2020 Kerala News,\nവിടാതെ പിന്തുടരുന്ന രോഗത്തോടു പോരാടി ഉയിർത്തെഴുന്നേറ്റ സീരിയൽ താരം ശരണ്യ ശശി സ്വന്തം വീടെന്ന സ്വപ്നത്തിലേക്കു ചേക്കേറി. അനേകരുടെ സ്നേഹ വായ്പിൽ ചെമ്പഴന്തി അണിയൂരിലെ നാലു സെന്റിൽ പണിത വീട്ടിൽ ശരണ്യയും അമ്മ ഗീതയും താമസമാകുമ്പോൾ അതു വലിയൊരു അതിജീവനത്തിനുള്ള താങ്ങായി. ദുരിത യാത്രയിലുടനീളം കരുത്തായി ഒപ്പം നിന്ന നടി സീമ ജി.നായരാണു ശരണ്യക്കു സ്വന്തം വീട് യാഥാർഥ്യമാക്കാൻ മുന്നിട്ടിറങ്ങിയത്. സീമയുടെ സ്നേഹ വായ്പിനെ ശരണ്യ വീടിന്റെ പേരാക്കി. ‘സ്നേഹ സീമ’ എന്നാണു വീട്ടു പേര്.\nകണ്ണൂർ സ്വദേശിയായ ശരണ്യക്കു 2008ൽ ആണു തലയിൽ ട്യൂമർ കണ്ടെത്തിയത്. തിരുവനന്തപുരം ശ്രീചിത്ര ആശുപത്രിയിൽ ശസ്ത്രക്രിയയിലൂടെ ട്യൂമർ നീക്കിയെങ്കിലും ഇടവേളകളിൽ വീണ്ടും വളർന്നുകൊണ്ടിരുന്നു. ഓരോ തവണയും ശസ്ത്രക്രിയ. ഇതുവരെ ഡോ.മാത്യു ഏബ്രഹാമിന്റെ നേതൃത്വത്തിൽ 10 തവണയാണു ശസ്ത്രക്രിയ ചെയ്തത്. ചികിത്സാ ചെലവായിരുന്നു പ്രതിസന്ധി. സീരിയൽ അഭിനേതാക്കളുടെ സംഘടനയായ അത്മയാണ് ആദ്യം തുണച്ചത്. ചികിത്സ തുടർന്നപ്പോൾ പലരിൽ നിന്നു സഹായം തേടി.\n9-ാം തവണ ശസ്ത്രക്രിയ ചെയ്യാൻ നേരം 10 രൂപ പോലും കയ്യിലില്ലാതെ പ്രതിസന്ധിയിലായിരുന്നെന്നു സീമയും ശരണ്യയും പറയുന്നു. സൂരജ് പാലാക്കാരൻ സാമൂഹിക മാധ്യമങ്ങളിലൂടെ വിവരം അറിയിച്ചതോടെ പലരും സഹായിച്ചു. ജീവകാരുണ്യ പ്രവർത്തകനായ ഫിറോസ് കുന്നുംപറമ്പിന്റെ ശ്രമഫലമായി 25 ലക്ഷം രൂപ ലഭിച്ചതാണു വലിയ കരുത്തായത്. കഴിഞ്ഞ ഏപ്രിലിൽ 10-ാം തവണ ശസ്ത്രക്രിയ കഴിഞ്ഞതും ശരണ്യയുടെ ശരീരം ഭാഗികമായി തളർന്നു.\nകോതമംഗലം പീസ് വാലി ഫൗണ്ടേഷൻ സെന്ററിൽ രണ്ടര മാസം നീണ്ട ഫിസിയോ തെറാപ്പിയിലൂടെയാണു വീണ്ടും നടന്നു തുടങ്ങിയത്. ‘ഇപ്പോൾ നടക്കാൻ അൽപം ബുദ്ധിമുട്ടുണ്ടന്നേയുള്ളൂ. അതും ശരിയാവും. സ്വന്തം വീടെന്നത് ഒരിക്കലും കരുതിയില്ല. ശരിക്കും സ്വപ്നം പോലെയാണിത്’-ശരണ്യ പറഞ്ഞു. തന്റെ ജീവിതത്തിലെ ഏറ്റവും സന്തോഷകരമായ മുഹൂർത്തമാണിതെന്നു സീമ പറയുന്നു.\n‘1000 ചതുരശ്ര അടി വീടാണ് നിർമിക്കാൻ ഉദ്ദേശിച്ചത്. എന്നാൽ കുറച്ചു കൂടി നല്ല വീട് തന്നെ വേണമെന്നും അതിനായി അധികം വരുന്ന തുക മുടക്കാമെന്നും പറഞ്ഞ് അമേരിക്കയിലെ രണ്ട് കുടുംബങ്ങളെത്തി. 1450 ചതുരശ്ര അടിയിൽ മൂന്നു കിടപ്പുമുറി ഉൾപ്പെടെ എല്ലാ സൗകര്യങ്ങളും ഉള്ള നല്ല വീട്ടിലേക്കാണ് അവർ എത്തുന്നത്’- സീമ വ്യക്തമാക്കി. സീമയുടെ സഹോദരങ്ങളുൾപ്പെടെ പങ്കെടുത്ത പാലു കാച്ച് ചടങ്ങിൽ സിനിമ-സീരിയൽ രംഗത്തെ പ്രമുഖരും ആശംസകളുമായെത്തി.


'മനസ്സ് തുറന്ന് ഒന്ന് ചിരിക്കാന് പോലും പിശുക്ക് കാണിക്കുന്നവരാണ് നിങ്ങള് മലയാളികള്' ദല്‍ഹിക്കാരനായ സഹപ്രവര്‍ത്തകന് രംഗന്‍ലാല് ഗുപ്ത കേരളീയരെസംബന്ധിച്ച് നടത്തിയ ഈ പ്രസ്താവന അക്ഷരംപ്രതി ശരിയാണെന്ന് എനിക്കും തോന്നിയിട്ടുണ്ട്. കണ്ടാല് അഭിവാദ്യം ചെയ്യാന് മടി. പ്രത്യഭിവാദ്യത്തിന് പകരം ഒരു ഇളിഞ്ഞ ചിരി. ഉപകാരം ചെയ്താല് ഒരു നന്ദിവാക്ക് പറയില്ല. തെറ്റ് പറ്റിയാല് ക്ഷമാപണം നടത്തില്ല. 'സുഖമല്ലേ?' എന്നാരാഞ്ഞാല്, 'ഓ! എന്തോന്ന് സുഖം? അങ്ങനെ കഴിയുന്നു' എന്ന അസംതൃപ്തി നിറഞ്ഞ മറുപടി. 'ഞാന് നിങ്ങള്‍ക്ക് കൊടുത്തയച്ച ആ ഷര്‍ട്ടിന്റെ തുണി എങ്ങനെയുണ്ട്, ഇഷ്ടപ്പെട്ടോ!' 'കുഴപ്പമില്ല.' 'ശരി പിന്നെ കാണാം' എന്ന് പറഞ്ഞ് പിരിയുമ്പോള് ഒരു സ്‌നേഹ വചനം പോലും ആ തിരുവായില്‍നിന്ന് ഉതിര്‍ന്നു വീഴില്ല.\nഇതാണ് ഒരു ശരാശരി മലയാളി. ഇംഗ്ലീഷുകാരനോട് 'ഒരു സേവനം ചെയ്തുതരട്ടെയോ' എന്ന് ചോദിച്ചാല് രണ്ട് വിധത്തില് അയാള് പ്രതികരിക്കും. ആവശ്യമെങ്കില്: 'യെസ് പ്ലീസ്.' ആവശ്യമില്ലെങ്കില് പുഞ്ചിരിച്ച് 'നോ, താങ്ക്‌സ്' എന്ന് പറയും. ഇതേ ചോദ്യം മലയാളിയോടാണെങ്കില് ചുണ്ടു കോട്ടി കൃത്രിമ ചിരി വരുത്തി കനത്ത സ്വരത്തില്: 'വേണം.' ആവശ്യമില്ലെങ്കില് അതേ ഭാവത്തില് 'വേണ്ട' എന്ന് പറയും. ഭവ്യതയുടെയോ വിനയത്തിന്റെയോ ലാഞ്ചന പോലുമില്ലാത്ത പരുക്കന് മുഖഭാവം. അറബികളുടെ കുശലാന്വേഷണങ്ങളും സ്വാഗതോക്തികളും അഭിവാദ്യവചനങ്ങളും കണ്ടും കേട്ടും ഞാന് അതിശയപ്പെട്ടിട്ടുണ്ട്. സമൂഹവുമായി ഇടപഴകുമ്പോള് വ്യക്തികളില് സംജാതമാവേണ്ട സംസ്‌കാരത്തിന്റെ ഉത്തമ നിദര്‍ശനമാണ് ശരീര ഭാഷപോലും. സ്‌നേഹത്താല് വീര്‍പ്പുമുട്ടിക്കുന്ന ആശ്ലേഷത്തില് അമരുമ്പോള് ഹൃദയം ഹൃദയത്തോടാണ് ചേരുന്നതും ഒന്നായിത്തീരുന്നതും.\n'അസ്സലാമു അലൈകും' എന്ന അഭിവാദ്യത്തില് ആരംഭിക്കുന്ന വര്‍ത്തമാനവും ക്ഷേമാന്വേഷണവും നിങ്ങളുടെയും കുടുംബത്തിന്റെയും മക്കളുടെയും ജോലിയുടെയും വീട്ടിലെ വളര്‍ത്തു മൃഗങ്ങളുടെയും ആരോഗ്യം, സുഖം, സന്തോഷം തുടങ്ങി സര്‍വ തലങ്ങളെയും തലോടിയാണ് ഒരുവിധം തീര്‍ന്നുകിട്ടുക. അപ്പോഴേക്കും സ്‌നേഹം തന്ന് അറബിയും സ്‌നേഹം വാങ്ങി നിങ്ങളും ക്ഷീണിച്ചിട്ടുണ്ടാകും. നിങ്ങള് വെള്ളം കുടിക്കുന്നത്, ഭക്ഷണം കഴിക്കുന്നത്, മുടി വെട്ടിയത്, പുതുവസ്ത്രം ധരിച്ചത്, നിങ്ങള്‍ക്ക് ജോലിയില് പ്രമോഷന് കിട്ടിയത്, പുതിയ വാഹനം വാങ്ങിയത്...... ഒരു ഈജിപ്ഷ്യനാണ് കണ്ടതെങ്കില് കഥ കഴിഞ്ഞത് തന്നെ. അയാള് നിങ്ങളെ അനുഗ്രഹാശിസ്സുകള്‍കൊണ്ടും പ്രാര്‍ഥനകൊണ്ടും ഉപചാര വചനങ്ങള് കൊണ്ടും മൂടും. അത് കൃത്രിമമല്ല. അവര് ശീലിച്ച സമ്പ്രദായത്തിന്റെയും സംസ്‌കാരത്തിന്റെയും ഭാഗമാണത്. ഇതെല്ലാം പറഞ്ഞിട്ട് അപ്പുറത്ത് പോയി കുതികാല്‍വെട്ടും പാരവെപ്പും പരദൂഷണവും നടത്തുന്ന ഈജിപ്ഷ്യനുമുണ്ട്.\nഗള്‍ഫിലേക്ക് മലയാളി കുടിയേറിയ നാള് അയാള് കുറേ നല്ല ശീലങ്ങള് സ്വായത്തമാക്കുകയും പകര്‍ത്തുകയും ചെയ്തിട്ടുണ്ടെന്നത് സത്യം. അഭിവാദ്യം, പ്രത്യഭിവാദ്യം, ഹസ്തദാനം, ആശ്ലേഷം, ആശംസ, ആശീര്‍വാദം, ഉപചാര വാക്കുകള്, ഭക്ഷണ മര്യാദ, പുഞ്ചിരി തുടങ്ങി നിരവധി നല്ല ശീലങ്ങള് കേരളീയന് പഠിച്ചത് കുടിയേറിയ നാടുകളില്‍നിന്ന്, വിശിഷ്യാ ഗള്‍ഫ് നാടുകളിലെ പൗരന്മാരുമായുള്ള സമ്പര്‍ക്കത്തില്‍നിന്നാണെന്ന് സംശയത്തിന്നൊരു പഴുതും അവശേഷിപ്പിക്കാതെ പറഞ്ഞത് ഒരു പ്രമുഖ വ്യക്തിത്വമാണ്; കുവൈത്തില് ഇന്ത്യന് അംബാസഡറായിരുന്ന ബി.എം.സി നായര്. അദ്ദേഹം ഇന്ത്യന് സമൂഹത്തിലെ പ്രമുഖ വ്യക്തിത്വങ്ങളെയും കുവൈത്തി പൗരന്മാരെയും അത്താഴവിരുന്നിന് തന്റെ വസതിയിലേക്ക് ക്ഷണിച്ചു. അദ്ദേഹത്തിന്റെ പ്രിയ സുഹൃത്തുക്കള് എന്ന നിലക്ക് പി.പി അബ്ദുര്‍റഹ്മാന് (പെരിങ്ങാടി), മര്‍ഹൂം കെ.എം അബ്ദുര്‍റഹീം (മാഹി) എന്നിവരെയും എന്നെയും ക്ഷണിച്ചിരുന്നു. അതിഥികള് പോയിക്കഴിഞ്ഞ് ഞങ്ങള് നാലു പേരും തനിച്ചായപ്പോള് സ്വകാര്യമെന്നോണം അംബാസഡര് ഞങ്ങളോട്: ''കുവൈത്ത് പൗരന്മാര് വന്നു കയറിയ നിമിഷം മുതല് ഞാന് വീക്ഷിക്കുകയായിരുന്നു; അവരുടെ ആ സലാം, അഭിവാദ്യം, ഹസ്തദാനം, കുശലാന്വേഷണം, ആലിംഗനം, പരിചിതരോടും അപരിചിതരോടും വിവേചനമില്ലാത്ത പെരുമാറ്റം. ഇവിടെ നാം കുഴിച്ചുകൂട്ടിയ രണ്ട് മണിക്കൂര് ആ അദമ്യ സ്‌നേഹവികാരം അവര് കെടാതെ കാത്തുസൂക്ഷിച്ചു. അപാരസിദ്ധിതന്നെ. ഇസ്‌ലാമിക സംസ്‌കാരത്തിന്റെ മഹിമയായി ഞാന് ഗണിക്കുന്നത് ഈ ഉന്നത സ്വഭാവമാണ്. മലയാളികളായ നമ്മളെല്ലാം പുതിയ ശീലങ്ങളും മര്യാദകളും പെരുമാറ്റ രീതികളും പഠിച്ചത് ഗള്‍ഫില് കുടിയേറിത്തുടങ്ങിയ അറുപതുകളുടെ ആദ്യപാദം മുതല്‍ക്കാണെന്ന് ഞാന് പറയും. വിദേശ മന്ത്രാലയത്തിലെ പല സുഹൃത്തുക്കളും ഈ അഭിപ്രായം ശരിവെച്ചിട്ടുണ്ട്.' അംബാസഡര് പറഞ്ഞ സത്യത്തിന് നമ്മുടെ നാട്ടിലെ സാധാരണക്കാര് വരെ അടിവരയിടും. അംബാസഡറുടെ നിരീക്ഷണം അക്ഷരം പ്രതി ശരിയാണ്; സത്യമാണ്.\nമലയാളിയുടെ ശീലങ്ങളെക്കുറിച്ച് എഴുതിയപ്പോഴാണ് ഒരു സംഭവം ഓര്‍മയില് തെളിഞ്ഞത്. ഒരിക്കല് കോഴിക്കോട്ടെ ഒരു വെജ് ഹോട്ടലില് ഭക്ഷണം(പാര്‍സല്) ഓര്‍ഡര് ചെയ്ത് കാത്തിരിക്കുകയാണ്. മേശയില് തൊട്ടു മുന്നില് മലയാളി ഇരുന്നു ഭക്ഷണം കഴിക്കുന്നു. ആ 'നാഗരിക' രീതി കണ്ടപ്പോള് മുമ്പൊരിക്കല് വായിച്ച, ഈജിപ്ഷ്യന് സാഹിത്യകാരന് അനീസ് മന്‍സൂര് രചിച്ച 'ഹൗലല് ആലമി മിഅതൈന് യൗം' (ലോകത്തിന് ചുറ്റും ഇരുനൂറ് ദിവസങ്ങള്) എന്ന കൃതിയിലെ രസകരമായ ചില ഭാഗങ്ങള് ഓര്‍ത്തുപോയി. അനീസ് മന്‍സൂര് 1962-ലാണ് അതെഴുതിയത്. അന്ന് കണ്ട മലയാളിയല്ല ഇന്നത്തെ മലയാളി. ഒരുപാട് മാറിയിട്ടുണ്ടാവും. നിരീക്ഷണങ്ങളില് പലതും കാലഹരണപ്പെട്ടിട്ടുമുണ്ടാകും. എന്നാലും പുള്ളിപ്പുലിയുടെ പുള്ളി തൂത്താല് പോകുമോ? ഈ കൃതി ഈജിപ്തിലെ അത്യുന്നത സാഹിതീ പുരസ്‌കാരമായ 'ഇന്റര്‍നാഷ്‌നല് അവാര്‍ഡ്' കരസ്ഥമാക്കിയിട്ടുണ്ട്. ലോകത്ത് തെരഞ്ഞെടുപ്പിലൂടെ അധികാരത്തിലേറിയ ആദ്യ കമ്യൂണിസ്റ്റ് സര്‍ക്കാര് എന്ന ഖ്യാതി നേടിയ ഇ.എം.എസ് ഗവണ്‍മെന്റിനെയും അന്ന് അരങ്ങേറിയ വിമോചന സമരത്തെയും കുറിച്ചറിയാനും ഇ.എം.എസുമായി അഭിമുഖം നടത്താനുമാണ് അനീസ് മന്‍സൂര് കേരളത്തിലെത്തിയത്. കേരളത്തെക്കുറിച്ചെഴുതിയ ഭാഗം രസകരമാണ്: 'നഗ്നപാദര്, പുരോഗതി പ്രാപിച്ചവര്' എന്ന ശീര്‍ഷകത്തില്:\n''ഇന്ത്യയുടെ തെക്കേ അറ്റത്ത് സ്ഥിതിചെയ്യുന്ന കേരളത്തിലേക്ക് പോവുകയാണ് എന്റെ ഇനിയുള്ള ദൗത്യം. ദല്‍ഹിയിലെ കേന്ദ്രഭരണകൂടവും കമ്യൂണിസ്റ്റ് പാര്‍ട്ടിയും തമ്മിലെ സംഘട്ടനത്തിന്റെ കഥ എനിക്കെഴുതേണ്ടതുണ്ട്. ....... ഇന്ത്യാ രാജ്യത്തിലെ അങ്ങേയറ്റത്തെ തുരുത്തിലാണ് ഇപ്പോള് ഞാനുള്ളത്. ഈ തുരുത്തിന്റെ പേര് കന്യാകുമാരി. പടിഞ്ഞാറുനിന്ന് അറബിക്കടലും കിഴക്കു നിന്ന് ബംഗാള് ഉള്‍ക്കടലിലെ വെള്ളവും തെക്കുനിന്ന് സമുദ്രത്തിലെ വെള്ളവും ചേരുന്ന സംഗമസ്ഥലിയാണിത്. നാലാമത്തെ കടലെന്ന് പറയുന്നത് കഴിഞ്ഞ 24 മണിക്കൂറായി ഇടതടവില്ലാതെ ചെയ്തുകൊണ്ടിരിക്കുന്ന തലക്ക് മുകളിലെ ആരവമുയര്‍ത്തുന്ന മഴയാണ്. ഇത്തരം ഒരു മഴ കൈറോ നഗരത്തില് ഒരു മണിക്കൂര് പെയ്താല് മതി ആ മഹാ നഗരി നിശ്ചലമാകും. ഓരോരുത്തരും തങ്ങളുടെ വസതിക്ക് മുന്നില് ബോട്ടിടേണ്ടിവരും.....\n''ഞാന് നിലത്തിരിക്കുകയാണ്. കേരളത്തിലെ ധനാഢ്യരില് ഒരാള് എന്റെ ചാരത്തുണ്ട്. രാജകുടുംബത്തിലെ അംഗമാണ്. തമ്പിയെന്ന് പേര്. ഇംഗ്ലണ്ടില് പഠിച്ചു. കാലില് ചെരിപ്പില്ലാതെ നഗ്നപാദനായാണ് നടപ്പ്. പുരാതന ഈജിപ്തുകാര് ധരിക്കുന്നതുപോലെ ഒരു വസ്ത്രം അരയ്ക്ക് ചുറ്റിയിട്ടുണ്ട്. വിലകൂടിയ ഒരു അമേരിക്കന് കണ്ണട വെച്ചിരിക്കുന്നു. ധരിച്ചിരിക്കുന്ന പട്ടുകുപ്പായത്തിന്റെ കീശയില് ഒരു സ്വര്‍ണ നിര്‍മിത ഷിവര്‍സ് പേന. കൈത്തണ്ടയില് മുത്തുപതിച്ച സ്വര്‍ണവാച്ച്. ഇതൊക്കെയായിട്ടും അയാളുടെ ഇരുത്തം നിലത്താണ്. അതാണ് ആചാരം. പാരമ്പര്യ രീതിയാണത്. ഉച്ചഭക്ഷണത്തിന് ഇരിക്കുകയാണ് ഞങ്ങള്. ഞങ്ങളുടെ മുന്നില് പ്ലേറ്റോ കത്തിയോ മുള്ളോ ഒന്നും വെച്ചിട്ടില്ല. പാല്‍ക്കട്ടി വിളമ്പുന്ന കൊച്ചു പാത്രങ്ങള് പോലെ കുറേ കുഞ്ഞ് കുഞ്ഞ് പാത്രങ്ങള് ഞങ്ങള്‍ക്ക് മുന്നില് നിരത്തിവെച്ചിരിക്കുന്നു. ഒരു ചെറിയ തുണി എങ്ങനെയോ ചുറ്റിയതൊഴിച്ചാല് പൂര്‍ണനഗ്നനെന്ന് പറയാവുന്ന ഒരു പരിചാരകന് കൂടി നില്‍പ്പുറപ്പിച്ചിരിക്കുന്നു ഞങ്ങളുടെ അടുത്ത്.....\n''ആ പരിചാരകന് ഞങ്ങളുടെ മുന്നില് വാഴ ഇല കൊണ്ട് വെച്ചു; കഴുകിയ മിനുസമുള്ള പച്ചനിറമുള്ള വാഴയില. ഈ ഇലയാണ് പ്ലേറ്റ്. ഞങ്ങളുടെ ഇലയില് കുറേ ചോറ് കോരിയിട്ടു. ഒരു സ്പൂണ് വെളിച്ചെണ്ണയും നെയ്യും അതിന്റെ ഒരു വശത്തൊഴിച്ചു. പിന്നെ ആ കുഞ്ഞിപാത്രങ്ങളോരോന്നും വിവിധ കറികളും ഉപ്പേരികളും കൊണ്ട് നിറച്ചു. കുറച്ചു ഉരുളക്കിഴങ്ങ് പുഴുങ്ങിയത്, പിന്നെ കപ്പ പുഴുങ്ങിയത്, പിന്നെ സാമ്പാര്, 'തീ രുചി'യുള്ള ഒരു കയില് കറി. മാങ്ങാകറി. ഉപ്പിലിട്ട മാങ്ങ, അച്ചാര് അങ്ങനെ വിവിധ ഇനം കൂട്ടുകറികളും ഉപദംശങ്ങളും. വറുത്തകായ, ശര്‍ക്കര ഉപ്പേരി, വിചിത്ര വര്‍ണങ്ങളിലും നിറങ്ങളിലുമുള്ള ധാന്യങ്ങള്. ഇവയെല്ലാം ഇലയുടെ മൂലയിലും ഓരത്തുമായി നിരത്തി വിളമ്പിയിരിക്കുന്നു. അതിനടുത്ത് ഒരു കോപ്പ രസം, മോര്-രസം കായ് നിര്‍മിതമാണ്. നല്ല എരിവുള്ള ദ്രാവകം.....\n''അടുത്തപടി, പരിചാരകന് ഇനി ഞങ്ങളുടെ പാട്ടിനു വിട്ട് പിന്‍വാങ്ങുകയാണ്. ഞങ്ങളുടെ പാട്ടിന്, സ്വാതന്ത്ര്യത്തോടെ വിടുകയെന്നാല്, ഈ പറഞ്ഞ വിഭവങ്ങളെല്ലാം ചേരുംപടി ചേര്‍ത്ത് കൈകൊണ്ട് കുഴച്ച് ഉരുളയാക്കി ഉരുട്ടി ഗോളാകൃതിയിലാക്കണം. ആ ഗോളം രുചിയറിഞ്ഞ് ആസ്വദിച്ച് ഞങ്ങള് വിഴുങ്ങണം. ഈ ഭക്ഷണത്തില് മാംസമില്ല. ഇറച്ചി കഴിക്കാത്ത ഹിന്ദുവാണ് ഗൃഹനാഥന്. ഞങ്ങള് ഭക്ഷണം കഴിക്കാനൊരുങ്ങിയപ്പോള് ഗൃഹനാഥ ഞങ്ങളോട് ഇംഗ്ലീഷില് സംസാരിച്ചു. ഭക്ഷണം തുടങ്ങിയപ്പോള് അവര് മെല്ലെ പിന്‍വാങ്ങി വീട്ടിനകത്തേക്ക് പോയി. ഞങ്ങളോടൊന്നിച്ച് ഭക്ഷണം കഴിച്ചില്ല. യാഥാസ്ഥിതിക കുടുംബങ്ങളില് ഇതാണ് പതിവെന്ന് തോന്നുന്നു. സ്ത്രീകള് പുരുഷന്മാരോടൊപ്പം തിന്നില്ല.''\nഈജിപ്ഷ്യന് നോവലിസ്റ്റ് അനീസ് മന്‍സൂറിന്റെ കേരളവര്‍ണനയില് കണ്ടത് സദ്യ കഴിക്കുന്ന മലയാളിയെയാണ്. ദജാജ് ഫഹ്മും കബാബും തന്തൂര് റൊട്ടിയും ഫൂലും ഫലാഫിലും ഹമൂസും ലബനാനി ഖുബ്‌സും ശീലിച്ച ഈജിപ്ഷ്യന് ഭൂഗോളം കണക്കെയുള്ള ചോറ്റുരുള അകത്താക്കുന്ന മലയാളിയെ കണ്ടാല് അത്ഭുതം തോന്നാതിരിക്കുന്നതെങ്ങനെ! ആ ശീലമല്ലേ ഇപ്പോള് ഞാന് കണ്‍മുന്നില് കണ്ടുകൊണ്ടിരിക്കുന്നതെന്ന് ഒരു നിമിഷമോര്‍ത്തു.


ആദ്യ ദിവസങ്ങളില് ആരെയും അറിയാത്തത് കൊണ്ട് ഞാന് മാറി നില്‍ക്കുകയായിരുന്നു, എന്നാല് മമ്മൂട്ടി സര് തന്നെ മുന്‍കൈ എടുത്ത് എന്നോട് ഇങ്ങോട്ട് വന്ന് സംസാരിക്കുകയായിരുന്നു; സിമ്പിളും സ്വീറ്റും ഹംബിളുമായ മനുഷ്യനാണ് മമ്മൂട്ടിയെന്ന് രമ്യ പാണ്ഡ്യന് - metromatinee.com Lifestyle Entertainment & Sports\nമമ്മൂട്ടി ലിജോ ജോസ് ചിത്രം നന്‍പകല് നേരത്ത് മയക്കത്തിലൂടെ രമ്യ പാണ്ഡ്യന് മലയാളത്തില് അരങ്ങേറ്റം കുറിച്ചിരിക്കുകയാണ്. മമ്മൂട്ടിയോടൊപ്പം പ്രധാന വേഷമാണ് രമ്യ പാണ്ഡ്യന് ചെയ്യുന്നത്. ഇപ്പോള് മമ്മൂട്ടിക്കൊപ്പം മലയാള സിനിമയില് അഭിനയിച്ചപ്പോഴുള്ള അനുഭവത്തെ കുറിച്ചും ആദ്യമായി ലിജോയുടെ സിനിമയിലെ നായികയായി മാറിയ അനുഭവവും പങ്കുവച്ചിരിക്കുകയാണ് രമ്യ പാണ്ഡ്യന്.\n‘മെഗാസ്റ്റാര് മമ്മൂട്ടിക്കൊപ്പം ഒരു സിനിമ ചെയ്തതോടെ എന്റെ സ്വപ്നം സഫലമായി. ആദ്യത്തെ ദിവസങ്ങളില് എനിക്ക് ടീമിലെ ആരെയും അറിയാത്തത് കൊണ്ട് ഞാന് മാറി നില്‍ക്കുകയായിരുന്നു. എന്നാല് മമ്മൂട്ടി സര് തന്നെ മുന്‍കൈ എടുത്ത് എന്നോട് ഇങ്ങോട്ട് വന്ന് സംസാരിക്കുകയായിരുന്നു.\nസിമ്പിളും സ്വീറ്റും ഹംബിളുമായ മനുഷ്യനാണ് മമ്മൂട്ടി സര്. നല്ല ഹ്യൂമര് സെന്‍സും ഉണ്ട്. ഷൂട്ടിങ് സമയത്ത് ഞങ്ങള് ഒരുപാട് കാര്യങ്ങളെ കുറിച്ച് സംസാരിച്ചിരുന്നു. നേരത്തെ ഒരു മമ്മൂട്ടി ചിത്രത്തിന് വേണ്ടി എന്നെ ആലോചിച്ചിരുന്നുവെന്നും എന്നാല് ആ സിനിമ സംഭവിച്ചില്ലെന്നും പിന്നീട് ബിഗ് ബോസ് തമിഴില് എന്നെ കണ്ടപ്പോഴാണ് ഈ സിനിമയിലേക്ക് വിളിക്കാന് തിരുമാനിച്ചതെന്നും മമ്മൂട്ടി സര് പറഞ്ഞിരുന്നു. അങ്ങനെയാണ് നന്‍പകല് നേരത്ത് മയക്കം എന്ന സിനിമയില് എനിക്കും അഭിനയിക്കാന് അവസരം ലഭിച്ചത്’ എന്ന് രമ്യ പാണ്ഡ്യന് പറയുന്നു.\nഅടുത്തിടെ പുറത്തിറങ്ങിയ ‘രാമേ ആണ്ടാളും രാവണെ ആണ്ടാളും’ ചിത്രത്തിലെ രമ്യയുടെ പ്രകടനം ശ്രദ്ധേയമായിരുന്നു. ബി?ഗ് ബോസ് തമിഴ് സീസണ് 4ലെ മൂന്നാം റണ്ണറപ്പായിരുന്നു രമ്യ പാണ്ഡ്യന്.\n‘നന്‍പകല് നേരത്ത് മയക്കം’ ചിത്രീകരണം പൂര്‍ത്തിയായിരിക്കുകയാണ്. നവംബര് 7ന് വേളാങ്കണ്ണിയില് ചിത്രീകരണമാരംഭിച്ച സിനിമയുടെ പ്രധാന ലൊക്കേഷന് പഴനി ആയിരുന്നു. തമിഴ്നാട്ടിലാണ് മുഴുവന് സിനിമയും ചിത്രീകരിച്ചത്. 28 ദിവസത്തെ ഒറ്റ ഷെഡ്യൂളിലാണ് ചിത്രീകരണം പൂര്‍ത്തീകരിച്ചത്. ലിജോയും മമ്മൂട്ടിയും ആദ്യമായി ഒന്നിക്കുന്ന ചിത്രത്തിന്റെ നിര്‍മാതാവും മമ്മൂട്ടിയാണ്.\n‘ഈ മനോഹരമായ സിനിമയ്ക്ക് ആശംസകള്’; മിന്നല് മുരളിയ്ക്ക് ആശംസകളുമായി ഹോളിവുഡ് സംഗീത സംവിധായകനും ഓസ്‌കാര് ജേതാവുമായ എലന് സില്‍വെസ്ട്രി


'രാവിലെ അവസ്ഥ മോശമാക്കിയത് ഹൃദയാഘാതം'; എസ്‍പിബി ചികിത്സയിലിരുന്ന ആശുപത്രിയുടെ വാര്‍ത്താക്കുറിപ്പ് | official release of mgm healthcare where sp balasubrahmanyam have been on treatment\nഓഗസ്റ്റ് 5ന് കൊവിഡ് സ്ഥിരീകരിച്ചതിനു പിന്നാലെയാണ് എസ് പി ബാലസുബ്രഹ്മണ്യത്തെ എംജിഎം ആശുപത്രിയില് പ്രവേശിപ്പിച്ചത്. എന്നാല് ഇത് കൊവിഡ് ന്യുമോണിയയായി രൂപാന്തരം പ്രാപിച്ചതോടെ ഓഗസ്റ്റ് 14ന് അദ്ദേഹത്തെ വെന്‍റിലേറ്ററിലേക്ക് മാറ്റുകയായിരുന്നു.\nThiruvananthapuram, First Published Sep 25, 2020, 3:28 PM IST\nഎസ് പി ബാലസുബ്രഹ്മണ്യത്തിന് ഇന്ന് രാവിലെ ഹൃദയാഘാതം സംഭവിച്ചിരുന്നുവെന്ന് അദ്ദേഹം ചികിത്സയിലിരുന്ന ചെന്നൈയിലെ എംജിഎം ഹെല്‍ത്ത് കെയര് പുറത്തുവിട്ട വാര്‍ത്താക്കുറിപ്പ്. മോശമായിരുന്ന ആരോഗ്യസ്ഥിതി വീണ്ടും മോശമാവുന്നതിലേക്ക് നയിച്ചത് ഈ ഹൃദയാഘാതമാണെന്നാണ് വാര്‍ത്താക്കുറിപ്പ് പറയുന്നത്. ശ്വാസതടസ്സം നേരിട്ടതിനു പിന്നാലെ സംഭവിക്കുന്ന ഹൃദയാഘാതമാണ് അദ്ദേഹത്തിന് നേരിട്ടതെന്നും മെഡിക്കല് സര്‍വ്വീസസ് അസിസ്റ്റന്‍റ് ഡയറക്ടര് ഡോ. അനുരാധ ഭാസ്കരന് പുറത്തുവിട്ട വാര്‍ത്താക്കുറിപ്പില് പറയുന്നു.\nഓഗസ്റ്റ് 5ന് കൊവിഡ് സ്ഥിരീകരിച്ചതിനു പിന്നാലെയാണ് എസ് പി ബാലസുബ്രഹ്മണ്യത്തെ എംജിഎം ആശുപത്രിയില് പ്രവേശിപ്പിച്ചത്. എന്നാല് ഇത് കൊവിഡ് ന്യുമോണിയയായി രൂപാന്തരം പ്രാപിച്ചതോടെ ഓഗസ്റ്റ് 14ന് അദ്ദേഹത്തെ വെന്‍റിലേറ്ററിലേക്ക് മാറ്റുകയായിരുന്നു. ആശുപത്രിയുടെ ക്രിട്ടിക്കല് കെയര് യൂണിറ്റില് സൂക്ഷ്‍മ നിരീക്ഷണത്തില് തുടര്‍ന്നിരുന്ന അദ്ദേഹത്തിന് ഈ മാസം നാലിന് നടത്തിയ കൊവിഡ് പരിശോധന നെഗറ്റീവ് ആയിരുന്നു.\nആരോഗ്യസ്ഥിതിയില് പുരോഗതിയുണ്ടെന്നും പാട്ടുകേള്‍ക്കുകയും അടുപ്പമുള്ളവരെ തിരിച്ചറിയുന്നുവെന്നുമൊക്കെ പിന്നീട് റിപ്പോര്‍ട്ടുകള് വന്നു. എന്നാല് അപ്പോഴും വെന്‍റിലേറ്ററില് നിന്ന് അദ്ദേഹത്തെ മാറ്റിയിരുന്നില്ല. എസ്‍പിബി തിരിച്ചുവരവിന്‍റെ പാതയിലാണെന്ന തോന്നലുളവാക്കിയ രണ്ടാഴ്ചകള്‍ക്ക് ശേഷമാണ് ഇന്നലെ വൈകിട്ട് എംജിഎം ആശുപത്രിയുടെ പുതിയ മെഡിക്കല് ബുള്ളറ്റിന് എത്തിയത്. കഴിഞ്ഞ 24 മണിക്കൂറില് ആരോഗ്യനില കൂടുതല് വഷളായെന്നും പരമാവധി ജീവന്‍രക്ഷാ ഉപകരണങ്ങളുടെ സഹായത്താലാണ് കഴിയുന്നതെന്നുമായിരുന്നു ബുള്ളറ്റിനില്. ഇന്ന് ഉച്ചയ്ക്ക് 1:04നാണ് മരണം.\nLast Updated Sep 25, 2020, 3:28 PM IST


Farmers increasing facilities at singhu border, looking foralong protest | സിംഘുവില് കൂടുതല് സൗകര്യമൊരുക്കുന്നു, 100 സിസിടിവി ക്യാമറകള്, കര്‍ഷകര് സമരം കടുപ്പിക്കുന്നു - Malayalam Oneindia\n10 min ago രാഷ്ട്രീയത്തില് വന്നത് തെറ്റായിപ്പോയി; ഇടത് സ്ഥാനാര്‍ത്ഥിയാകാന് ആഗ്രഹമില്ലെന്ന് കൊല്ലം തുളസി\n19 min ago ലൈംഗികശേഷി വര്‍ധിക്കുമെന്ന് പ്രചരണം; ആന്ധ്രയില് ഡിമാന്റ് ഉയർന്ന് കഴുത ഇറച്ചി,കശാപ്പ് കുത്തനെ ഉയർന്നു\nUpdated: Fri, Feb 12, 2021, 14:12 [IST]\nദില്ലി: കേന്ദ്ര സര്‍ക്കാരിനെതിരെ സമരം കടുപ്പിക്കാന് കര്‍ഷകര്. അടുത്തൊന്നും കാര്‍ഷിക നിയമത്തിനെതിരെയുള്ള സമരം അവസാനിക്കില്ലെന്ന സൂചനയാണ് ലഭിക്കുന്നത്. സിംഘു അതിര്‍ത്തിയില് കൂടുതല് സൗകര്യങ്ങള് ഒരുക്കാനാണ് കര്‍ഷകര് ശ്രമിക്കുന്നത്. ഭക്ഷണവും പാര്‍പ്പിടവും അടക്കമുള്ള കൂടുതല് സൗകര്യങ്ങളാണ് ഇവിടെ ഒരുങ്ങുന്നത്. ഇത് സമരം അനിശ്ചിതമായി നീളുമെന്നാണ് വ്യക്തമാക്കുന്നത്. ഇതോടെ സര്‍ക്കാര് നിയമം പിന്‍വലിക്കാതെ പിന്നോട്ടില്ലെന്ന സൂചനയാണ് കര്‍ഷകര് നല്‍കുന്നത്.\nകര്‍ഷക സമരത്തെ നയിക്കുന്ന സംയുക്ത കിസാന് മോര്‍ച്ച നേതാക്കള് അനിശ്ചിത കാലത്തേക്ക് സമരം കൊണ്ടുപോകുമെന്ന് വ്യക്തമാക്കി. മോദി സര്‍ക്കാര് നിയമം പിന്‍വലിക്കുന്നത് വരെ പോരാട്ടം തുടരുമെന്ന് കിസാന് മോര്‍ച്ച നേതാക്കള് പറഞ്ഞു. താങ്ങുവില ഉറപ്പാക്കാനുള്ള നീക്കങ്ങള് സര്‍ക്കാരില് നിന്ന് ഉണ്ടാവണമെന്നും ഇവര് ആവശ്യപ്പെടുന്നു. ആശയവിനിമയ സംവിധാനങ്ങളും മറ്റ് അടിസ്ഥാന സൗകര്യങ്ങളും പ്രതിഷേധ ഭൂമിയില് ദീര്‍ഘകാലത്തേക്ക് സജ്ജമാക്കുകയാണെന്ന് കര്‍ഷകര് പറയുന്നു. ഇവിടെ കടുത്ത സുരക്ഷ ഒരുക്കാനാണ് കര്‍ഷകരുടെ പ്ലാന്. അക്രമികളെ അകറ്റി നിര്‍ത്താനാണ് നീക്കം.\nനേരത്തെ കര്‍ഷക സമരത്തില് അക്രമികള് നുഴഞ്ഞു കയറി പ്രശ്‌നങ്ങള് ഉണ്ടാക്കാന് ശ്രമിച്ചിരുന്നു. നൂറ് സിസിടിവി ക്യാമറകള് മേഖലയില് സ്ഥാപിക്കും. വീഡിയോ റെക്കോര്‍ഡറും ഉണ്ടാവും. പ്രതിഷേധ വേദിയില് ഉടനീളം ക്യാമറകള് ഉണ്ടാവും. ഒരുപാട് പേര് വരുന്നത് കൊണ്ട് തിരിച്ചറിയാന് വേണ്ടിയാണ് ഈ നീക്കം. ഒപ്പം കണ്‍ട്രോള് റൂം സ്ഥാപിക്കും. പ്രതിഷേധ ഭൂമിയില് 600 വളണ്ടിയര്‍മാര് പട്രോളിംഗ് നടത്തും. ആരൊക്കെ വരുന്നുണ്ടെന്നും പോകുന്നുണ്ടെന്നും ഇവര് പരിശോധിക്കും. ഒപ്പം രാത്രിയിലും പരിശോധനയുണ്ടാവും.\nഅതേസമയം വളണ്ടിയര്‍മാരെ തിരിച്ചറിയാനും മാര്‍ഗമുണ്ടാവും. ഇവര് ഗ്രീന് ജാക്കറ്റ് ധരിച്ചിട്ടുണ്ടാവും. തിരിച്ചറിയല് കാര്‍ഡും ഇവര്‍ക്ക് ഉണ്ടാവും. പത്ത് പ്രവേശന മേഖലകളില് വലിയ എല്‍ഇഡി സ്‌ക്രീനുകളും സ്ഥാപിക്കും. ഇത് 800 മീറ്റര് ചുറ്റളവിലായിരിക്കും. ഈ സിസിടിവിയിലൂടെ കര്‍ഷക നേതാക്കളുടെ പ്രവര്‍ത്തനവും പ്രസംഗങ്ങളും വീക്ഷിക്കാന് സാധിക്കും. ഇന്റര്‍നെറ്റ് വിച്ഛേദിച്ച സാഹചര്യത്തില് വൈഫൈ സൗകര്യത്തിനായി പ്രത്യേക ഒപ്ടിക്കല് ഫൈബര് ലൈനും സജ്ജമാക്കും. കടുത്ത ചൂടിനെ തുടര്‍ന്ന് ഇലക്ട്രിക് ഫാനുകളും എസിയും മെയിന് സ്റ്റേജില് സജ്ജമാക്കിയിട്ടുണ്ട്.\nfarmer protest delhi ദില്ലി\nfarmers increasing facilities at singhu border, looking foralong protest


പ്രോ കബഡി ലീഗ്: അഭിമാനമായി ഉദുമ സ്വദേശി സാഗര് കൃഷ്ണ - MALABAR FLASH\nHome kabadi Kasaragod News Sports Udma കാസര്‍കോട് കേരളം കേരള വാര്‍ത്ത പ്രോ കബഡി ലീഗ്: അഭിമാനമായി ഉദുമ സ്വദേശി സാഗര് കൃഷ്ണ\nപ്രോ കബഡി ലീഗ്: അഭിമാനമായി ഉദുമ സ്വദേശി സാഗര് കൃഷ്ണ\nഉദുമ: പ്രോ കബഡി ലീഗ് മത്സരത്തില് യു.പി. യോദയ്ക്കു വേണ്ടി ജഴ്‌സിയണിഞ്ഞ് ഉദുമ അച്ചേരി സ്വദേശി സാഗര് ബി.കൃഷ്ണ ആരാധകരുടെ കൈയടി നേടുന്നു.[www.malabarflash.com]\nകഴിഞ്ഞ ദിവസം ബംഗാള് വാരിയേഴ്‌സിനെതിരേയുള്ള മത്സരത്തില് മികച്ച ഡിഫന്‍ഡറായി ഈ ഇരുപത്തിയാറുകാരനെയാണ് തിരഞ്ഞെടുത്തത്. സമ്മാനമായി ഇരുചക്രവാഹനവും ലഭിച്ചു.\nസാഗറിന്റെ പ്രകടനം ജന്മനാടായ ഉദുമയില് ആവേശത്തിന്റെ അലയൊലി തീര്‍ത്തു. ബംഗാള് വാരിയേഴ്‌സിനോടുള്ള കളി തോറ്റിട്ടും സാഗറിന്റെ പഴുതടച്ചുള്ള പ്രകടനമാണ് സമ്മാനത്തിന് അര്‍ഹമാക്കിയത്. ബാഗാളിന്റെ മികച്ച താരങ്ങളായ മനീന്ദ്രസിങ്, ജാന്‍കുന്‍ലി എന്നിവരെ സാഗറിന്റെ കരവലയംകൊണ്ട് കീഴ്‌പ്പെടുത്തിയത് നിര്‍ണായകമായി.\nഇടതുവശത്തായാണ് 12 ആം നമ്പര് ജേഴ്‌സിയണിഞ്ഞ സാഗറിന്റെ കളിക്കളത്തിലെ സ്ഥാനം. എന്നാല് സാഗര് ടീമിനുവേണ്ടി കളംനിറഞ്ഞ് പോരാടി. പ്രഗത്ഭകളിക്കാരെക്കൊണ്ട് സമ്പന്നമായ ടീമിന് യു.പി.യോദയ്‌ക്കെതിരെ ഒരു ബോണസ് പോയിന്റുപോലും എടുക്കാന് സാധിക്കാത്തത് ശ്രദ്ധേയമായിരുന്നു.\n22 കളിയാണ് ഒരു ടീമിനുള്ളത്. നിലവില് സാഗറിന്റെ യു.പി.യോദയ്ക്ക് 11 കളികള് കഴിഞ്ഞ് ഗ്രൂപ്പ് ബിയില് മുന്നിട്ടു നില്‍ക്കുന്നു. അര്‍ജുന അച്ചേരി ക്ലബ്ബ് അംഗമാണ് സാഗര്.\nകോളേജ് തലത്തില് യൂണിവേഴ്‌സിറ്റി, ഇന്റര് യൂണിവേഴ്‌സിറ്റി മത്സരങ്ങളില് പങ്കെടുത്ത ഈ താരം ജൂനിയര് കബഡിയില് കാസര്‍കോടിന്റെയും സംസ്ഥാനത്തിന്റെയും ടീം ക്യാപ്റ്റനായിരുന്നു. നിലവില് കേരള ടീം ക്യാപ്റ്റനാണ്.\nജപ്പാന്, യു.എ.ഇ.അടക്കമുള്ള നിരവധി വിദേശ മത്സരങ്ങളില് സാഗര് പങ്കെടുത്തിട്ടുണ്ട്. കഴിഞ്ഞവര്‍ഷം പ്രോ കബഡിയില് തെലുങ്കു ടൈറ്റന്‍സിനുവേണ്ടിയായിരുന്നു സാഗര് ഇറങ്ങിയത്. കേരളത്തില് നിന്ന് സാഗറിനെ കൂടാതെ ഷബീര് ബാബു പാലക്കാട് (യു മുംബെ), ഉത്തമന് ആലപ്പുഴ (പാട്‌ന പൈരേറ്റ്‌സ്) എന്നിവരാണ് പ്രോ കബഡിയില് കളിക്കുന്നത്.\nകൂടാതെ ഉദയകുമാര്, ഭാസ്‌കരന് ചെറുവത്തൂര്, ജഗതീഷ് കുമ്പള എന്നിവര് വിവിധ ടീമുകളുടെ കോച്ചുകളായ മലയാളികളാണ്.


മന്ത്രി നവാബ് മാലിക്കിനെതിരായ മാനനഷ്ട കേസിൽ എൻസിബി സോണൽ ഡയറക്ടർ സമീർ വാംഖഡെക്ക് കനത്ത തിരിച്ചടി. വാംഖഡെക്കെതിരായി ട്വീറ്റ് ചെയ്യുന്നതിൽ നിന്ന് നവാബ് മാലിക്കിനെ വിലക്കാനാവില്ലെന്ന് ബോംബെ ഹൈക്കോടതി പറഞ്ഞു.\nസർക്കാർ സംവിധാനത്തിന് തിരുത്തൽ നടപടികൾ എടുക്കാൻ പ്രേരണയായതും സമീർ വാംഖഡെക്കെതിരായ അന്വേഷണത്തിന് കാരണമായതും നവാബ് മാലിക്കിന്റെ പോസ്റ്റുകളാണ് എന്ന് കോടതി ചൂണ്ടിക്കാട്ടി. സർക്കാർ ഉദ്യോഗസ്ഥരെ നിരീക്ഷിക്കാനും, എതിരായി അഭിപ്രായം പറയാനും പൊതു ജനത്തിന് അവകാശമുണ്ടെന്നും കോടതി പറഞ്ഞു. ധ്യാൻ ദേവ് വാംഖഡെ നൽകിയ മാന നഷ്ടക്കേസിലാണ് കോടതിയുടെ പരാമർശം.\nഅതേ സമയം എൻസിബി മുംബൈ യൂണിറ്റ് അടച്ചു പൂട്ടണമെന്നും ഉദ്യോഗസ്ഥർക്കെതിരെ നടപടിയെടുക്കണമെന്നും ശിവസേന ആവശ്യപ്പെട്ടു. മുഖപത്രമായ സാംനയിലെ മുഖപ്രസംഗത്തിലാണ് ആവശ്യം. എൻസിബിയെ തുറന്നുകാട്ടിയ നവാബ് മാലിക്കിനെ പ്രകീർത്തിച്ചു കൊണ്ടാണ് മുഖപ്രസംഗം.\nStory Highlights : Court against sameer wankhede nawab malik\nRead more on: nawab malik | NCB | sameer wankhede\nവിവാദ പരാമര്‍ശം; കങ്കണ റണാവത്തിനെ അറസ്റ്റുചെയ്യണമെന്ന് നവാബ് മാലിക്


3 വര്‍ഷം മുമ്പ് വഴക്കിട്ടുപോയ ഭർത്താവ് ടിക്‌ടോക്കിൽ ട്രാൻസ്‌വുമണുമൊത്ത് നൃത്തം ചെയ്യുന്ന നിലയിൽ; പിടികൂടി ഭാര്യയെ തിരിച്ചേൽപ്പിച്ച് പൊലീസ്\n3 വര്‍ഷം മുമ്പ്...\n4 July 2019 8:52 AM GMT\nതമിഴ്നാട്ടിലെ വില്ലുപുരം ജില്ലയിലാണ് സംഭവം. ഭാര്യയുമായി വഴക്കിട്ട് മൂന്നു വർഷം മുമ്പ് നാടുവിട്ട യുവാവിനെയാണ് ടിക്ടോക് മൊബൈൽ ആപ്ലിക്കേഷനിൽ കണ്ടെത്തിയത്. തന്റെ ഇപ്പോഴത്തെ കൂട്ടുകാരിയായ ഒരു ട്രാൻസ്‌വുമണുമൊത്ത് നൃത്തം ചെയ്യുന്ന നിലയിലാണ് യുവാവിനെ കണ്ടെത്തിയത്.\n2016ലാണ് സുരേഷ് എന്ന വില്ലുപുരക്കാരന് നാടുവിട്ടത്. വിവാഹം കഴിഞ്ഞ് ആറു വർഷം പിന്നിട്ടപ്പോഴായിരുന്നു സുരേഷ് ഈ തീരുമാനമെടുത്തത്. ഇതിനകം രണ്ട് കുട്ടികളുണ്ടായിരുന്നു ഇരുവർക്കും. ഭർത്താവിനെ കാണാനില്ലെന്നു കാട്ടി ഭാര്യ വില്ലുപുരം താലൂക്ക് പൊലീസില് ഒരു പരാതി നൽകിയിരുന്നെങ്കിലും കാര്യമായ പുരോഗതിയൊന്നും ഉണ്ടായില്ല. മൂന്നു വർഷം കഴിഞ്ഞപ്പോൾ ഭാര്യ ജയപ്രദയുടെ ഒരു ബന്ധുവാണ് സുരേഷിനെ ടിക്ടോക്കിൽ കണ്ടെത്തിയത്.\nസംഭവം ജയപ്രദ പൊലീസിനെ അറിയിച്ചു. അവർ സുരേഷിനെ ട്രാക്ക് ചെയ്ത് പിടിച്ചു. കർണാടകത്തിലെ ഹൊസൂരിൽ മെക്കാനിക്കായി ജോലി ചെയ്തു വരികയായിരുന്നു സുരേഷ്. തന്റെ കൂടെ ടിക്ടോക്കിൽ ഡാൻസ് ചെയ്ത ട്രാന്‍സ്‌വുമണുമായി ബന്ധത്തിലാണെന്നും സുരേഷ് പൊലീസിനോട് സമ്മതിച്ചു.\nപൊലീസ് സുരേഷിനും ജയപ്രദയ്ക്കും കൗൺസലിങ് നൽകി വീട്ടിലേക്ക് തിരിച്ചയച്ചെന്ന് റിപ്പോർട്ടുകൾ പറയുന്നു.


ഷട്ടില് കളിക്കുമ്പോള് കുഴഞ്ഞുവീണു; ശബരീനാഥിന്റെ അവസാന നിമിഷങ്ങള് പങ്കുവെച്ച് താരങ്ങള്.. – Chandrika Daily\nBy chandrika Friday September 18, 2020 12:30 pm\nശബരിനാഥിന്റെ വിയോഗ വാര്‍ത്തയില് നിരവധി സിനിമാ സീരിയല് താരങ്ങളാണ് അനുശോചനം രേഖപ്പെടുത്തി രംഗത്തെത്തിയിരിക്കുന്നത്. ശബരിയുടെ അന്ത്യനിമിഷങ്ങള് ഓര്‍ക്കുകയാണ് സഹപ്രവര്‍ത്തകനും സുഹൃത്തും നടനുമായ കിഷോര് സത്യ.\nതിരുവനന്തപുരം: നടന് ശബരീനാഥിന്റെ അപ്രതീക്ഷിത വിയോഗം വിശ്വസിക്കാനാവാതെ സുഹൃത്തുക്കള്. ഹൃദയാഘാതത്തെ തുടര്‍ന്ന് വ്യാഴാഴ്ച രാത്രിയാണ് ശബരീനാഥ് മരിച്ചത്. നാല്‍പ്പത്തി മൂന്നു വയസ്സായിരുന്നു. അഭിനയത്തോടൊപ്പം ഫിറ്റ്‌നസിലും ശ്രദ്ധിച്ചിരുന്ന ശബരീനാഥ് ഹൃദയാഘാതത്തെ തുടര്‍ന്ന് മരിച്ചുവെന്ന് സുഹൃത്തുക്കള്‍ക്ക് ഇപ്പോഴും വിശ്വാസിക്കാനാകുന്നില്ല. ഷട്ടില് കളിക്കുന്നതിനിടെ കുഴഞ്ഞുവീണ ശബരീനാഥ് തിരുവനന്തപുരത്തെ സ്വകാര്യ ആശുപത്രിയില് വെച്ചാണ് മരിച്ചത്.\n‘ഇന്നലെ രാത്രി9മണിയോടെ ദിനേശേട്ടന്(ദിനേശ് പണിക്കര്)ഫോണ് വിളിച്ചു പറഞ്ഞു. ‘സാജന്(സാജന് സൂര്യ) ഇപ്പോള് വിളിച്ചു. ഷട്ടില് കളിച്ചുകൊണ്ടിരുന്നപ്പോള് ശബരി കുഴഞ്ഞുവീണു ആശുപത്രിയിലേക്ക് കൊണ്ടുപോയെന്ന്’. സാജന് കരയുകയായിരുന്നുവെന്നും ദിനേശേട്ടന് പറഞ്ഞു. ഞാനുടനെ സാജനെ വിളിച്ചു. കരച്ചില് മാത്രമായിരുന്നു മറുപടി. കരയരുത്, ഞാന് ഇപ്പൊ ആശുപത്രിയിലേക്ക് വരാം എന്ന് പറഞ്ഞു ഫോണ് കട്ട് ചെയ്തു. ദിനേശേട്ടനും അങ്ങോട്ടേക്ക് എത്താമെന്നു പറഞ്ഞു.’\n‘പെട്ടന്ന് റെഡി ആയി ഹോസ്പിറ്റലില് എത്തി. സാജനെ വിളിച്ചപ്പോള് ശബരിയുടെ കുടുംബത്തെ വീട്ടിലാക്കാന് പോയ്‌കൊണ്ടിരിക്കുന്നു എന്ന് പറഞ്ഞു. സാജന്റെ ശബ്ദം ആശ്വാസം നല്‍കി. എമര്‍ജന്‍സിയില് 34 ചെറുപ്പക്കാരെ കണ്ടു. അപ്പുറത്ത് നില്‍ക്കുന്നയാള് ശബരിയുടെ സഹോദരന് ആണെന്ന് പറഞ്ഞു. ഞാന് ചെന്ന് സ്വയം പരിചയപ്പെടുത്തി.’\n‘വീട്ടിനടുത്തുള്ള കോര്‍ട്ടില് കളിക്കുകയായിരുന്നു. പെട്ടന്നൂ ഒരു ക്ഷീണം പോലെ തോന്നി. സൈഡിലേക്ക് മാറിയിരുന്നു. ഇത്തിരി കഴിഞ്ഞ് വീണ്ടും കളിക്കാനായി എണീറ്റയുടന് കുഴഞ്ഞു വീഴുകയായിരുന്നു എന്ന് പറഞ്ഞു. ആശുപത്രിയില് എത്തിയല്ലോ എന്ന ആശ്വാസത്തില് ഇപ്പോള് എങ്ങനെയുണ്ട് എന്ന് എന്റെ ചോദ്യത്തിന് ‘ശബരി പോയി’ എന്നായിരുന്നു മറുപടി. എന്റെ പ്രജ്ഞയറ്റു, കണ്ണുകള് കര കവിഞ്ഞു. ശബ്ദം തൊണ്ടയില് കുരുങ്ങിനിന്നു.’\n‘ഒരിക്കലും പ്രതീക്ഷിക്കാത്ത ഒന്നായിരുന്നു അത്. കാരണം ഫിറ്റ്‌നസ്, ആഹാരം, ജീവിതശൈലി, ചിന്തകള്, കാഴ്ചപ്പാടുകള് ഇതിലൊക്കെ ശബരി ഒരു പടി മുന്നിലായിരുന്നു. അങ്ങനൊരാള്‍ക്ക് കാര്‍ഡിയാക്ക് അറസ്റ്റ് ഉണ്ടാവുമെന്ന് വിദൂര സ്വപ്‌നത്തില് പോലും നാം ചിന്തിക്കില്ലല്ലോ. അപ്പോഴേക്കും ദിനേശേട്ടനും എത്തി. പിന്നാലെ നടന്മാരായ ശരത്, അനൂപ് ശിവസേവന്, അനീഷ് രവി, ഷോബി തിലകന്, അഷ്‌റഫ് പേഴുംമൂട്, ഉമ നായര് ടെലിവിഷന് രംഗത്തെ മറ്റ് സാങ്കേതിക പ്രവര്‍ത്തകര് അങ്ങനെ നിരവധി പേര്.. അവിശ്വനീയമായ ഈ വാര്‍ത്തയുടെ നിജസ്ഥിതി അറിയാന് നിരവധി ഫോണ് കോളുകള്. കാലടി ഓമന, വഞ്ചിയൂര് പ്രവീണ് കുമാര്, സുമേഷ് ശരണ്, ഇബ്രാഹിംകുട്ടി, ഡോ.ഷാജു ഗണേഷ് ഓലിക്കര നിരവധി മാധ്യമ പ്രവര്‍ത്തകര് അങ്ങനെ പലരും. ഞങ്ങളില് പലരുടെയും ഫോണിന് വിശ്രമമില്ലാതായി ജീവിതം എത്ര വിചിത്രവും അപ്രതീക്ഷിതവുമാണ്.അല്ലെങ്കില് 50 വയസുപോലും തികയാത്ത ഫിറ്റ്‌നസ് ഫ്രീക് ആയ ഒരു ചെറുപ്പക്കാരന് ഇങ്ങനെ വിടപറയുമോ.,’ ഫേസ്ബുക്ക് കുറിപ്പില് വേദനയോടെ കിഷോര് സത്യ കുറിക്കുന്നു.\nഅരുവിക്കരയുടെ കലാകാരന് വിട നല്‍കുകയാണ് അരുവിക്കരയില് നിന്നുള്ള നിയമസഭാഗമായ കെ എസ് ശബരീനാഥ് എം എല് എ. ‘പ്രിയപ്പെട്ട ശബരിയുടെ വിയോഗം വിശ്വസിക്കാന് കഴിയുന്നില്ല. ടെലിവിഷന് സ്‌ക്രീനിലൂടെ മലയാളികള്‍ക്ക് സുപരിചിതനായ ഒരു നല്ല കലാകാരനായിരുന്നു അരുവിക്കര സ്വദേശിയായ ശബരി. നാട്ടില് എപ്പോള് കണ്ടാലും സ്‌നേഹത്തോട് മാത്രമേ അദ്ദേഹം ഇടപെട്ടിട്ടുള്ളൂ. ആദരാഞ്ജലികള്.’\n‘സ്ത്രീപഥം,’ ‘സ്വാമി അയ്യപ്പന്,’ ഏഷ്യാനെറ്റില് ഇപ്പോള് പ്രദര്‍ശനം ആരംഭിച്ച ‘പാടാത്ത പൈങ്കിളി’ അടക്കം നിരവധി സീരിയലുകളില് ശ്രദ്ധേയമായ കഥാപാത്രങ്ങളെ അവതരിപ്പിച്ച നടനാണ് ശബരിനാഥ് അന്തരിച്ചു.\nസാഗരം സാക്ഷി എന്ന സീരിയലിന്റെ സഹനിര്‍മാതാവ് ആയിരുന്നു. മിനിസ്‌ക്രീനില് വളരെ സജീവമായിരുന്ന ശബരിനാഥ് തന്റെ സീരിയല് വിശേഷങ്ങളും വാഹനത്തോടുള്ള ഭ്രമവുമൊക്കെ തുറന്ന് സംസാരിക്കാറുണ്ടായിരുന്നു.\nCategories: Culture, Film Tags: actor shabarinadh


സംവിധായകന് ശ്രീകുമാറിന്റെ വീട്ടിലും ഓഫീസിലും പോലീസ് റെയിഡ്; ഞായറാഴ്ച ചോദ്യം ചെയ്യുമെന്ന് ക്രൈംബ്രാഞ്ച് :: Janmabhumi Daily\nസംവിധായകന് ശ്രീകുമാറിന്റെ വീട്ടിലും ഓഫീസിലും പോലീസ് റെയിഡ്; ഞായറാഴ്ച ചോദ്യം ചെയ്യുമെന്ന് ക്രൈംബ്രാഞ്ച്\nThursday 28 November 2019 8:41 pm IST\nതിരുവനന്തപുരം: സംവിധായകന് ശ്രീകുമാറിന്റെ വീട്ടില് പോലീസ് റെയിഡ്. പാലക്കാട്ടെ വീട്ടിലും ഓഫീസിലുമാണ് റെയിഡ്. മഞ്ജുവാര്യരുടെ പരാതിയുടെ അടിസ്ഥാനത്തിലാണ് റെയിഡ് നടക്കുന്നത്. ക്രൈംബ്രാഞ്ച് ഡിവൈഎസ്പി ശ്രീനിവാസന്റെ നേതൃത്വത്തിലാണ് റെയിഡ് നടക്കുന്നത്. ശ്രീകുമാറിനെ അടുത്ത ഞായറാഴ്ച വീണ്ടും ചോദ്യം ചെയ്യുമെന്നും അദേഹം പറഞ്ഞു. ശ്രീകുമാര് തന്നെ വധിക്കുമെന്ന് നിരന്തരം ഭീഷണിപ്പെടുത്തുന്നതായി മഞ്ജുവാര്യര് ഡിജിപി ലോക്നാഥ് ബെഹ്റയ്ക്ക് പരാതി നല്‍കിയിരുന്നു.\nശ്രീകുമാര് തന്നെ അപകടത്തില്‍പ്പെടുത്താന് ശ്രമിക്കുമോ എന്ന ഭയം ഉണ്ട്. തനിക്കൊപ്പമുള്ളവരെ ഇയാള് നിരന്തരം ഭീഷണിപ്പെടുത്തുന്നു. വിവിധ ആവശ്യങ്ങള്‍ക്കായി ശ്രീകുമാര് കൈമാറിയ ലെറ്റര് ഹെഡും രേഖകളും ഇയാള് ദുരുപയോഗം ചെയ്യാന് സാധ്യതയുണ്ടെന്നും മഞ്ജുവാര്യര് ഡിജിപിയെ നേരില് കണ്ടു നല്‍കിയ പരാതിയില് ആരോപണം ഉന്നയിച്ചിരുന്നു. നേരത്തെയും ശ്രീകുമാറിനെതിരെ മഞ്ജുവാര്യര് ആരോപണം ഉന്നയിച്ചിരുന്നു.\nമോഹന്‍ലാലിനെ നായകനാക്കി ശ്രീകുമാര് സംവിധാനം ചെയ്ത ഒടിയന് എന്ന ബിഗ് ബജറ്റ് സിനിമയില് മഞ്ജുവാര്യരായിരുന്നു നായികാവേഷത്തിലെത്തിയത്. സിനിമയ്ക്ക് ശേഷം സമൂഹമാധ്യങ്ങളിലൂടെ തനിക്ക് നേരെ നടക്കുന്ന ആക്രമണത്തിന് പിന്നില് ശ്രീകുമാര് ഇയാളുടെ സുഹൃത്തുമാണെന്ന് മഞ്ജു പറഞ്ഞിരുന്നു.\nഅഡ്വ. ഉദയഭാനുവിന്റെ ഓഫീസിലും വീട്ടിലും പരിശോധന\nപരവൂര്: എഡിഎമ്മിനെ ക്രൈംബ്രാഞ്ച് ചോദ്യം ചെയ്യാന് സാധ്യത\nനിര്‍മ്മല് കൃഷ്ണയുടെ ബാങ്കിലും വീട്ടിലും പോലീസ് പരിശോധന\nബാര് കോഴ: വിജിലന്‍സ് റിപ്പോര്‍ട്ടിനെ കോടതിയില് ചോദ്യം ചെയ്യുമെന്ന് കോടിയേരി


21/10/2021 12:02:50 pm\nദോഹ: ഖത്തര് ഈസ്റ്റ്-ടു-വെസ്റ്റ് അള്‍ട്രാ റണ് ഡിസംബര് 10-ന് നടക്കുമെന്ന് കായിക യുവജന മന്ത്രാലയത്തിലെ ഖത്തര് സ്‌പോര്‍ട്‌സ് ഫെഡറേഷന് അറിയിച്ചു. 90 കിലോമീറ്റര് ദൈര്‍ഘ്യത്തില് നടക്കുന്ന മാരത്തോണ് ആണിത്.\nഇന്നലെ മുതല് മാരത്തോണിനുള്ള രജിസ്‌ട്രേഷന് ആരംഭിച്ചിട്ടുണ്ട്. സ്‌പോര്‍ട്‌സ് പരിശീലിക്കാനും അത് അവരുടെ ദൈനംദിന ജീവിതത്തിന്റെ ഭാഗമാക്കാനും സമൂഹത്തിലെ അംഗങ്ങളെ പ്രചോദിപ്പിക്കാന് ഈ മാരത്തോണിനാകുമെന്നാണ് സംഘാടകര് പ്രതീക്ഷിക്കുന്നത്. 16 മണിക്കൂര് നീണ്ട മത്സരത്തില് 500-ല് അധികം മത്സരാര്‍ത്ഥികള് പങ്കെടുക്കുമെന്നാണ് പ്രതീക്ഷിക്കുന്നത്.\nപങ്കെടുക്കുന്നവര് ആരോഗ്യമുള്ളവരും പ്രത്യേക ഫിറ്റ്‌നസ് ആവശ്യകതകള് പാലിക്കുന്നവരും ആയിരിക്കണം. ഒറ്റക്കോ പരമാവധി ആറു പേരുള്ള ഒരു ഗ്രൂപ്പായോ മത്സരത്തില് പങ്കെടുക്കുന്നതിനായി രജിസ്റ്റര് ചെയ്യാം.\nപ്രത്യേക ഡോക്ടര്‍മാരുടെ മേല്‍നോട്ടത്തില് മത്സരാര്‍ത്ഥികളെ സഹായിക്കാന് ആംബുലന്‍സുകളും പോലീസ് വാഹനങ്ങളും ലഭ്യമാകും. രാവിലെ 4:30 മുതല് രാത്രി 8:30 വരെ തുടരുന്ന മരത്തോണില് ആദ്യ മൂന്നു സ്ഥാനക്കാര്‍ക്ക് സമ്മാനമുണ്ട്. 44 രാജ്യക്കാരായ 425 പേരാണ് കഴിഞ്ഞ എഡിഷനില് പങ്കെടുത്തത്.\nവാഹന രജിസ്‌ട്രേഷന് നമ്പറുകള് ലേലത്തില് പിടിക്കാം\nആരാധകർക്ക് ഇഹ്തിറാസ് രജിസ്ട്രേഷൻ; െഹൽപ്ലൈനും\nതൊഴിലാളികളുടെ രജിസ്ട്രേഷൻ സമയപരിധി നീട്ടിനല്‍കി


THANAL MARAM (തണൽ മരം): പുല്ലിപ്പുഴയോരത്ത് ആര്‍ക്കും എന്തും ആവാം?\nകടലുണ്ടിപ്പുഴയുടെ കൈവഴിയായ കനോലി കനാലും ചാലിയാറിന്റെ കൈവഴിയായ വടക്കുമ്പാട് പുഴയും ചേരുന്നതാണ് പുല്ലിപ്പുഴ. കല്ലംപാറ പാലം മുതല് ചേലേമ്പ്ര സില്‍ക് പാലം വരെയുള്ള രണ്ടു കിലോമീറ്ററോളം തീരം കണ്ടല് വനങ്ങളാല് സമൃദ്ധമാണ്. ഉപ്പട്ടി, കണ്ണാമ്പൊട്ടി, നക്ഷത്രക്കണ്ടല്, ചുള്ളിക്കണ്ടല്, പീക്കണ്ടല് എന്നീ ഇനങ്ങളാണ് പ്രധാനമായുമുള്ളത്.\nപുറമെ കണ്ടലുമായി ബന്ധമുള്ള വള്ളിമുല്ല, പൊന്നുംവള്ളി, പുഴമുഞ്ഞ, ചെള്ളിപ്പുല്ല് തുടങ്ങിയ ഒട്ടേറെ സസ്യങ്ങളും പുല്ലിപ്പുഴയോരത്ത് വളരുന്നുണ്ട്. ശാസ്ത്രീയ പരിശോധനകള് നടത്തിയാല് കൂടുതല് ഇനങ്ങള് കണ്ടെത്താനാകുമെന്ന് പരിസ്ഥിതി പ്രവര്‍ത്തകന് മുസ്തഫ കേളപ്പാട്ടില് പറഞ്ഞു.\nപുഴയോരത്ത് ദേശാടനക്കിളികളും എത്തുന്നുണ്ട്. കടലുണ്ടി പക്ഷിസങ്കേതത്തില് നിന്നാണ് കൂട്ടത്തോടെ ഇവ എത്തുന്നത്. മത്സ്യ സമ്പത്തും ഇഷ്ടം പോലെ. നിയന്ത്രണമില്ലാത്ത കണ്ടല് നശീകരണം പരിസ്ഥിതി പ്രശ്നങ്ങള്‍ക്ക് ഇടയാക്കുമെന്ന ആശങ്ക ഉടലെടുത്തിട്ടുണ്ട്.\nവനം വകുപ്പ് ഉടന് സംരക്ഷണപദ്ധതി തയാറാക്കണമെന്നാണ് പരിസ്ഥിതി പ്രവര്‍ത്തകരുടെ ആവശ്യം.


അടിക്കാടുകളില് നിന്ന് ഒരശരീരി | Utharakalam\nഅടിക്കാടുകളില് നിന്ന് ഒരശരീരി\nബിനോയ് പി.ജെ March 1, 2018\nരണ്ടായിരത്തിരണ്ട് ഫെബ്രുവരിയിൽ നടന്ന ഗുജറാത്ത് വംശഹത്യ കഥയിലും ഡോക്യുമെന്ററികളിലും പെയിന്റിംഗുകളിലും വലിയ മാറ്റങ്ങളാണുണ്ടാക്കിയത്. പതിനാറുവർഷം മുമ്പ് വംശഹത്യയുടെ ദിനങ്ങളൊന്നിൽ ഗുജറാത്തിലെ ബറോഡ എം. എസ്. സർവകലാശാലയിൽ ഗവേഷകനായിരുന്ന ബിനോയ് പി ജെ എഴുതിയ കഥയാണിത്.\nമുയലുകളെ വെടിവെക്കാന് പോകുന്നു. (നിയമമോ? ഇതെന്‍റ സ്വകാര്യവനം.) ഇവിടുത്തെ മുയലുകള് ഞാന് ഇലയും കിഴങ്ങും കൊടുത്തു വളര്‍ത്തിയവ) ചാരനിറത്തിലുള്ള ഒരെണ്ണം ഇതാ അടിക്കാടുകളില് നിന്ന് നായാട്ടു നായുടെ സാമീപ്യമറിഞ്ഞു പിടഞ്ഞോടുന്നു. ഒരു വടാല് ചുവട്ടില് നിന്നും (അങ്ങനെയൊരു സസ്യമില്ലെന്നോ? ഇതെന്‍റെ സ്വകാര്യവനം. ഇവിടുത്തെ ചെടുകള്‍ക്കും മരങ്ങള്‍ക്കും പേരിടുന്നതു ഞാന്.) ഇതു പെട്ടെന്നു മുന്‍പിലേക്കു കുതിച്ചുചാടി ഓടുന്നു. ഞാന് തോക്ക് ഉന്നം പിടിക്കുന്നു. ചുവപ്പുനിറമുള്ള, കാന്തികശക്തിയുള്ള അതിന്‍റെ കണ്ണുകള്. വെടിവച്ചാല് അതിന്‍റെ മാംസം ചിതറിപ്പോവില്ലേ എന്നോ? അതേ; ഇത്ര അടുത്തുനിന്നു വെടിവച്ചാല്. അതുതന്നെയാണു വേണ്ടത്. മാംസമോ?അതെന്തിനാ? ഞാന് മാംസം കഴിക്കാറില്ല. അതു നിഷിദ്ധമാണ്. എത്ര ഓമനത്തമുള്ള മുയലുകള്. ഒരു മൃഗയാവിനോദത്തിനല്ലെങ്കില് ഞാനവയെ തൊടാന് മടിക്കും. പക്ഷേ, ഇപ്പോള് ഇതാ തോക്കുകൊണ്ട് ഉന്നംപിടിക്കുന്നു. ഒരു കൂചല് ചെടിയുടെ വേരുകള്‍ക്കിടയിലടെ മുള്ളുകള് നിറഞ്ഞ സകാര് പൊന്തയ്ക്കടിയിലേക്ക് അതു നുഴഞ്ഞുകയറി ഇരിക്കുന്നു. എന്‍റെ നായകള്- അവ ഇരുപത്തിനാല് എണ്ണമുണ്ട്. ഈ കാട്ടില്, അവയുടെ പിടിയില് നിന്നും ഒരു മുയലിനും രക്ഷപ്പെടാനാവില്ല. ഒന്നാമത് കൂട്ടില് വളര്‍ന്ന ഈ മുയലുകള്‍ക്ക് കാട്ടിലൂടെ ഓടനറിഞ്ഞുകൂടാ. എന്‍റെ വേട്ടപ്പട്ടികള് എത്രയോ കാലത്തെ വിദഗ്ധ പരിശീലനം ലഭിച്ചവ. അവ ഏതു പൊന്തപ്പടര്‍പ്പില് നിന്നും ഒളിച്ചിരിക്കുന്ന മുയലുകളെ പായിക്കുന്നു. ഈ മുയലുകള്- ഇവയുടെ ക്രൗര്യത്തെക്കുറിച്ചു പറയാതിരുന്നുകൂടാ. (ഇതെന്‍റെ മുയല്. ഇതിന്‍റെ സ്വഭാവമെന്തെന്നു നിങ്ങളെങ്ങളെ അറിയും?) ആ കാരിഷ് ചെടി നോക്കൂ. അതിന്‍റെ ഇളം ഇലകളും തണ്ടും മുഴുവന് തിന്നുമുടിച്ചതാര്? ഈ ഭീകരന്മാര് തന്നെ. നമ്മളവര്‍ക്കു തഴച്ചുവളരാനുള്ള സാഹചര്യങ്ങള് നല്കുന്നു. അവര് നമ്മുടെ സ്വകാര്യവനത്തെ, അടിക്കാടുകളെ മുഴുവന് വെട്ടി തുണ്ടം തുണ്ടമാക്കുന്നു. നമുക്കു തോക്കെടുക്കുകല്ലാതെ മറ്റെന്തു വഴി?പത്തടി അകലത്തുനിന്ന് ഒരൊറ്റ വെടി. ചാരനിറമുള്ള അതു മുകളിലേക്കൊന്നു കുതിച്ചു ചാടുന്നു. വെടിയുണ്ട അതിന്‍റെ ശിരസ്സു പിളര്‍ക്കുന്നു. തെച്ചിപ്പൊന്തയില് എമ്പാടും ചോരയും മാംസവും തെറിച്ചുവീഴുന്നു. അതിന്‍റെ ചിതറാത്ത വലതുകണ്ണും. അതു നമ്മെ നോക്കി ക്രൂരമാം വിധം പരിഹസിച്ചു ചിരിക്കുന്നു. എന്‍റെ ചോര കുടിച്ചിട്ടാണ് ആ കണ്ണ് ഈ നിറമായത്. ഞാന് വീണ്ടും തിര നിറയ്ക്കുന്നു. സകാര് പൊന്തയില് തൂങ്ങിക്കിടക്കുന്ന അതിന്‍റെ നീളന് ചെവിയില് ഇരുപതടി ദൂരത്തുനിന്നും ഒരു ദ്വാരമിടുന്നു.\nഎന്‍റെ വേട്ടപ്പട്ടികള്, ഓ, അവയെ ഞാന് ഇനി കുരങ്ങുകള് എന്നേ വിളിക്കുകയുള്ളൂ. എന്‍റെ കുരങ്ങന്മാര്- തവിട്ടുനിറമുള്ള മറ്റൊരു മുയലിനെ മണത്തു പുറത്തു ചാടിക്കുന്നു. ഞാന് താടി ചൊറിയുന്നു. തവിട്ടും വെള്ളയും കലര്‍ന്ന നിറമുള്ള ഈ മുയലുകളെ ഞാന് വെറുക്കുന്നു. അവ നീണ്ട ഭൂഗര്‍ഭ പാതകള് തീര്‍ത്ത് എന്‍റെ അയല്‍വാസിയുടെ പുരയിടവുമായി ബന്ധം സ്ഥാപിക്കുന്നു. അയാളുടെ മൂന്നു വയസ്സുള്ള കുട്ടിയോടൊപ്പം കളികളിലേര്‍പ്പെടുന്നു. ഈ നിഗൂഢമായ ബന്ധത്തിന്‍റെ പേരില് ഞാനവയെ ചാരമുയലുകള് എന്നു വിളിക്കുന്നു. നിങ്ങളുടെ സംശയം ഇനിയും തീര്‍ന്നില്ല, അല്ലേ? ഓര്‍ത്തുകൊള്ളുക. ചാരമുയലുകളും ‘ചാര’മുയലുകളും ഉണ്ട്. ഇത് എന്‍റെ കാട്. ഇവിടുത്തെ മുയലുകള്‍ക്കു തീറ്റകൊടുക്കുന്നതും പേരിടുന്നതും ഞാന്. അവയെ കൊല്ലാനുള്ള അവകാശവും എനിക്കുതന്നെ.\nഒരു കുരങ്ങന് ആ ഉണങ്ങിയ പൊന്തയ്ക്കു തീയിടുന്നു. പെട്രോള് ഒഴിച്ച ശേഷം അവിടേക്കു ടെലിഫോണ് ബീഡിയുടെ ഒരു കുറ്റി എറിയുന്നു. ആ കുരങ്ങന്‍റെ -അതൊരു പട്ടിയാണെന്നു മറക്കേണ്ട- വാലില് തീപിടിക്കുന്നു. അതു വെള്ളം തേടി പായുന്നു. ഉണക്ക മരങ്ങളെല്ലാം ജലനിബിഡങ്ങളായ ചതുപ്പുകള് ആണെന്ന് അവനു വിഭ്രമമുണ്ടാകുന്നു. കുരങ്ങന്‍റെ സ്ഥലജല ഭ്രാന്തിയില് എന്‍റെ അട്ടഹാസം കൂടിക്കലരുന്നു. ഒരു ചത്ത മുയലിനെ മാറത്തടക്കിക്കൊണ്ട് വാലിനു തീടിപിച്ച കുരങ്ങന് ഇരുന്നു സംസാരിച്ചു കൊണ്ടേയിരിക്കുന്നു. തെച്ചിപ്പൊന്തയിലെ ചുവന്ന മുയല്‍ക്കണ്ണില് നിന്നാണ് എന്‍റെ കുരങ്ങന് ഈ ചെങ്കണ്ണു പകര്‍ന്നു കിട്ടിയത്.\nഞാന് ഈ കാട്ടിലെ ഒരേയൊരു മനുഷ്യന്. വാലിനു തീപിടിക്കാത്ത കുരങ്ങന്. ഇപ്പോള് ഞാന് അരക്കില്ലങ്ങള് പണിയുന്ന തിരക്കിലാണ്. കഥ തീരും മുന്‍പ് കുരങ്ങുകളെ അതില് ചുട്ടെടുക്കണം. ഒരു കുരങ്ങിന്‍റെ തലച്ചോറ് കോരിയെടുത്തു തിന്നാന്-ക്ഷമിക്കണം; ഞാന് ഇറച്ചി കഴിക്കാറില്ല എന്നല്ലേ പറഞ്ഞത്. കുരങ്ങുകള് സസ്യങ്ങളാണ്. മെന്‍ഡലിന്‍റെ പുരാണപ്രകാരം അവയില്‍നിന്നൂര്‍ന്നുവീണാണ് എന്‍റെ വാല് മുറിഞ്ഞുപോയത്. ഞാനിപ്പോള് അതൊരു ക്രോസ്ബെല്‍റ്റായി ധരിക്കുന്നു. ഒരു വേട്ടക്കാരനു ക്രോസ്ബെല്‍റ്റ് കൂടാതെ പറ്റുമോ?\nവന്നുവന്ന് ഒരു മുയല്‍വേട്ടക്കാരനായാരംഭിച്ച ഞാന് കുരങ്ങുകളിക്കാരനായി മാറുകയാണോ? നിറയെ കുരങ്ങുകള് വിളഞ്ഞുകിടക്കുന്ന ഒരു മരത്തില് ഞാന് പൊത്തിപ്പിടിച്ചു കയറുന്നു. ഇപ്പോള് എനിക്കും വാലുണ്ട്. വാല്-എത്ര സുന്ദരമനോഹരമായ പേര്. ഞാനൊരു വള്ളിയാകുന്നു. അലര്‍മേല വള്ളിയല്ല. മലര്‍മേലള്ളിപ്പിചിട്ടു കയറുന്നു. കുരങ്ങ് മരത്തിലെ കല്യാണസൗഗന്ധികപ്പൂവുകള്. നീ കുരങ്ങ്. നീ പട്ടി. നീ മുയല്. നീ മരം. ഞാന് തോക്കിന്‍റെ നോക്കുപാടിലൂടെ നിന്‍റെ തല ഉന്നംപിടിക്കുന്നു. എന്നിട്ട് നിന്നെ അല്പമൊന്നോടാന് അനുവദിക്കുന്നു. നീ പേടിച്ചു പായുന്നതെന്തിന്? വാലിനു തീപിടിച്ച എന്‍റെ കുരങ്ങന്മാര് മരച്ചില്ലകളിലാടിക്കളിച്ച് ആകാശത്തിനു തീവെക്കുന്നതു കാണുന്നില്ലേ? സൂര്യന് അതാ കത്തിയെരിയുകയാണ്. തീ വിളയുന്ന ഉണക്ക മരങ്ങള്. അവയുടെ പൊത്തുകളില് കൂടുവെച്ചു പാര്‍ത്തിരുന്ന പച്ചക്കിളികള്‍ക്കു തീപിടിക്കുന്നു. കുറുകുറു എന്നു കുറുകിക്കൊണ്ട് അവ പിടഞ്ഞുവീഴുന്നു.\nമുയലുകള് കുരങ്ങന്മാരാകുന്നു. വേട്ടപ്പട്ടികള്‍ക്കു നീളന് ചെവി പൊന്തുന്നു. ഞാന് വനം ദഹിപ്പിക്കുന്നു. “അരുത് ശിക്കാരീ, അരുത്”- നിങ്ങളിപ്പോഴും അതുതന്നെ പറയുന്നു. എന്‍റെ ലക്ഷ്യം ഈ കാടിനെ നന്ദനോദ്യാനമാക്കുകയാണ്. കുരങ്ങന്മാര്, അണ്ണാന്മാര്, കരടികള് എല്ലാം എന്‍റെ അനുയായികള് പട്ടികളാണ്. പട്ടികള് അണ്ണന്മാരും. വാലിനു തീപിടിച്ച കുരങ്ങന്മാര് വാല് ക്രോസ്ബെല്‍റ്റാക്കിയ വേട്ടക്കാരന്. പക്ഷേ, കുരങ്ങന്മാര് തവിട്ടുനിറമുള്ള ചാരമുയലിനെ ഉന്നം പിടിക്കുന്നു.\nമുയലിന്‍റെ നനുത്ത കാല് ഓടിമറയുന്നു. വാല് അപകടം അടയാളപ്പെടുന്നു. വാല് കൊടിയാവുന്നു. അടിക്കാടുകളിലേക്കു നായ്ക്കള് പാഞ്ഞുകയറുകയാണ്. മുയലുകള് ചിതറി ഓടുന്നു. പല്ലികള്, ഓന്തുകള്, അരണകള്, അവ വലുതായി വളരുന്നു. രക്തം കുടിക്കുന്നു. അരണകള് അവയുടെ ദൂരദര്‍ശനിക്കണ്ണുകള് അടിക്കാടുകള് ഒപ്പിയെടുക്കുന്നു. മുയലുകളുടെ കാല്‍ച്ചുവട്ടില്‍നിന്നുള്ള ക്ലോസപ്പുകള്.\nകുരങ്ങന്മാര് എരിച്ച തീയിലിരുന്ന് അണ്ണാന്മാര് ചിലയ്ക്കുന്നു. മരച്ചില്ലകള്‍ക്കിടയില് ട്രിപ്പീസ് കളിക്കുന്ന പട്ടികള്- ഓ കുരങ്ങന്മാര്, പട്ടികള്. ഞാന് ഒരു തവിട്ടു ചാരമുയലിന്‍റെ നെഞ്ചു ലാക്കാക്കി വെടി പൊട്ടിക്കുന്നു. ഇതെന്‍റെ തോക്ക്. എന്‍റെ ലാക്ക്. തീയുണ്ടകള് എയ്തുവിടുന്നു. ഞാന് വെള്ളക്കാരന്. എന്‍റെ തൊപ്പിക്കടിയില് കാപ്പിരികള് വിളയില്ല. നിന്‍റെ കസേരയില് എന്‍റെ ചെരിപ്പ്. കുരങ്ങുകള് അന്യോന്യം നിറങ്ങളെയ്തുവിടുന്നു. ഞാന് കുരങ്ങുകളുടെ മാസ്റ്റര്‍പ്ലാന്, സൂപ്പര് കമ്പ്യൂട്ടര്. നിന്‍റെ എരിയുന്ന വാലില് എനിക്കുള്ള കൈത്തിരി. അതെനിക്കു പിള്ളകളി. എന്‍റെ വേട്ടനായ്ക്കള് മണംപിടിക്കുന്നവ. മുയലുകളുള്ള ഓരോ പോതും അവയ്ക്കു കാണാപ്പാഠം. നനവുള്ള മൂക്കുകൊണ്ടു കാടിളക്കുന്നു. കത്തുന്ന വാലുകൊണ്ടു പൂരമെരിക്കുന്നു.\nബിനോയ് പി ജെ\nകാട്ടിലെ തീ അണയ്ക്കാന് ഞാന് പെട്രോള് ടാങ്കറുകള് വിടുന്നു. അടിക്കാടുകളില് കത്തിവീണ കിളികളെയും മുയലുകളെയും സഞ്ചിയില് പെറുക്കിയിട്ട് എന്‍റെ കുരങ്ങന്മാര് പായുന്നു. പട്ടികള് അവയുടെ പൊള്ളിയ പൃഷ്ഠങ്ങള് തണുപ്പിക്കാന് വെഞ്ചാമരങ്ങള് വീശുന്നു. ഫയര് എന്‍ജിനുകള് വരുന്നു. സ്വന്തം വാല്‍കൊണ്ടു പൊള്ളിയ ചന്തികള്. ഞാനവയില് കോഴി നെയ്യ് പുരട്ടുന്നു. താടിയില് കരടിനെയ്യ് പുരട്ടുന്നു. കരിങ്കുരങ്ങ് രസായനം പകര്‍ന്നുകൊടുക്കുന്നു. മയിലെണ്ണ പുരട്ടി തടകുന്നു.\nമുയലുകളെ വേട്ടയാടുവാന് പോകുന്നു. കാക്കി നിക്കറിടുന്നു. പെന്‍ഡുലം കണക്കാടുന്ന കീഴ്നാവിനെ തോക്കിന്‍കുഴലാക്കുന്നു. മുയലുകളുടെ ആസനത്തിലേക്കു വെടിപൊട്ടിക്കുന്നു. കുടയെടുക്കുന്നു. വടിയെടുക്കുന്നു. മണം പിടിക്കുന്നു. ഒരു ചേര ഓടി മറയുന്നു. വടാലിന്‍റെ ചുവട്ടില് അരണയിരിക്കുന്നു. അരണ രക്തം കുടിക്കുന്നു. ഞാന് അരണയുടെ കണ്ണാണ്. എനിക്കു നിന്‍റെ ചോര വേണം. ഞാന് ഉന്നംവെക്കുന്നതു നിന്‍റെ മുയല്‍ച്ചെവി. എന്‍റെ ചലനങ്ങള് പിടിച്ചെടുക്കുന്ന നിന്‍റെ റഡാര്‍ച്ചെവി. നിന്‍റെ മൂക്ക്. എന്നെ മണത്തറിയുന്ന നിന്‍റെ ഗ്രന്ഥികള്. ഇതെന്‍റെ കാട്. നിന്നെത്തേടി വരുന്നത് എന്‍റെ വേട്ടനായ്ക്കള്. ഞാന് മാറ്റമില്ലാത്തവന്. വേട്ടക്കാരന്. തവിട്ടുമുയലിന്‍റെ ചിതറിത്തെറിച്ച ഉടലില് കൈവെച്ചിട്ട് എന്‍റെ തോക്കിന്‍കുഴല്‍ക്കണ്ണുകള് കരയുന്നു. കണ്ണുനീര് ആവിയായുയരുന്നു.\nമുയലുകളുടെ ക്രൂരതയില്ലായിരുന്നുവെങ്കില്, കുറുനരികളെങ്ങനെ അവയെ എറിഞ്ഞുവീഴ്ത്തും? വെടിയുണ്ടകളെങ്ങനെ അവയെ നക്കിത്തിന്നും? കുരങ്ങന്മാരെങ്ങനെ അവയെ പെറുക്കിയെടുക്കും? മുയലുകളുടെ ക്രൂരത ഒരു മൃഗയാവിനോദത്തിലെ ആദ്യത്തെ ഇനമാണ്.വെടിയുണ്ടകളില് പേരുകള് കൊത്തുവാന് അതു വേട്ടക്കാരനെ അനുവദിക്കുന്നു. വേട്ടക്കാരന് എപ്പോഴും നിര്‍ദോഷിയാണെന്നോര്‍ക്കുക. അയാള്‍ക്കു രഹസ്യമായി കുരങ്ങുകളുടെ മാംസം ഇഷ്ടമാണെന്ന്, തലച്ചോറ് ഇഷ്ടമാണെന്ന്, തുടകള് ഇഷ്ടമാണെന്ന് ആരാണു പറഞ്ഞത്? അടിക്കാടുകളില് നിന്നും അങ്ങനെ ഒരശരീരി ഉയര്‍ന്നിരുന്നുവോ? മുയലുകളെ വേട്ടനായ്ക്കളില് നിന്നും വേട്ടനായ്ക്കളെ കുരങ്ങുകളില് നിന്നും കുരങ്ങുകളെ തൊപ്പിക്കാരനില് നിന്നും വേര്‍തിരിക്കുന്ന ഒരഭ്യൂഹം.\nഞാനെങ്ങനെ, സുന്ദരചര്‍മ്മമുള്ള ഈ പുള്ളിപ്പുലി, ഈ വരയന് കടുവ, ഈ താടിക്കാരന് സിംഹം ആയി എന്നാണോ ? ഓര്‍ക്കുക. ഇതെന്‍റെ കാടാണ്. ഇവിടെ ഞാന് സിംഹം. ഞാന് പുലി, ഞാന് വേട്ടക്കാരന്, മാനുകളെ വേട്ടയാടിപ്പിക്കും. നിന്‍റെ മായാമൃഗങ്ങളെ, മുയലുകളെ, ചാരമുയലുകള് എന്‍റെ ഭക്ഷണമാണ്. ആദ്യം ഞാനവയെ ഭക്ഷണം കൊടുത്തിട്ട് തടിപ്പിക്കുന്നു. അവയുടെ ക്രൂരതയെക്കുറിച്ചു കഥകളുണ്ടാക്കുന്നു. തവിട്ടുമുയലുകളെ ചാരമുയലുകളാക്കുന്നു. ഈ കഥകളില്ലായിരുന്നുവെങ്കില് ഒരു വേട്ടയെ എങ്ങനെ സ്വീകരിക്കാനാകും? പറഞ്ഞല്ലോ, ഞാന് മുയലിറച്ചി തിന്നാറില്ല. ഇതെനിക്ക് ഒരു വിനോദം മാത്രം. നാല്പതു മുയലുകളെ വെടിവച്ചിട്ട് ഞാന് നായാട്ടു നിറുത്തുന്നു.\nഇനി വേട്ടക്കാരന്‍റെ പതിവു ഫോട്ടോ. മുന്നില് നിലത്തു വെടിയേറ്റ ഒരു മുയല്. അതിന് ഇരുപാടുമായി മൂന്നുവീതം നായകള് (കുരങ്ങന്മാര്) ഇവയില് അഞ്ചെണ്ണം പിന്‍കാലുകള് മടക്കി. മുന്‍കാലുകള് നേരെയാക്കി തല കാമറയ്ക്കു നേരെയാക്കി ഇരിക്കുന്ന പോസിലാണ്. വലത്തേയറ്റത്തെ നായമാത്രം പുറംതിരിഞ്ഞ് വലതുകാലുയര്‍ത്തി മൂത്രമൊഴിച്ചുകൊണ്ടു നില്ക്കുന്നു. രണ്ടാം നിരയില് എട്ടു നായകള് പിന്‍കാല് മടക്കി മുന്‍കാലുകള് നിവര്‍ത്തി ഇരിക്കുന്നു. അവയില് നാലെണ്ണത്തിന്‍റെ മുഖം കാമറയുടെ നേര്‍ക്കും രണ്ടെണ്ണത്തിന്‍റേതു മുയലിന്‍റെ നേര്‍ക്കും ഇടത്തേയറ്റത്തിന്‍റേത് പിന്‍നിരയില് മധ്യത്തിലായി നില്ക്കുന്ന വേട്ടക്കാരന്‍റെ നേര്‍ക്കും. വലതു വശത്തുനിന്നു രണ്ടാമത്തേതിന്‍റെ മുഖം ക്ലിക്ക് ചെയ്തപ്പോള് അല്പം ഇളകുകയാല് ചലിക്കുന്ന രൂപത്തിലും കാണപ്പെടുന്നു. മൂന്നാം നിരയില് ഞാനും പത്തു നായ്ക്കളും. ഒരു വശത്ത് ആറ്. മറുവശത്ത് നാല് എന്നിങ്ങനെ. അവയില് എന്‍റെ ഇടതുവശത്തുള്ള രണ്ടു നായ്ക്കള് വലതുചെവിയുയര്‍ത്തി മണം പിടിച്ചും വലതുവശത്ത് മൂന്നാമത്തെ നായ അന്തരീക്ഷത്തില് മൂക്കുയര്‍ത്തി മണം പിടിച്ചും ഇരിക്കുന്നു. എന്‍റെ തോക്ക് വലതുകൈയില് മുയലിനു നേരെ ചൂണ്ടിയ മട്ടില്. അതേ, മുയല്‍രാക്ഷസനെ വെടിവച്ച വേട്ടക്കാരന്‍റെ ഫോട്ടോഗ്രാഫ്. എന്‍റെ സ്വകാര്യ വനത്തിന്‍റെ ഹരിതഭംഗിയില് ആരാണതു ക്ലിക്ക് ചെയ്തത്.\nഫാഷിസം അതിജീവിക്കുന്നത് ഇങ്ങനെയാണ്\nഇക്കാരണത്താലാണ് ഞാന് നഷ്ടപരിഹാരം സ്വീകരിച്ചത്\nകവിത : ചേർച്ച സി എസ് രാജേഷ് July 11, 2018\nമറന്നും മാഞ്ഞും പോയ ജീവിതങ്ങളുടെ ചെറുചരിത്രം കെ കെ ബാബുരാജ് March 2, 2017\nതലകീഴായ ജലപിരമിഡ് June 23, 2015


Manoj Malayil's view on Sabarimala issue | കാമശാസ്ത്രം പറഞ്ഞു തോൽപ്പിക്കാനെത്തിയ ദേവേന്ദ്രനെ അയ്യപ്പൻ അടിയറവു പറയിച്ചതു കന്യകയിൽ പുത്രനെ ജനിപ്പിച്ചശേഷം; ശബരിമല തന്ത്രികളിലും കള്ളനാണയങ്ങളുണ്ട്; എന്നിട്ടും എന്തിനാണ് ആർത്തവത്തിന്റെ പേരിൽ ശബരിമലയിൽ അയിത്തം? നൈഷ്ഠിക ബ്രഹ്മചര്യം പ്രമാണമില്ലാത്ത കെട്ടുകഥയെന്ന പരിവാർ സഹയാത്രികന്റെ ലേഖനം ചർച്ചയാകുമ്പോൾ - MarunadanMalayali.com\nNovember 08, 2016 | 02:35 PM IST | Permalink\nകൊച്ചി: ശബരിമലയിലെ സ്ത്രീ പ്രവേശന വിഷയം സുപ്രീംകോടതിയുടെ പരിഗണനയിലാണ്. ഇക്കാര്യത്തിൽ സംഘ പരിവാർ നിലപാട് ഇപ്പോഴും വ്യക്തതയില്ല. ഏകീകൃത സിവിൽ കോഡെന്ന ആശയത്തെ പിന്തുണയ്ക്കാനായി ശബരിമലയിൽ എല്ലാവർക്കും പ്രവേശനമെന്ന വാദത്തെ പിന്തുണയ്ക്കുന്നവരുമുണ്ട്. എന്നാൽ ബിജെപി സംസ്ഥാന പ്രസിഡന്റ് കുമ്മനം രാജശേഖരൻ ഈ വാദത്തെ അംഗീകരിച്ചില്ല. ഇതിനിടെയിൽ ശബരിമലയിലെ സ്ത്രീ പ്രവേശനത്തിൽ ആർഎസ്എസ് താത്വികാചാര്യനായ പി പരമേശ്വരൻ നിലപാട് തുറന്നു പറഞ്ഞു. ശബരിമലയിൽ അനുവദിക്കപ്പെട്ടവരല്ലാത്ത സ്ത്രീകൾ പോകുന്നത് ശരിയല്ല. അവിടെ തൽസ്ഥിതി തുടരണം. സംഘപരിവാർ അടിയന്തരമായി ഏകാഭിപ്രായത്തിലെത്തണമെന്നും അദ്ദേഹം ആവശ്യപ്പെട്ടു.\nഇതിനിടെയിൽ വിവാദത്തിന് പുതുമാനം നൽകുകയാണ് ജനംടിവിയിലെ പ്രോഗ്രാം ഹെഡ് കൂടിയായ മനോജ് മനയിൽ. അയ്യപ്പന്റെ നൈഷ്ഠിക ബ്രഹ്മചര്യമെന്ന വാദം പൊള്ളയാണെന്ന മനോജ് മനയലിന്റെ ലേഖനം സംഘപരിവാറിൽ പുതിയ ചർച്ചകൾക്ക് തുടക്കമിടുകയാണ്. ആർഎസ്എസ് നിയന്ത്രണത്തിലെ ചാനലിലെ ഉന്നതൻ തന്നെ സംഘപരിവാർ വാദത്തെ പൊളിച്ചടുക്കുന്നുവെന്നതാണ് വസ്തുത. പി പരമേശ്വരനുമായി പോലും വ്യക്തിബന്ധമുള്ള മനോജിന്റെ വിശദീകരണം അസമയത്തുള്ള ആക്രമണമായി കരുത്തുന്ന ആർഎസ്എസുകാരുമുണ്ട്.\nബിജെപി ബന്ധമുള്ള മാസികയിലാണ് മനോജ് മനയിൽ തന്റെ ലേഖനം പ്രസിദ്ധീകരിച്ചത്. അയ്യപ്പന്റെ നൈഷ്ഠിക ബ്രഹ്മചര്യം പ്രമാണമില്ലാത്ത കെട്ടുകഥയാണെന്ന് സ്ഥാപിക്കുകയാണ് മഹസ് എന്ന ലേഖനത്തിലൂടെ മനോജ് മനയിൽ. ഇതുമായി ബന്ധപ്പെട്ട് മനോജ് മനയിൽ നേരത്തെ ഫെയ്സ് ബുക്ക് പോസ്റ്റും ഇട്ടിരുന്നു. ഇതിന് കൂടുതൽ കരുത്ത് നൽകുന്ന വാദങ്ങളാണ് മഹസ്സിലൂടെ മനോജ് മനയിൽ മുന്നോട്ട് വയ്ക്കുന്നത്. ശബരിമല പ്രതിഷ്ഠാ ഭാവം സ്ത്രൈണമാണു. പൗരുഷമല്ല. സ്ത്രീഭാവ പ്രതിഷ്ഠ എങ്ങനെ നൈഷ്ഠിക ബ്രഹ്മചാരിയാവും? രാഹുൽ ഈശ്വറിനെപ്പോലുള്ള 'നൈഷ്ഠിക ബ്രഹ്മചര്യാ വാദക്കാരും' 'ആർത്തവവും ആർജവവും നിലയ്ക്കാൻ' കാത്തിരിക്കുന്നവരും ഒന്നറിയുക, നിങ്ങളുടെ നൈഷ്ഠികബ്രഹ്മചര്യാവാദം പൊള്ളയാണു. രാഹുലിനു കുടുംബത്തിൽ ചോദിച്ച് സംശയം തീർക്കാവുന്നതാണെന്നതായിരുന്നും ഫെയ്സ് ബുക്ക് പോസ്റ്റിൽ മനോജ് വിശദീകരിച്ചിരുന്നത്. ഇതിന് അപ്പുറത്തേക്ക് കടന്ന് ചരിത്രത്തെ വ്യാഖ്യാനിക്കുന്ന തരത്തിൽ കാര്യങ്ങൾ വിശദീകരിക്കുകയാണ് മനോജ് മനയിൽ.\nഅയ്യപ്പനുമായുള്ള ദേവപരീക്ഷയിൽ ദേവേന്ദ്രൻ പരാജയപ്പെടുന്നു. ജയിക്കാൻ മറ്റു പോംവഴി കാണാതെ ദേവേന്ദ്രൻ ബ്രഹ്മചാരിക്ക് നിഷിദ്ധമായ കാമശാസ്ത്ര സംബന്ധമായ ചോദ്യം ചോദിക്കുന്നു. ചോദ്യത്തിന് മുന്നിൽ ഉത്തരം മുട്ടിപോയ അയ്യപ്പൻ മൂന്നേ മുക്കാൽ നാഴിക ഇടവേള ചോദിക്കുകയും പ്രഭയെന്ന കന്യകയെ വിവാഹം ചെയ്ത് സുതകൻ എന്ന പുത്രനെ ജനിപ്പിച്ച് കാമശാസ്ത്ര രഹസ്യങ്ങൾ പഠിച്ച് ഇന്ദ്രനുമായി വാദമുഖത്തിൽ ഏർപ്പെട്ടു. ഇതിലും താൻ പരാജയപ്പെടുമെന്ന് മനസ്സിലാക്കിയ ഇന്ദ്രൻ ചതിപ്രയോഗത്തിലൂടെ ജേഷ്ഠാഭഗവതിയെ കരുവാക്കി അയ്യപ്പനെ തോൽപ്പിക്കാൻ ശ്രമിക്കുന്നു. ഇതറിഞ്ഞ അയ്യപ്പൻ സ്വർഗ്ഗം തന്നെ ചുട്ടുപൊള്ളിക്കുന്നു. രക്ഷയില്ലെന്ന് കണ്ട ദേവേന്ദ്രൻ തന്നെ രക്ഷിക്കണമെന്ന് പറഞ്ഞ് കൈലാശനാഥനെ ശരണം പ്രാപിച്ചു-മഹസിലെ പിന്നാമ്പുറം എന്ന ലേഖനത്തിൽ മനോജ് മനയിൽ വിശദീകരിക്കുന്നു.\nതത്വശാസ്ത്രത്തിൽ അയ്യപ്പനു പൂജാക്രിയകൾ ഇല്ലെന്നിരിക്കെ ശരിമലയിലെ അയ്യപ്പ പ്രതിഷ്ഠ എങ്ങനെയാണ് നൈഷ്ഠിക ബ്രഹ്മചരിയായി മാറുന്നത്? തന്ത്രശാസ്ത്രത്തിൽ ഋതുമതികളുടെ സ്ഥാനം വളരെ വലുതാണെന്ന് നാമറിയണം. തന്ത്രത്തിൽ, മാതംഗീദേവിയെ കുറിച്ചുള്ള ധ്യാനം സ്മരേത് പ്രഥമ പുഷ്പിണീ(പുഷ്പിണി എന്നാൽ രജസ്വല) എന്നാണ്. എന്നിട്ടും ആർത്തവം നിലയ്ക്കാത്തതിന്റെ പേരിൽ മാത്രം വലിയ വിഭാഗത്തെ അകറ്റി നിർത്തുകയാണ് ശബരിമലയിൽ എന്നും മനോജ് മനയിൽ വിശദീകരിക്കുന്നു. നാം കാണുന്ന പുരോഹിതരെങ്കിലും കള്ളനാണയങ്ങളല്ലേ? ആ ചോദ്യത്തിനും ഉത്തരം തരുന്നത് ശബരിമല താഴമൺ തന്ത്ര തന്നെയെന്നതാണ് സങ്കടകരം. ഒരേ സമയം നൗഷ്ഠിക ബ്രഹ്മചര്യക്ക് പൂജ ചെയ്യുകയും ഇടനേരങ്ങളിൽ ഫ്ലാറ്റുകളിൽ ദേവദാസിക്ക് വേണ്ടി തന്റെ വിയർപ്പും വിഴുപ്പും കുത്തിവയ്ക്കുകയും ചെയ്ത കഥകൾ മറുന്നുകാണാനിടയില്ലെന്ന് കൂടി ലേഖനത്തിൽ മനോജ് മനയിൽ കുറിക്കുന്നു.\nമഹസ് എന്ന പ്രസിദ്ധീകരണത്തിന് പിന്നിലുള്ളവർക്കും ബിജെപി സംഘപരിവാർ ബന്ധങ്ങളുണ്ട്. മാതാ അമൃതാനന്ദമീയിയുടെ ജന്മദിന സന്ദേശം പോലും വിശദമായി ഉൾക്കൊള്ളിച്ചാണ് മഹസ് എന്ന മാസിക ആദ്യ ലക്കം പുറത്തുവന്നത്. ഇതിൽ തന്നെ സംഘപരിവാറിനൊപ്പം തോൾ ചേർന്ന് പ്രവർത്തിക്കുന്ന മനോജ് മനയലിനെ കൊണ്ട് നൈഷ്ഠിക ബ്രഹ്മചര്യത്തിൽ ലേഖനമെഴുതിച്ചതിൽ ബിജെപി നേതാക്കൾ കടുത്ത അതൃപ്തരാണ്. 22 പേജുകളാണ് മനോജ് മനയലിന്റെ വാദങ്ങൾക്കായി മാറ്റി വച്ചിരിക്കുന്നത്. സുപ്രീംകോടതിയിൽ സ്ത്രീപ്രവേശനകേസിൽ പോലും ഇവ വാദമുഖങ്ങളായി എത്തുമോ എന്ന് ഭയക്കുന്ന സംഘപരിവാറുകാരുമുണ്ട്. അതുകൊണ്ട് തന്നെയാണ് മനോജ് മനയിലിന്റെ ലേഖനവും ഫെയ്സ് ബുക്ക് പോസ്റ്റുമെല്ലാം ചർച്ചയാകുന്നത്.\nനൈഷ്ഠിക ബ്രഹ്മചര്യത്തിൽ ഫെയ്സ് ബുക്കിലൂടെ മനോജ് മനയിൽ നടത്തിയ വിശദീകരണം ഇങ്ങനെയായിരുന്നു-ശബരിമല ക്ഷേത്രം ഏറ്റവും ഒടുവിലായി തീവച്ചു നശിപ്പിച്ചതുകൊല്ലവർഷം 1125ലാണു. വൈക്കത്തിനടുത്തുള്ള ക്രിസ്ത്യാനിയായ 'കോടാലി സ്വാമി' എന്ന അപരനാമത്തിൽ അറിയപ്പെട്ടിരുന്ന ഒരു മതവെറിയനാണു തീവച്ചത് എന്നാണു നിഗമനം. തീവച്ച് നശിപ്പിച്ച ക്ഷേത്രം പുതുക്കിപ്പണിയാനുള്ള തീവ്രശ്രമങ്ങൾ ഹിന്ദുസമൂഹത്തിന്റെ ഭാഗത്തു നിന്നുമുണ്ടായി. നാനാ ഭാഗത്തുനിന്നുമുള്ള സഹായസഹകരണത്താൽ ക്ഷേത്രം പൂർവാധികം ഭംഗിയായി പുനർനിർമ്മിക്കപ്പെട്ടു. ക്ഷേത്രപുനർനിർമ്മാണം പൂർത്തിയായപ്പോൾ സ്വാഭാവികമായും ക്രിയകൾക്കു മുന്നോടിയായി ദേവഹിതം ആരായുക പതിവാണു. (ഇന്നത്തെപ്പോലെ പെയ്ഡ് ഹിതഭാഷണം അന്നു നടപ്പിൽ വന്നിട്ടില്ല).\nപ്രശ്നചിന്തക്കൊടുവിൽ ജ്യോതിഷി അവിതർക്കിതമായി ഒരു കാര്യം പറഞ്ഞു: ദേവപ്രതിഷ്ഠയിൽ പുരുഷസാന്നിധ്യം (ഭാവം) കാണുന്നില്ല!\nശബരിമലയിലെ പ്രതിഷ്ഠാ ഭാവം പുരുഷനല്ല, സ്ത്രീയാണത്രെ! പ്രശ്നക്കാരൻ ആകെ പ്രശ്നത്തിലായപ്പോൾ അന്നത്തെ താഴമൺ തന്ത്രി പ്രശ്നക്കാരന്റെ വാക്കുകളെ ശരിവച്ചു പറഞ്ഞു. 'ശരിയാണു. പ്രതിഷ്ഠയുടെ സ്ഥായീ ഭാവം സ്ത്രൈണമാണു. പൂജയ്ക്കു മുൻപ് ഞങ്ങൾ ലളിതാസഹസ്രനാമം ജപിച്ച് സ്ത്രീ ഭാവത്തെ സാന്ത്വനിപ്പിച്ച് മയപ്പെടുത്തിയതിനുശേഷമാണു പുരുഷഭാവം ഉണർത്താറു!' അതായത്, ശബരിമല പ്രതിഷ്ഠാ ഭാവം സ്ത്രൈണമാണു. പൗരുഷമല്ല. സ്ത്രീഭാവ പ്രതിഷ്ഠ എങ്ങനെ നൈഷ്ഠിക ബ്രഹ്മചാരിയാവും?എന്നായിരുന്നു ചോദ്യം. ഇതിന് തന്നെയാണ് മഹസ്സിലൂടെ കൂടുതൽ വിശദീകരണം നൽകുന്നത്.


Balan meet his father at the age of 66 | 66-ാം വയസ്സിൽ അച്ഛനെ കൺകുളിർക്കെ കണ്ട് ബാലൻ; മകൻ ജനിച്ച് 28-ാം ദിവസം വീടുവിട്ടിറങ്ങിയ കൃഷ്ണന് ബാലനുമായുള്ള കൂടിച്ചേരലിന് വഴിയൊരുക്കിയത് രണ്ടാം ഭാര്യയിലെ മകൻ - MarunadanMalayalee.com\n66-ാം വയസ്സിൽ അച്ഛനെ കൺകുളിർക്കെ കണ്ട് ബാലൻ; മകൻ ജനിച്ച് 28-ാം ദിവസം വീടുവിട്ടിറങ്ങിയ കൃഷ്ണന് ബാലനുമായുള്ള കൂടിച്ചേരലിന് വഴിയൊരുക്കിയത് രണ്ടാം ഭാര്യയിലെ മകൻ\nJune 30, 2020 | 06:20 AM IST | Permalink\nകോട്ടയ്ക്കൽ: ജനിച്ച കാലം മുതൽ അച്ഛൻ എന്നത് കേട്ടു കേൾവി മാത്രമായിരുന്നു മാറാക്കര കല്ലാർമംഗലത്തെ പടിക്കൽ ബാലന്. താൻ ജനിച്ച് 28-ാം ദിവസം ജോലി തേടി അച്ഛൻ വീടു വിട്ടിറങ്ങി എന്നത് മാത്രമായിരുന്നു ബാലന് അച്ഛനെ കുറിച്ചുണ്ടായിരുന്ന അറിവ്. എന്നാൽ 66-ാം വയസ്സിൽ ഒരു നിയോഗം പോലെ അച്ഛനെ കാണാനുള്ള അസുലഭ ഭാഗ്യം കൈവന്നിരിക്കുകയാണ് ബാലന്്. ഇരുവരുടേയും കൂടിച്ചേരലിന് വഴിയൊരുക്കിയതാകട്ടെ അച്ഛന്റെ രണ്ടാം ഭാര്യയിലുണ്ടായ മകനും.\nഇന്ത്യനൂർ സ്വദേശിയായ കൃഷ്ണൻ ആദ്യം മാറാക്കരയിലെ മാളുക്കുട്ടിയെ വിവാഹം കഴിച്ചു. അതിലുള്ള ഏക മകനാണു ബാലൻ. മകൻ ജനിച്ച് 28ാം ദിവസമാണു പടിക്കൽ പറമ്പിൽ കൃഷ്ണൻ നാടു വിട്ടത്. ജോലി തേടിയുള്ള യാത്ര എത്തിയത് കാസർകോട്ട്. അവിടെ മേസ്തരി ജോലിയിൽ ഏർപ്പെട്ടു ജീവിക്കുന്നതിനിടെ പ്രദേശത്തുകാരി മാധവിയെ വിവാഹം ചെയ്തു. അതിൽ നാലു മക്കൾ.5വർഷം മുൻപു മാധവി മരിച്ചു.\nറിട്ട. എസ്‌ബിഐ ചീഫ് മാനേജരായ മകൻ കരുണാകരന്റെ കൂടെ അടുക്കത്തുബയലിലാണു കൃഷ്ണ(94)ന്റെ താമസം. അച്ഛന്റെ നാടും വീടും ചോദിച്ചറിഞ്ഞ കരുണാകരൻ തറവാടുവീടു തേടിയുള്ള അന്വേഷണത്തിൽ ചൊവ്വാഴ്ച ഇന്ത്യനൂരിലെത്തി. പടിക്കൽ വീട്ടിലെ ബന്ധുവിനെ കണ്ടെത്തിയതോടെയാണു ബാലനെക്കുറിച്ച് അറിഞ്ഞത്. നേരിൽ കാണണമെന്ന ആഗ്രഹം പ്രകടിപ്പിച്ചു. ബാലൻ കാസർകോട് എത്തിയാണ് അച്ഛനെ കണ്ടത്.


സംരംഭകത്വത്തില് ആസൂത്രണത്തിന്റെ പ്രാധാന്യം - FUTURE KERALA - Daily on Business Economy and Society\nസംരംഭകത്വത്തില് ആസൂത്രണത്തിന്റെ പ്രാധാന്യം\nby വെബ് ഡെസ്ക്\t,\t19 December 2018\nഒരു സ്ഥാപനത്തിന്റെ ജീവനാഡിയാണ് ബിസിനസ് പ്ലാന് അഥവാ സംരംഭക ആസൂത്രണം. ഏത് വ്യാപാരം തുടങ്ങുന്നതിന് മുന്‍പും വളരെ അധികം ശ്രദ്ധ നല്‍കേണ്ട വിഷയം എന്ന് തന്നെ ഇതിനെ വിശേഷിപ്പിക്കാം. ദര്‍ശനം, ദൗത്യം, വിപണന തന്ത്രങ്ങളുടെ ആസൂത്രണം എന്നിവയാണ് സംരംഭക ആസൂത്രണത്തിന്റെ പ്രധാന ഘടകങ്ങള്. വ്യക്തമായ ആസൂത്രണമില്ലാതെയുള്ള എടുത്തുചാട്ടവും അമിത ആത്മവിശ്വാസവും അതാത് മേഖലകളില് ദശാബ്ദങ്ങളുടെ പ്രവര്‍ത്തി പരിചയമുള്ള വ്യക്തികളുടെ വരെ അടി തെറ്റിക്കുന്നത് കാണാനാവും. അതേ സമയം കൃത്യമായ ആസൂത്രണവും ദര്‍ശനവും ലക്ഷ്യങ്ങളുമായി ഇറങ്ങിത്തിരിക്കുന്ന യുവസംരംഭകര് പോലും നേട്ടം കൊയ്യുന്നു.\n‘ആസൂത്രണം ഇല്ലാത്ത ലക്ഷ്യ ക്രമീകരണം വെറും ഒരു ആഗ്രഹം മാത്രമായി നിലനില്‍ക്കും’\nനമുക്ക് കഴിഞ്ഞ ആഴ്ച പരിചയപ്പെടുത്തിയ വേണുവിലേക്ക് തന്നെ തിരിച്ചു പോകാം. അദ്ദേഹത്തില് നിന്നും എനിക്ക് അറിയേണ്ടി ഇരുന്ന ഒരു പ്രധാന കാര്യം, സംരംഭം തുടങ്ങുന്നതിന് മുന്‍പ് എന്തെങ്കിലും ആസൂത്രണം നടത്തിയിരുന്നോ എന്നതാണ്.\n‘എന്ത് ആസൂത്രണം? ഞാന് ഇതേ മേഖലയില് കഴിഞ്ഞ 16 വര്‍ഷത്തോളം ഗള്‍ഫില് ജോലി ചെയ്ത ആള് അല്ലെ? എന്റെ ഉള്ളംകൈ പോലെ എനിക്ക് ഈ ബിസിനസ് എന്താണെന്നറിയാം,’ എന്നായിരുന്നു മറുപടി.\nഎങ്കില് പിന്നെ പരാജയപ്പെട്ടത് എങ്ങനെ?\nകുറച്ചു നേരം മൂകനായി ഇരുന്ന ശേഷം അദ്ദേഹം പറഞ്ഞു, ‘ഞാന് വിചാരിച്ച പോലെ അല്ല കാര്യങ്ങള് ഇവിടെ നടന്നത്,’\nബിസിനസ് പ്ലാന് അഥവാ സംരംഭക ആസൂത്രണം ആണ് അപ്പോള് യഥാര്‍ത്ഥ വിഷയം. നിങ്ങള്‍ക്ക് ചുറ്റും ഈ അവസ്ഥയില് പലരെയും തീര്‍ച്ചയായും കാണാന് കഴിഞ്ഞേക്കാം. ശരിയല്ലേ? നമ്മള് ചെയ്ത ജോലിയില് ഉള്ള നൈപുണ്യം മാത്രം വെച്ച് പുതിയ സംരംഭങ്ങള്‍ക്ക് ഇറങ്ങിക്കൂടാ. വേറെ ഒരു രാജ്യത്ത് അല്ലെങ്കില് വേറെ ഒരു വ്യക്തിയുടെ കീഴില് ജോലി ചെയ്ത സാഹചര്യം അല്ല നിങ്ങള് സ്വന്തം സംരംഭം തുടങ്ങുമ്പോള് ഉണ്ടാവുക. സത്യത്തില് ഒരു സ്ഥാപനത്തിന്റെ ജീവനാഡിയാണ് ബിസിനസ് പ്ലാന്. ഒരു വ്യാപാരം തുടങ്ങുന്നതിന് മുന്‍പ് വളരെ അധികം ശ്രദ്ധ നല്‍കേണ്ട വിഷയം എന്ന് തന്നെ ഇതിനെ വിശേഷിപ്പിക്കാം.. ഇതില് ഉള്‍ക്കൊള്ളിക്കേണ്ട പ്രധാനപെട്ട കാര്യങ്ങള് എന്തൊക്കെയാണ് എന്ന് നോക്കാം;\n1. ദര്‍ശനവും ദൗത്യവും (വിഷന് & മിഷന്)\nഎന്താണ് നിങ്ങളുടെ ദര്‍ശനം (Vision)? പുതിയ ഒരു സ്ഥാപനം തുടങ്ങുമ്പോള് അതിലൂടെ നിങ്ങള് എവിടെ എത്തി ചേരണം എന്ന് സ്വപ്നം കാണുന്നുവോ അതാണ് ദര്‍ശനം കൊണ്ട് ഉദ്ദേശിക്കുന്നത്. വലിയ സ്വപ്നങ്ങള് കാണുക; എങ്കിലേ ആ സ്വപ്നത്തിന് അടുത്തെങ്കിലും എത്താന് കഴിയൂ എന്ന തത്വത്തെ അടിസ്ഥാനമാക്കി വേണം വിഷന് അല്ലെങ്കില് ദര്‍ശനം രൂപീകരിക്കേണ്ടത്. എല്ലാം പ്രതീക്ഷിച്ച രീതിയില് സംഭവിക്കുകയാണെങ്കില് നിങ്ങളുടെ സംരംഭം ഈ ലോകത്തെ എങ്ങനെ മാറ്റിമറിക്കും എന്നതിന്റെ സ്വാംശീകരണമാണ് ഇതുകൊണ്ട് ഉദ്ദേശിക്കുന്നത്. അതായത് നിങ്ങള് ഏറ്റെടുക്കുന്ന സംരംഭത്തിന്റെ വ്യക്തതയും ഇതിലൂടെ ഭാവിയില് എവിടെ എത്തണം എന്ന കാഴ്ചപ്പാടും ചുരുങ്ങിയ വരികളില് പ്രതിപാദിക്കുക എന്ന് സാരം. ഇത് ഒരിക്കല് തീരുമാനിച്ചു കഴിഞ്ഞാല് ഇടക്കിടക്ക് മാറ്റാവുന്നതല്ല. എന്ത് കൊണ്ടെന്നാല് ഇതിനെ അടിസ്ഥാനമാക്കിയാണ് എല്ലാ ഭാവി പരിപാടികളും ആസൂത്രണം ചെയ്യുന്നത്.\nനിങ്ങളുടെ ദൗത്യം എന്താണ് (Mission)? സംരംഭത്തിലെ ദൈനംദിന ജീവിതത്തില് നിങ്ങളുടെ സ്വപ്നങ്ങള് യാഥാര്‍ഥ്യമാക്കാന് എന്തൊക്കെ ചെയ്യും എന്ന് വിശദമായി പ്രതിപാദിക്കുന്നതാണ് ഈ ഭാഗം. നിങ്ങള് സ്വപ്നം കാണുന്ന രീതിയില് സ്ഥാപനത്തെ അല്ലെങ്കില് സംരംഭത്തെ എത്തിക്കാന് എന്തൊക്കെ ചെയ്യും എന്നുള്ള വ്യക്തമായ കാഴ്ചപ്പാട്. ദര്‍ശനത്തില് നിന്ന് വ്യത്യസ്തമായി പ്രായോഗിക തലത്തില് കാര്യങ്ങള് ചെയ്യുമ്പോള് അത് ദര്‍ശനവുമായി ഇഴുകി ചേരുന്നുണ്ടോ എന്ന് വിലയിരുത്തി, വേണ്ട മാറ്റങ്ങള് ദൗത്യത്തില് വരുത്താവുന്നതാണ്. ആത്യന്തികമായി ലക്ഷ്യപ്രാപ്തിയിലേക്ക് എത്താനുള്ള മാര്‍ഗമാണ് ഇതില് പ്രതിപാദിക്കുന്നത്. അത് കൊണ്ട് തന്നെ ഒരു വഴി അടയുകയാണെങ്കിലോ അല്ലെങ്കില് വിചാരിച്ച രീതിയില് പുരോഗമിക്കുന്നില്ല എന്ന് കാണുകയാണെങ്കിലോ ദൗത്യത്തില് വേണ്ട മാറ്റങ്ങള് വരുത്തി മുന്നോട്ട് പോകാം.\nആശയക്കുഴപ്പത്തിലായോ? എങ്കില് പേടിക്കണ്ട, നിങ്ങള് ഒറ്റക്കല്ല. ഒട്ടു മിക്കവര്‍ക്കും ഇവിടെ എത്തിയാല് ഒരു തലകറക്കം സാധാരണമാണ്. ഇതിനൊപ്പം നല്‍കിയിരിക്കുന്ന പട്ടികയിലൂടെ നമുക്ക് അത് ശരിയാക്കാം.\nഭാവിയില് എവിടെ എത്തണം എന്ന് സ്വപ്നം കാണുന്നുവൊ അതിന്റെ രത്‌നച്ചുരുക്കം\nഎവിടെ എത്തണം എന്ന് നിങ്ങള് സ്വപ്നം കാണുന്നുവോ അവിടെ എത്തുവാന് എന്ത് ചെയ്യണം എന്നതിന്റെ സംക്ഷിപ്ത വിവരണം\nഇതിന് BHAG (Big hairy audacious goal ) എന്ന സംവിധാനം വളരെ ഉപകരിക്കും. ഈ തന്ത്രം വലിയ വലിയ സ്വപ്നങ്ങള് കാണുവാന് പ്രചോദനമാകും എന്ന് മാത്രമല്ല സ്വപ്നങ്ങളില് വ്യക്തത വരുത്താനും സഹായിക്കും\n2. വിപണന തന്ത്രങ്ങളുടെ ആസൂത്രണം (മാര്‍ക്കറ്റിംഗ് പ്ലാന്)\nഇത് പോലെ തന്നെ വളരെ പ്രധാനമാണ് മാര്‍ക്കറ്റിംഗ് പ്ലാന്. മാര്‍ക്കറ്റിംഗ്(വിപണനം) എത്ര മാത്രം പ്രധാനമാണ് എന്ന് എല്ലാവര്‍ക്കും അറിയാമല്ലോ.\nകുറച്ചു വര്‍ഷങ്ങള്‍ക്ക് മുന്‍പ് വരെ വിപണനവും വ്യാപാരവും (മാര്‍ക്കറ്റിംഗ് & സെയില്‍സ്) എന്നീ വിഭാഗങ്ങളെ ഒന്നായാണ് കണ്ടിരുന്നത്. വിപണനത്തിന്റെ പ്രാധാന്യം മനസ്സിലാക്കി കഴിഞ്ഞ ഒരു ദശകമായി ഈ വിഭാഗത്തെ പ്രത്യേകമായി തരം തിരിക്കുകയും വിശദമായ ആസൂത്രണം തുടങ്ങുകയും ചെയ്തു. ഏതൊരു ഉല്‍പ്പന്നത്തിന്റെയും സേവനത്തിന്റെയും വിജയത്തിന് കുറ്റമറ്റ വിപണന തന്ത്രങ്ങള് ആണ് പ്രധാനം. മികവാര്‍ന്ന വിപണന തന്ത്രങ്ങള് ഇല്ലെങ്കില് എത്ര മഹത്തായ ഉല്‍പ്പന്നവും വന്‍പരാജയത്തില് കലാശിക്കും. അതുകൊണ്ട് തന്നെ കഴിഞ്ഞ ലക്കത്തില് പറഞ്ഞ പോലെ വിപണിയെ കുറിച്ചുള്ള ശാസ്ത്രീയ പഠനങ്ങളും (മാര്‍ക്കറ്റ് റിസര്‍ച്ച്) വിപണന തന്ത്രവും ആവിഷ്‌കരിക്കേണ്ടത് അത്യാവശ്യമാണ്. ഈ തന്ത്രങ്ങളില് ഏറ്റവും പ്രധാനമാണ് ഡിജിറ്റല് വിപണന തന്ത്രം. 2020 ആകുമ്പോഴേക്കും ഭാരതത്തിലെ ഡിജിറ്റല് വിപണന മൂല്യം 32 % സംയുക്ത വാര്‍ഷിക വളര്‍ച്ചാ നിരക്ക് (CAGR) ലക്ഷ്യം നേടി 18,986 കോടിയില് എത്തുമെന്ന് പ്രതീക്ഷിക്കുന്നു. ഇപ്പോള് ഇത് 8,202 കോടി മാത്രമാണെന്ന് ഓര്‍ക്കുക (ഡെന്‍സിസ് ഏജീസ് നെറ്റ്‌വര്‍ക്ക്, ഇക്കണോമിക് ടൈംസ്, ജനുവരി 2018). ഇന്ന് ഡിജിറ്റല് വിപണന തന്ത്രം വെറും ഒരു മാധ്യമം അല്ല. ജീവിതത്തിന്റെ ഭാഗം തന്നെയാണ്. ഇത് മനസ്സിലാക്കി കൊണ്ട് വേണം വിപണന തന്ത്രം തയാറാക്കാന്. ഡിജിറ്റല് വിപണന തന്ത്രങ്ങള് രൂപപ്പെടുത്തുമ്പോള് ഓരോ ഉല്‍പ്പന്നത്തിന്റെയും വിപണിക്കനുസരിച്ചു വേണം തന്ത്രങ്ങള് മെനഞ്ഞെടുക്കാന്. ഉദാഹരണത്തിന് ഫാഷന് മേഖലയില് ഉള്ളവര്‍ക്ക് ഏറ്റവും അനുയോജ്യം ഇന്‍സ്റ്റാഗ്രാം, പിന്ററസ്റ്റ് എന്നിവയാണെങ്കില് കണ്‍സള്‍ട്ടിംഗ്, മനുഷ്യ വിഭവ ശേഷി (HR) എന്നീ മേഖലകളില് ഉള്ളവര്‍ക്ക് ലിങ്ക്ഡ്ഇന് പോലെ ഉള്ള സേവനങ്ങള്‍ക്ക് പ്രാധാന്യം നല്‍കാം.\nവളരെ പ്രാധാന്യം അര്‍ഹിക്കുന്ന വിഷയമാണ്, സംരംഭകര് ഏറെ സൂഷ്മതയോടെ നിരീക്ഷിച്ചു തീരുമാനിക്കേണ്ട തന്ത്രങ്ങള് അല്ലെങ്കില് സ്ട്രാറ്റജി. അടുത്ത ആഴ്ച നമുക്ക് വ്യത്യസ്തമായ തന്ത്രങ്ങളെ കുറിച്ച് മനസ്സിലാക്കാം\n(കല്യാണ്‍ജി ബിസിനസ് പരിശീലകനും സ്റ്റാര്‍ട്ടപ്പ് സ്ട്രാറ്റെജി കണ്‍സള്‍ട്ടന്റുമാണ്. അദ്ദേഹത്തെ kalyanaramansubramanian@stratup.co.in എന്ന ഇ മെയില് ഐഡിയില് ബന്ധപ്പെടാം)\nലോക്‌സഭാ തെരഞ്ഞെടുപ്പ്: സൈബര് വാര് റൂം ഒരുങ്ങുന്നു\nജല്‍പായ് ഗുഡിയിലെ ആംബുലന്‍സ് ദാദ\nയുഗാന്ത്യം: ബ്രസീല് പ്രസിഡന്റ് ദില്‍മ പുറത്ത്; മൈക്കള് ടെമര് സ്ഥാനമേല്‍ക്കും\nഏഷ്യ പസഫിക്കില് ശതകോടീശ്വരന്‍മാര് കുറയുന്നു\nഒക്‌റ്റോബറില് എഫ്പിഐകള് പിന്‍വലിച്ചത് 38,900 കോടി രൂപ


kerala | നെടുമ്പാശ്ശേരി വിമാനത്താളം വഴിയുള്ള സ്വര്‍ണക്കടത്ത് നിയന്ത്രിക്കുന്നത് ചെന്നൈ ലോബി; വിമാന കമ്പനി ജീവനക്കാരന് മന്‍ഹാസ് അബുലീസിനെ ചോദ്യം ചെയ്തതിന് പിന്നാലെ വരുന്നത് നിർണായക വിവരങ്ങൾ, രാജ്യത്തെ പല വിമാനത്താവളങ്ങള് വഴി നേരത്തെയും സ്വര്‍ണം കടത്തിയിട്ടുണ്ടെന്ന് സൂചന - Malayalivartha.com Widgets Magazine\n17 APRIL 2021 04:05 PM IST\nനെടുമ്പാശ്ശേരി വിമാനത്താളം വഴിയുള്ള സ്വര്‍ണക്കടത്ത് നിയന്ത്രിക്കുന്ന ചെന്നൈ ലോബിയാണെന്ന സൂചന കസ്റ്റംസിന് ലഭിക്കുകയുണ്ടായി. നെടുമ്പാശ്ശേരി വിമാനത്താവളത്തില് സ്വര്‍ണവുമായി പിടിയിലായ വിമാന കമ്പനി ജീവനക്കാരന് മന്‍ഹാസ് അബുലീസിനെ ചോദ്യം ചെയ്തപ്പോഴാണ് കസ്റ്റംസിന് ഏറെ നിര്‍ണായക വിവരങ്ങള് ലഭിച്ചിരിക്കുന്നത്.\nഇയാള് രാജ്യത്തെ പല വിമാനത്താവളങ്ങള് വഴി നേരത്തെയും സ്വര്‍ണം കടത്തിയിട്ടുണ്ടെന്നാണ് അന്വേഷണസംഘത്തിന് ലഭിച്ചവിവരം .എന്നത്. നെടുമ്പാശ്ശേരി വിമാനത്താവളം വഴി മാത്രം ആറുതവണ സ്വര്‍ണം കടത്തിയിട്ടുണ്ട്. ഇതിന് പുറമേ ചെന്നൈ, മധുര തുടങ്ങിയ വിമാനത്താവളങ്ങള് വഴിയും സ്വര്‍ണകടത്ത് നടത്തിയതായിയാണ് ലഭ്യമാകുന്ന വിവരം.\nസ്‌പൈസ് ജെറ്റിലെ സീനിയര് കാബിന് ക്രൂവാണ് മന്‍ഹാസ് അബുലീസ്. കഴിഞ്ഞ ദിവസമാണ് ഇയാളെ 2.55 കിലോ സ്വര്‍ണമിശ്രിതവുമായി ഡി.ആര്.ഐ. കയ്യോടെ പിടികൂടിയത്. റാസല്‍ഖൈമയില്‍നിന്ന് കൊച്ചിയിലേക്ക് സര്‍വീസ് നടത്തിയ വിമാനത്തില് കാബിന് ക്രൂവായിരുന്നു. സ്വര്‍ണം മിശ്രിതമാക്കി കാര്‍ബണ് പേപ്പറില് പൊതിഞ്ഞ് അടിവസ്ത്രത്തിനുള്ളില് പ്രത്യേകം അറയുണ്ടാക്കിയാണ് ഒളിപ്പിച്ചിരുന്നത്.\nഎന്നാൽ ലഭ്യമായ രഹസ്യവിവരത്തെ തുടര്‍ന്ന് ഡി.ആര്.ഐ. ഉദ്യോഗസ്ഥര് വിമാനത്താവളത്തിലെത്തി കസ്റ്റംസ് എയര് ഇന്റലിജന്‍സിന്റെ സഹകരണത്തോടെ കാബിന് ക്രൂവിനെ പിടികൂടുകയായിരുന്നു. നിലവില് കൊച്ചിയിലെ കസ്റ്റംസ് എയര് ഇന്റലിജന്‍സ് വിഭാഗത്തിനാണ് കേസിന്റെ അന്വേഷണച്ചുമതല നൽകിയിരിക്കുന്നത്.\nമന്‍ഹാസിന് പുറമേ മലപ്പുറം സ്വദേശി ജെയ്നാബിനെയും കഴിഞ്ഞദിവസം നെടുമ്പാശ്ശേരി വിമാനത്താവളത്തില് സ്വര്‍ണവുമായി പിടികൂടിയിരുന്നു. ജെയ്നാബിന്റെ പക്കല്‍നിന്നും 915 ഗ്രാം സ്വര്‍ണമിശ്രിതമാണ് പിടിച്ചെടുത്തത്. ഇന്‍ഡിഗോ വിമാനത്തില് ദുബായില്‍നിന്ന് എത്തിയതാണിയാള്. സ്വര്‍ണമിശ്രിതം കാപ്സ്യൂള് രൂപത്തിലാക്കി മലദ്വാരത്തില് ഒളിപ്പിച്ചിരിക്കുകയായിരുന്നു.\nകോപ്പ അമേരിക്കയിലെ ആദ്യ ജയം സ്വന്തമാക്കി അര്‍ജന്റീന (22 minutes ago)\nഇന്ത്യയില് മുഖ്യപരാതി പരിഹാര ഓഫീസറെ എന്തുകൊണ്ടു നിയമിച്ചില്ല? ഇന്ത്യന് നിയമങ്ങള് അനുസരിച്ചേ പറ്റൂ... ട്വിറ്ററിനോട് തരൂര് അധ്യക്ഷനായ പാര്‍ലമെന്ററി സമിതി (29 minutes ago)\nരണ്ടു ദുരന്തങ്ങൾ മണിക്കൂറുകൾക്കുള്ളിൽ... നിസ്സഹയരായി നോക്കുന്നവർക്ക് മുൻപിൽ ആ അച്ഛൻ പൊട്ടിക്കരയാതെ പിടിച്ച് നിന്നു...18 വർഷം നടത്തിയ കളിപ്പാട്ടക്കട കത്തിയമർന്ന് രാത്രി പുലർന്നതോടെ 21 വർഷം സ്നേഹവാത്സല (30 minutes ago)\nമലപ്പുറത്ത് ഒറ്റയ്ക്ക് താമസിക്കുന്ന വയോധിക കൊല്ലപ്പെട്ടനിലയില്... ഭാരമേറിയ വസ്തുകൊണ്ട് തലയ്ക്ക് അടിച്ചാണ് കൊലപാതകമെന്നാണ് പോലീസിന്റെ പ്രാഥമിക നിഗമനം , അന്വേഷണം ഊര്‍ജ്ജിതത്തില് (34 minutes ago)\nലക്ഷദ്വീപ് സന്ദര്‍ശനത്തിനെത്തിയ അഡ്മിനിസ്‌ട്രേറ്റര് പ്രഫുല് ഖോഡ പട്ടേല് മടങ്ങുന്നു.... പാത്രം കൊട്ടി പ്രതിഷേധിച്ച് പട്ടേലിനെ യാത്രയാക്കി ദ്വീപുനിവാസികള് (49 minutes ago)


ലൗ ജിഹാദ്; സംഘപരിവാരവും ബിജെപിയും മാപ്പ് പറയണം: എസ്ഡിപിഐ\nFri Mar 22 2019 18:26:50 GMT+0530 (IST)\nന്യൂഡല്‍ഹി: രാഷ്ട്രീയ നേട്ടങ്ങള്‍ക്ക് വ്യാജവും കെട്ടിച്ചമച്ചതുമായ ലൗജിഹാദ് കഥകള് പ്രചരിപ്പിച്ച സംഘപരിവാരവും ബിജെപിയും ജനങ്ങളോട് മാപ്പ് പറയണമെന്ന് എസ്ഡിപിഐ ജനറല് സെക്രട്ടറി അബ്ദുല് ഹമീദ്. സാമൂഹിക സൗഹാര്‍ദം തകര്‍ക്കുകയെന്ന ലക്ഷ്യത്തോടെ ഒരുവിഭാഗം അച്ചടി-ദൃശ്യ മാധ്യമങ്ങള് സംഘപരിവാരവുമായി കൈകോര്‍ത്ത് വ്യവസ്ഥാപിതമായ പ്രചാരണങ്ങള് അഴിച്ചുവിടുകയാണ്.\nലൗജിഹാദിന്റെ പേരില് ഒരു മതവിഭാഗത്തെ പ്രതിക്കൂട്ടില് നിര്‍ത്തി വെറുപ്പിന്റെ അന്തരീക്ഷം സൃഷ്ടിക്കുന്നതിനു മാധ്യമങ്ങള് സംഘപരിവാരവുമായി ചേര്‍ന്നു ശ്രമിക്കുകയാണെന്നും അദ്ദേഹം പറഞ്ഞു. ഹാദിയ-ഷെഫിന് ജഹാന് വിവാഹത്തില് ലൗ ജിഹാദിന് തെളിവൊന്നും ലഭിച്ചിട്ടില്ലെന്നു ദേശീയ അന്വേഷണ ഏജന്‍സിയുടെ (എന്‍ഐഎ) റിപോര്‍ട്ടില് വ്യക്തമാക്കിയിരുന്നു. കേരളത്തില് അടുത്തിടെയുണ്ടായ മിശ്രവിവാഹങ്ങളുമായി ബന്ധപ്പെട്ടുണ്ടായ മതംമാറ്റങ്ങളില് നിര്‍ബന്ധിത മതപരിവര്‍ത്തനം നടന്നുവെന്നതിനു തെളിവില്ലെന്നു സംഘപരിവാരം കെട്ടിച്ചമച്ച ലൗ ജിഹാദ് പ്രചാരണവുമായി ബന്ധപ്പെട്ട എന്‍ഐഎയുടെ അന്വേഷണ റിപോര്‍ട്ടില് വ്യക്തമാക്കിയിരുന്നു. ഇതുസംബന്ധിച്ചു കോടതിയില് റിപോര്‍ട്ടുകളൊന്നും സമര്‍പ്പിക്കുന്നില്ലെന്നും എന്‍ഐഎ വ്യക്തമാക്കിയിട്ടുണ്ട്.\nചില പ്രത്യേക ഗ്രൂപ്പുകള് മുഖേനയാണു പെണ്‍കുട്ടികളെ മതംമാറ്റുന്നതെന്നു കണ്ടെത്തിയെങ്കിലും അതു നിര്‍ബന്ധിത മതപരിവര്‍ത്തനമായിരുന്നുവെന്നതിനു തെളിവില്ല. പെണ്‍കുട്ടികളെ കാണാതായതടക്കം 11 കേസുകള് കൂടി പരിശോധിച്ചെങ്കിലും പ്രോസിക്യൂഷന് നടപടിക്ക് ആവശ്യമായ മൊഴിയോ സാഹചര്യ തെളിവുകളോ എന്‍ഐഎക്കു ലഭിച്ചില്ല. രാജ്യത്ത് ഏതു മതം സ്വീകരിക്കാനും ഭരണഘടന ഉറപ്പുനല്‍കുന്ന സാഹചര്യത്തില് അന്വേഷണം അവസാനിപ്പിക്കാന് അന്വേഷണ ഏജന്‍സി തീരുമാനിക്കുകയായിരുന്നു.\nമൊത്തം 89 മിശ്രവിവാഹ കേസുകളില് നിന്നാണ് ഈ 11 എണ്ണം എന്‍ഐഎ തിരഞ്ഞെടുത്തത്. നിര്‍ബന്ധിത മതപരിവര്‍ത്തനം നടന്നുവെന്നതിനു തെളിവു ലഭിക്കാത്ത സാഹചര്യത്തില് ഹാദിയക്കേസ് അവസാനിപ്പിക്കുകയാണെന്നും എന്‍ഐഎ വ്യക്തമാക്കിയിരുന്നു. ഹാദിയയും ഷെഫിന് ജഹാനുമായുള്ള വിവാഹം സുപ്രിംകോടതി അംഗീകരിച്ചതും എന്‍ഐഎ മുഖവിലയ്‌ക്കെടുത്തിരുന്നു.\nഡിജിപി ജേക്കബ് തോമസ് സര്‍വീസില് നിന്നും സ്വയം വിരമിച്ചു


അവസരം തുലച്ച് ഇറാൻ; ക്രിസ്റ്റ്യാനൊ പെനാല്‍റ്റി മിസ്സാക്കിയിട്ടും പോർച്ചുഗൽ പ്രീക്വാർട്ടറിൽ | Fifa World Cup Portugal vs Ir Iran\nഅവസരം തുലച്ച് ഇറാൻ; ക്രിസ്റ്റ്യാനൊ പെനാല്‍റ്റി മിസ്സാക്കിയിട്ടും പോർച്ചുഗൽ പ്രീക്വാർട്ടറിൽ\nമുഴുവന് സമയവും ഓരോ ഗോള് വീതം നേടി സമനിലയില് പിരിഞ്ഞ മത്സരത്തില് പോര്‍ച്ചുഗലിനെ വിറപ്പിച്ച പ്രകടനം പുറത്തെടുത്താണ് ഇറാന്റെ മടക്കം.\nPublished: Jun 25, 2018, 10:52 PM IST Updated: Jun 26, 2018, 02:15 AM IST\nമോര്‍ഡോവിയ: അവസാന നിമിഷം ലീഡ് എടുക്കാന് കിട്ടിയ സുവര്‍ണാവസരം പാഴാക്കിയ ഇറാന് പോര്‍ച്ചുഗലിനെതിരെ സമനില വഴങ്ങി പ്രീ ക്വാര്‍ട്ടര് കാണാതെ പുറത്ത്. മുഴുവന് സമയവും ഓരോ ഗോള് വീതം നേടി സമനിലയില് പിരിഞ്ഞ മത്സരത്തില് പോര്‍ച്ചുഗലിനെ വിറപ്പിച്ച പ്രകടനം പുറത്തെടുത്താണ് ഇറാന്റെ മടക്കം. സമനിലയോടെ അഞ്ചു പോയന്റുമായി ഗ്രൂപ്പ് ബിയില് രണ്ടാം സ്ഥാനക്കാരായി പോര്‍ച്ചുഗല് പ്രീ ക്വാര്‍ട്ടറിലെത്തി. ഇത്രതന്നെ പോയന്റുമായി ഗോള് ശരാശരിയില് മുന്നിലുള്ള സ്‌പെയിനാണ് ഗ്രൂപ്പില് ഒന്നാമത്.\nഇഞ്ചുറി ടൈമില് ഗോള് നേടാനുള്ള സുവര്‍ണാവസരം തരേമി നഷ്ടപ്പെടുത്തിയില്ലായിരുന്നെങ്കില് പോര്‍ച്ചുഗലിനെ മറികടന്ന് ഇറാന് പ്രീക്വാര്‍ട്ടിലെത്താമായിരുന്നു. ആദ്യ പകുതി അവസാനിക്കുന്നതിന് തൊട്ടുമുമ്പ് 45-ാം മിനിറ്റില് റിക്കാര്‍ഡോ ക്വാറെസ്മയാണ് പോര്‍ച്ചുഗലിനായി ഗോള് നേടിയത്. ആന്ദ്രെ സില്‍വ നല്‍കിയ ബാക്ക് പാസ് മനോഹരമായ നീക്കത്തിലൂടെ ക്വാറെസ്മ പോസ്റ്റിന്റെ ഇടതുമൂലയിലേക്ക് ഉയര്‍ത്തിയിടുകയായിരുന്നു. ഇഞ്ചുറി ടൈമില് ഹാന്‍ഡ് ബോളിന് വാറിലൂടെ ലഭിച്ച പെനാല്‍റ്റിയിലാണ് ഇറാന്റെ സമനില ഗോള്. കിക്കെടുത്ത കരീം കൃത്യമായി പോസ്റ്റിലെത്തിച്ച് ഇറാന് സമനില നല്‍കി.\nവാറിലൂടെ ലഭിച്ച പെനാല്‍റ്റി ക്രിസ്റ്റ്യാനോ റൊണാള്‍ഡോ പാഴാക്കിയതും പോര്‍ച്ചുഗലിന് തിരിച്ചടിയായി. 50-ാം മിനിറ്റില് ബോക്സില് വെച്ച് പ്രതിരോധ താരം എസാറ്റലോഹി ക്രിസ്റ്റ്യാനോയെ ഫൗള് ചെയ്തതിനാണ് പെനാല്‍റ്റി വിധിച്ചത്. വാറിലൂടെയായിരുന്നു തീരുമാനം. വലങ്കാല് കൊണ്ട് ക്രിസ്റ്റിയാനോ പോസ്റ്റിന്റെ ഇടതുഭാഗത്തേക്ക് അടിച്ച കിക്ക് ഇറാന്റെ ഗോള്‍കീപ്പര് ബെയ്റാന്‍വാന്‍ഡ് കൈപ്പിടിയിലൊതുക്കി രക്ഷപ്പെടുത്തുകയായിരുന്നു. ഇനി ശനിയാഴ്ച നടക്കുന്ന പ്രീക്വാര്‍ട്ടര് മത്സരത്തില് ഉറുഗ്വായാണ് പോര്‍ച്ചുഗലിന്റെ എതിരാളി.


ക്രിസ്റ്റല് പാലസിനെതിയുള്ള മത്സരം ക്രിസ്റ്റ്യാനോ റൊണാള്‍ഡോക്ക് നഷ്ടമാകും\nRonaldo will miss the game against Crystal Palace / Matthew Ashton - AMA/GettyImages\nപ്രീമിയര് ലീഗ് സീസണിലെ മാഞ്ചസ്റ്റർ യുണൈറ്റഡിന്റെ അവസാന മത്സര ക്രിസ്റ്റ്യാനോ റൊണാള്‍ഡോക്ക് നഷ്ടമാകും. ലീഗില് നാളെ ക്രിസ്റ്റല് പാലസിനെതിരേയാണ് യുണൈറ്റഡിന്റെ അവസാന മത്സരം. ഇടുപ്പിന് പരുക്ക് പറ്റിയതിനെ തുടര്‍ന്നാണ് താരത്തെ ടീമില് നിന്ന് ഒഴിവാക്കിയിട്ടുള്ളതെന്നാണ് വിവരം. ഇടുപ്പിന് പരുക്കേറ്റത് കാരണം ക്രിസ്റ്റ്യാനോ ഇല്ലാതെയാണ് യുണൈറ്റഡ് കളത്തിലിറങ്ങുകയെന്ന് ദി അത്‌ലറ്റിക്കാണ് റിപ്പോര്‍ട്ട് ചെയ്തത്.\nപ്രീമിയര് ലീഗില് ബ്രൈറ്റണെതിരേ എതിരില്ലാത്ത നാലു ഗോളിന് പരാജയപ്പെട്ടതിന് ശേഷം യുണൈറ്റഡ് കളത്തിലിറങ്ങിയിട്ടില്ല. ക്രിസ്റ്റല് പാലസിനെതിരേയുള്ള മത്സരത്തില് യുണൈറ്റഡിന് ജയം അനിവാര്യമാണ്. മത്സരത്തിൽ യുണൈറ്റഡ് തോൽക്കുകയും, വെസ്റ്റ് ഹാം അവരുടെ അവസാന മത്സരത്തിൽ വിജയം കരസ്ഥമാക്കുകയും ചെയ്യുകയാണെങ്കിൽ ചുവന്ന ചെകുത്താന്മാർക്ക് യൂറോപ്പ ലീഗിനും യോഗ്യത നേടാൻ കഴിയില്ല.\nചാംപ്യന്‍സ് ലീഗ് യോഗ്യത നേടുന്നതില് പരാജയപ്പെട്ട യുണൈറ്റഡിന് ഇനി ആറാം സ്ഥാനം നിലനിര്‍ത്തുക എന്ന ലക്ഷ്യം മാത്രമേയുള്ളു. പരുക്കില് നിന്ന് മുക്തനാകാത്ത ഫ്രഞ്ച് താരം പോള് പോഗ്ബയും ക്രിസ്റ്റല് പാലസിനെതിരേയുള്ള മത്സരത്തില് യുണൈറ്റഡ് നിരയിലുണ്ടാകില്ല.\nസീസണില് യുണൈറ്റഡിനായി മികച്ച പ്രകടനം പുറത്തെടുത്ത ക്രിസ്റ്റ്യാനോയുടെ അഭാവം ക്രിസ്റ്റല് പാലസിനെതിരേയുള്ള മത്സരത്തില് ചുവന്ന ചെകുത്തന്‍മാര്‍ക്ക് തിരിച്ചടിയാകും. സീസണില് യുണൈറ്റഡ് കാര്യമായ നേട്ടമുണ്ടാക്കിയിട്ടില്ലെങ്കിലും റൊണാൾഡോ 30 പ്രീമിയര് ലീഗ് മത്സരത്തില് 18 ഗോളുകളാണ് സ്വന്തമാക്കിയത്. അടുത്തകാലത്തായുള്ള യുണൈറ്റഡിന്റെ ഏറ്റവും മോശം പ്രകടനമായിരുന്നു ഈ സീസണിലേത്. 37 മത്സരത്തില് നിന്ന് 58 പോയിന്റാണ് ഇപ്പോള് യുണൈറ്റഡിന്റെ സമ്പാദ്യം.


മോദി, മോദി, മോദി മാത്രം – Azhimukham\nJul 06 2016 11:18 AM\nഇന്ത്യന് ഭരണഘടന അനുസരിച്ച് മന്ത്രിസഭയില് പ്രധാനമന്ത്രിക്ക് ‘തുല്യരില് പ്രധാനി’യെന്ന സ്ഥാനമുണ്ട്. ഈ അധികാരം മൂലം മന്ത്രിമാരെ തെരഞ്ഞെടുക്കാനുള്ള അവകാശം പ്രധാനമന്ത്രിക്കു ലഭിക്കുന്നു. എങ്കില്‍പ്പോലും പ്രാധാനമന്ത്രിയെക്കാള് പ്രാമാണിത്തമുള്ള മന്ത്രിമാര് പലപ്പോഴും ഉണ്ടായിട്ടുണ്ട്.\nആദ്യ പ്രധാനമന്ത്രിയായിരുന്ന ജവഹര്‍ലാല് നെഹ്‌റുവിന്റെ സഹായി തുല്യാധികാരമുണ്ടായിരുന്ന ഉപപ്രധാനമന്ത്രിയും ആഭ്യന്തര മന്ത്രിയുമായിരുന്ന സര്‍ദാര് വല്ലഭായ് പട്ടേലായിരുന്നു. 1998ല് പ്രധാനമന്ത്രി അടല് ബിഹാരി വാജ്‌പേയിക്ക് എല് കെ അദ്വാനി എന്ന ശക്തനായ ആഭ്യന്തരമന്ത്രിയും ജോര്‍ജ്ജ് ഫെര്‍ണാണ്ടസ് എന്ന കരുത്തുറ്റ നേതാവും കൂട്ടുണ്ടായിരുന്നു.\nഇവര് തമ്മില് ജമ്മു കശ്മീര്, പാക്കിസ്ഥാന് തുടങ്ങിയ വിഷയങ്ങളോടുള്ള സമീപനത്തില് നിലനിന്നിരുന്ന വ്യത്യാസം തീരുമാനങ്ങളില് പലപ്പോഴും അനാരോഗ്യകരമായ മല്‍സരത്തിനു വഴിവയ്ക്കുകയും ചെയ്തു. അദ്വാനിയെ ഉപപ്രധാനമന്ത്രിയാക്കി ഉയര്‍ത്തിയത് അദ്ദേഹത്തിന് നിഴല് പ്രധാനമന്ത്രിയുടെ പ്രതിച്ഛായ നല്‍കി.\nഎന്നാല്, ‘മന്ത്രിസഭയുടെ കൂട്ടുത്തരവാദിത്തം’ എന്ന് നിര്‍വചിക്കപ്പെട്ടിരിക്കുന്ന ഇന്ത്യന് ഭരണസംവിധാനം നരേന്ദ്ര മോദിക്കു കീഴില് സാവധാനം ഏകാധികാരസ്ഥാനം എന്ന നിലയിലേക്കു ചുരുങ്ങുകയാണ്. പ്രധാനമന്ത്രിയുടെ പദവിയുടെ ഔന്നത്യം ഭീമാകാരമായി വളര്‍ന്ന് മറ്റു മന്ത്രിസഭാംഗങ്ങളില് മിക്കവരും തൃണവല്‍ഗണിക്കപ്പെടുന്ന അവസ്ഥ. മന്ത്രിസഭയില് ഉള്‍പ്പെടുത്തപ്പെട്ട 19 പേരുടെയും പുറത്താക്കപ്പെട്ട അഞ്ചുപേരുടെയും കാര്യം നോക്കിയാല് ഇത് വ്യക്തമാണ്. ഇവരില് ആരും തന്നെ വ്യക്തിത്വം കൊണ്ടോ അനിതരസാധാരണ വാഗ്‌വൈഭവം കൊണ്ടോ ദേശീയ രാഷ്ട്രീയത്തെ സ്വാധീനിക്കാനുള്ള കഴിവുകൊണ്ടോ ജനശ്രദ്ധ നേടിയവരല്ല.\nഡല്‍ഹിയിലെ അധികാര കേന്ദ്രങ്ങള്‍ക്കു പുറത്തുള്ളവര്‍ക്കു കൂടി പ്രാതിനിധ്യം നല്‍കാനുള്ള സമര്‍ത്ഥമായ നീക്കമെന്ന് വേണമെങ്കില് പുനഃസംഘടനയെ വിശേഷിപ്പിക്കാം. രാജ്യത്തിന്റെ വലിപ്പവും വൈവിധ്യവും നോക്കുമ്പോള് ഇത് പ്രോത്‌സാഹിപ്പിക്കപ്പെടേണ്ടതുമാണ്. എന്നാല് ഈ നേതാക്കളില് ആരും തന്നെ സ്വന്തം തട്ടകങ്ങളില് കരുത്തുറ്റവരല്ല എന്നത് ഭരണരീതിയിലെ മാറ്റം വ്യക്തമാക്കുന്നു.\nകുറച്ച് സര്‍ക്കാര്, കൂടുതല് ഭരണം എന്ന പ്രവര്‍ത്തനതത്വം ആവര്‍ത്തിക്കുന്നയാളാണ് മോദി. എന്നാല് 79 പേരടങ്ങുന്ന ഒരു ഭീമന് സര്‍ക്കാരുമായി നില്‍ക്കുമ്പോള് ഈ തത്വവും മോദിയുടെ വ്യാജവാഗ്ദാനങ്ങളുടെ പട്ടികയിലേക്കു നീങ്ങുകയല്ലേ എന്നതാണ് ചോദ്യം.\nഭരണത്തിലും ഭരണം നടപ്പാക്കലിലും പ്രധാനമന്ത്രി അമ്പേ പരാജയപ്പെട്ടുകഴിഞ്ഞു. നാണ്യപ്പെരുപ്പം പിടിച്ചുനിര്‍ത്തുന്നതിലോ ക്രിയാത്മക നേതൃത്വം കൊണ്ട് തൊഴില് അവസരങ്ങള് സൃഷ്ടിക്കുന്നതിലോ ശ്രദ്ധ തീരെയില്ല. വ്യാപാര, വ്യവസായ രംഗത്തെ മാന്ദ്യത്തെപ്പറ്റി ബോധവാനേയല്ല എന്നതാണ് മോദിയുടെ മട്ട്. 17 മാസമായി തുടര്‍ച്ചയായി താഴേക്കു വളരുന്ന കയറ്റുമതിരംഗം, അടിസ്ഥാനമേഖലകളിലെ ഉത്പാദനത്തില് തുടര്‍ച്ചയായുള്ള കുറവ് എന്നതിനു പുറമെ സ്വകാര്യമേഖലയിലെ നിക്ഷേപം വര്‍ദ്ധിപ്പിക്കലിലോ മൂല്യം ഇടിഞ്ഞ രൂപയെ താങ്ങിനിര്‍ത്തുന്നതിലോ നടപടികളുമില്ല. എടുത്തുപറയാവുന്ന മറ്റൊരു ഭരണനേട്ടം സമുദായസ്പര്‍ദ്ധയും വിദ്വേഷവും വളര്‍ത്തുകയും ജനങ്ങളെ തമ്മിലടിപ്പിക്കുകയും ചെയ്യുന്നവരെ സംരക്ഷിക്കും എന്ന വ്യക്തമായ സന്ദേശമാണ്. അങ്ങനെയായിരുന്നില്ലെങ്കില് സ്മൃതി ഇറാനി, സ്വാധി നിരഞ്ജന് ജോഷി, ജന. വി കെ സിങ്, ഗിരിരാജ് സിങ്, സഞ്ജീവ് ബലിയാന്, മഹേഷ് ശര്‍മ എന്നവര്‍ക്കും മറ്റ് അരഡസനോളം പേര്‍ക്കും എതിരെ പ്രധാനമന്ത്രി നടപടി എടുക്കുമായിരുന്നു.\nഎന്‍ഡിഎ സഖ്യകക്ഷികള് പൂര്‍ണമായി അവഗണിക്കപ്പെടുന്നു എന്നതാണ് മറ്റൊന്ന്. പ്രധാനമന്ത്രിക്ക് അതിമാനുഷനെന്ന പ്രതിച്ഛായ നല്‍കാനുള്ള അഭ്യാസം മാത്രമായി മാറി മന്ത്രിസഭാ പുനഃസംഘടന. ‘ഞാന്, ഞാന്, എന്നെപ്പറ്റി’ എന്നതാണ് ആത്യന്തിക ഫലം. അല്ലെങ്കിലും നരേന്ദ്ര മോദിക്കു പ്രസിദ്ധി നേടാനുദ്ദേശിച്ചുമാത്രമുള്ള നേട്ടങ്ങളില് ഒപ്പം നില്‍ക്കുക എന്നതുമാത്രമാണ് ഏകാധിപത്യ ഭരണകൂടത്തില് മന്ത്രിസഭയുടെയും അംഗങ്ങളുടെയും പങ്ക്.\nജിഷ കൊലക്കേസ്; ഇനി ബാക്കി ഡമ്മി പരീക്ഷണം മാത്രം


ആള്‍ക്കൂട്ടം അനുവദിക്കില്ല, പുതിയ നിയന്ത്രണങ്ങള് പ്രാബല്യത്തില്; രോഗവ്യാപനം തടയാന് കടുത്ത നടപടിയിലേക്ക് – newspeople\nആള്‍ക്കൂട്ടം അനുവദിക്കില്ല, പുതിയ നിയന്ത്രണങ്ങള് പ്രാബല്യത്തില്; രോഗവ്യാപനം തടയാന് കടുത്ത നടപടിയിലേക്ക്\nBy news people\t On Jan 25, 2022\nതിരുവനന്തപുരം: കോവിഡ് വ്യാപനം തടയുക ലക്ഷ്യമിട്ട് സംസ്ഥാനത്ത് ഏര്‍പ്പെടുത്തിയ പുതിയ നിയന്ത്രണങ്ങള് ഇന്നു മുതൽ പ്രാബല്യത്തില്. രോഗവ്യാപനം അതിതീവ്രമായ, സി കാറ്റഗറിയില് ഉള്‍പ്പെട്ട തിരുവനന്തപുരത്ത് നിയന്ത്രണങ്ങള് കര്‍ശനമാക്കി. ജില്ലയില് ഒരുതരത്തിലുള്ള ആള്‍ക്കൂട്ടവും പാടില്ലെന്നാണ് നിര്‍ദ്ദേശം. തീയേറ്ററുകളും ജിംനേഷ്യങ്ങളും നീന്തല്‍ക്കുളങ്ങളുമടക്കം അടച്ചിടും. വിവാഹ മരണാനന്തര ചടങ്ങുകളില് പരമാവധി 20 പേര്‍ക്ക് പങ്കെടുക്കാം.